బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
Gold Rate: వరసగా మూడోరోజు పెరిగిన బంగారం ధరలు
పసిడి ధర పెరగడంతో ఢిల్లీలో 24 క్యారెట్ల 10 గ్రాములు బంగారం ధర రూ.32,275 నుంచి రూ.32,400కి చేరగా, 22 క్యారెట్ల 10 గ్రాములు బంగారం ధర రూ.32,125 నుంచి రూ.32,250 వద్ద ముగిసింది.
Samayam Telugu | Updated:
Dec 27, 2018, 09:13AM IST
Gold Rate: వరసగా మూడోరోజు పెరిగిన బంగారం ధరలు
బంగారం ధరలు వరుసగా మూడోరోజు కూడా పెరిగాయి. అంతర్జాతీయ పరిణామాలు, స్థానిక నగల వ్యాపారుల నుంచి డిమాండ్ పెరగడంతో బులియన్ మార్కెట్లో 10 గ్రాముల బంగారం ధర రూ.100 పెరిగి రూ.32,500 కి చేరింది. మంగళవారం బంగారం ధరలు రూ.125 పెరిగిన సంగతి తెలిసిందే. ఇక సోమవారం (రూ.175) పెరుగుదలతో కలిపితే మూడు రోజుల్లోనే బంగారం ధర రూ.400 పెరిగింది. బంగారం బాటలోనే వెండి కూడా పయనించింది. పారిశ్రామిక యూనిట్లు, నాణేల తయారీదారుల నుంచి డిమాండ్ పెరగడంతో కిలో వెండి ధర రూ.125 పెరిగి రూ.38,000 నుంచి రూ.38,125 కి చేరింది.
పసిడి ధర పెరగడంతో ఢిల్లీలో 24 క్యారెట్ల 10 గ్రాములు బంగారం ధర రూ.32,275 నుంచి రూ.32,400కి చేరగా, 22 క్యారెట్ల 10 గ్రాములు బంగారం ధర రూ.32,125 నుంచి రూ.32,250 వద్ద ముగిసింది. ఇక ప్రభుత్వ సార్వభౌమ పసిడి పథకంలో 8 గ్రాముల బంగారం ధర ఫ్లాట్‌గా రూ.25,000 వద్దే స్థిరంగా కొనసాగుతోంది. బులియన్ మార్కెట్‌లో కిలో వెండి ధర రూ.38,125 కి చేరగా.. వారాంతపు ఆధారిత డెలివరీ ధర రూ.140 పెరిగి రూ.37,681 కి చేరింది. మరోవైపు 100 వెండి నాణేల కొనుగోలు, అమ్మకం ధరల్లో ఎలాంటి మార్పు లేదు. కొనుగోలు ధర రూ.74,000 ఉండగా.. అమ్మకం ధర రూ.75,000 వద్దే కొనసాగుతున్నాయి.
హైదరాబాద్‌లో 10 గ్రాముల 24 క్యారెట్ల బంగారం ధర రూ.300 పెరిగి రూ.31,270 నుంచి రూ.31,570 కి పెరిగింది. 22 క్యారెట్ల బంగారం ధర రూ.330 పెరిగి రూ.29,740 నుంచి రూ.30,070 వద్ద ట్రేడ్ అవుతోంది. ఇక విజయవాడలోనూ ఇవే ధరలు కొనసాగుతున్నాయి. ఇక కిలో వెండి ధర గత ట్రేడింగ్‌తో పోలిస్తే రూ.100 పెరిగి రూ.41,400 వద్ద కొనసాగుతోంది.
అంతర్జాతీయంగాను బంగారం ధరలు పెరిగాయి. న్యూయార్క్ మార్కెట్‌లో 0.31 శాతం పెరిగిన ఔన్సు బంగాం ధర 1,273.90 డాలర్లకు చేరింది. వెండి ధర కూడా 0.68 శాతం పెరిగి ఔన్స్ $ 14.94 కు చేరుకుంది.

Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.


Feb 11,2016
'ఆటోఎక్స్‌పో'కు సందర్శకుల తాకిడి అంతంతే!
న్యూఢిల్లీ: కొత్తకొత్త వాహనాలను ఆవిష్కరించడం, విడదల చేయడంతో పాటు, వాహన ఉపకరణాలను పరిచయం చేసేందుకు గాను ఏర్పాటు చేసిన ఆటోఎక్స్‌పో-2016కు సందర్శకుల నుంచి అనుకున్న స్థాయిలో ఆదరణ లభించలేదు. 'సొసైటీ ఆఫ్ ఇండియన్ ఆటోమొబైల్ మానుఫాక్చర్స్' (సియామ్) దాదాపు వారం రోజులపాటు నిర్వహించిన ఈ ప్రదర్శనకు కేవలం 5,26,914 మంది సందర్శకులు మాత్రమే విచ్చేశారు. ఈ ఏడాది ఏడున్నర నుంచి ఎనిమిది లక్షల మంది వరకు సందర్శకులు ప్రదర్శనలో సందడి చేస్తారని నిర్వహకులు భావించారు. అయితే గత రెండు దశాబ్దాల కాలంలో ఎన్నడూ లేని విధంగ కేవలం 5.26 లక్షల మంది మాత్రమే ప్రదర్శనకు రావడం నిర్వాహకులను కొంత నిరుత్సాహ పరిచింది. ఈ ప్రధాన ఇవెంట్‌ను మొదటి రెండు రోజుల్లో 75,000 మంది జర్నలిస్టులు, ఆర్గనైజర్లు, ఎగ్జిబిటర్లు పాల్గొన్నట్లుగా సియామ్ తెలిపింది. ఈ ప్రదర్శనలో కొత్త వాహనాల ప్రదర్శన, విడుదల సంఖ్య బాగానే పెరిగింది. దాదాపు 108 కొత్త వాహనాలను, ఉత్పత్తులను ప్రదర్శనకు ఉంచారు. ఈసారి ప్రదర్శనను ఢిల్లీకి దాదాపు 50 కి.మీ. దూరంలోని గ్రేటర్ నోయిడాకు తరలించడం కూడా సందర్శకులు తగ్గడానికి ప్రధాన కారణంగా విశ్లేషకులు చెబుతున్నారు.
మీ స్నేహితులకు రికమెండ్ చెయ్యండి


telenor
టెలినార్ ఫుల్‌పైసా వసూల్ ఆఫర్!
హైదరాబాద్,జూలై 22: ఆంధ్రప్రదేశ్, తెలంగాణ రాష్ట్రాల వినియోగదారులకోసం టెలినార్ ఫుల్ పైసా వసూల్ టారిఫ్, టాక్ టైమ్‌ఆఫర్లను ప్రవేశపెట్టింది. 84 రోజులపాటు దేశవ్యాప్తంగా కాల్స్ ను రెండుసెకన్లకు ఒకపైసా చొప్పున ఛార్జిచేస్తూ ఎస్‌టివి 29 ను ప్రవేశపెట్టింది. కస్టమర్లు బహుళస్కీంలు ప్యాక్‌లు ఎంచుకోవడంతోపాటు పూర్తి టాక్‌టైమ్‌కంటే ఎక్కువ విలువలు పొందే అవకాశంఉంది. పూర్తిటాక్‌టైమ్ ఆఫర్లు 60 రూపాయలతో ప్రారంభంఅయి 110 రూపాయ లతో మరింతటాక్‌టైమ్ ఆఫర్లువస్తాయని కంపెనీ హెడ్ శ్రీనాధ్ కొటియన్ వెల్లడించారు. కస్టమర్లు తమకు దగ్గరలోని ఏదేని రీఛార్జిదుకాణానికి వెళి తే పొందేఅవకాశం ఉందని, లేని పక్షంలో కస్టమర్లు స్టార్121హ్యాష్‌కు డయిల్ చేయడంద్వారా ఈ పాక్ లు కోరుకోవచ్చన్నారు. టెలినార్ కు 236 సొంత స్టోర్లతోపాటు 51 వేలకుపైగా రీఛార్జీదుకాణాలు ఎపి, తెలంగాణల్లో ఉన్నాయన్నారు. రెండు రాష్ట్రాల్లో 4.75 మిలియన్ల కస్టమర్లకు తాము సేవలంది స్తున్నట్లు శ్రీనాధ్ వెల్లడించారు. రూ.110నుంచి రూ.300 వరకూ అదనపు టాక్‌టైమ్ ఓచర్లు అందుబాటులో ఉంటాయని వివరించారు.


ఐదేండ్లలో ప్రగతిపథంలో రైల్వే
-  రూ.6.34లక్షల కోట్లతో అభివృద్ధికి ప్రణాళికలు
  న్యూఢిల్లీ :వచ్చే ఐదేండ్లలో రైల్వే వ్యవస్థను మరింత అభివృద్ధికి కేంద్రం ప్రణాళికలు సిద్ధం చేస్తోంది.విదేశీ ప్రత్యక్షపెట్టుబడులు (ఎఫ్.డి.ఐ) ప్రవేశపెట్టేందుకు అనుమతించిన మోడీ సర్కారు రైల్వేలోనూ సంస్కరణల జపం చేస్తున్నది. దీనిపై రైల్వే కార్మికసంఘాలు తీవ్రంగా వ్యతిరేకిస్తున్నా..ఏక నిర్ణయాలతో దుందుడుకుగా వ్యవహరిస్తున్నది ఎన్డీయే ప్రభుత్వం. ప్రపంచ బ్యాంకు నిర్దేశిత మార్గదర్శకాల ప్రకారం రైల్వేలు ఆశించిన మేర పురోగతి కనిపించటంలేదని గుర్తించింది.ఇదే విషయాన్ని మోర్గాన్ స్టాన్లీ అధ్యయనంలో వెల్లడైనది. ముందుగా దశలవారీగా 6.34లక్షల కోట్లతో రైల్వేలో మౌలికసదుపాయాలు సమకూర్చి..తద్వారా అధికమోత్తాలతో నిధులు దక్కించుకోవాలని రైల్వేమంత్రిత్వశాఖ యోచిస్తున్నది.
మీ స్నేహితులకు రికమెండ్ చెయ్యండి


sumalatha 112 Views bse , NSE , stock market
Sensex
ముంబయి: దేశీయ స్టాక్ మార్కెట్లు ఈరోజు ఫ్లాట్‌గా ప్రారంభమయ్యాయి. ఉదయం 9.46 గంటలకు బాంబే స్టాక్ ఎక్స్చేంజీ సూచీ సెన్సెక్ 166 పాయింట్లు లాభపడి 37,839 వద్ద కొనసాగుతుంది. జాతీయ స్టాక్ క్స్ఛేంజీ నిఫ్టీ 35 పాయింట్లు లాభంతో 11,209 వద్ద ట్రేడతుంది. డాలరు రూపాయి మారకం విలువ 70. 80 వద్ద కొనసాగుతుంది.


బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
'గూగుల్' షాకింగ్ నిర్ణ‌యం...!
గూగుల్ Pixel, Pixel XL  ఫోన్ల అమ్మ‌కాల‌ను నిలిపివేస్తున్న‌ట్లు 'గూగుల్' సంస్థ షాకింగ్ నిర్ణ‌యం తీసుకుంది. Pixel 2, Pixel 2 XL ఫోన్ల అమ్మకాల కోసం పాత ఫోన్ల అమ్మకాలను నిలిపేస్తున్నట్లు తెలిపింది.
TNN | Updated:
Apr 13, 2018, 01:07PM IST
'గూగుల్' షాకింగ్ నిర్ణ‌యం...!
గూగుల్ Pixel, Pixel XL ఫోన్ల అమ్మ‌కాల‌ను నిలిపివేస్తున్న‌ట్లు 'గూగుల్' సంస్థ షాకింగ్ నిర్ణ‌యం తీసుకుంది. Pixel 2, Pixel 2 XL ఫోన్ల అమ్మకాల కోసం పాత ఫోన్ల అమ్మకాలను నిలిపేస్తున్నట్లు తెలిపింది. తక్షణమే గూగుల్ స్టోర్‌లో అమ్మకాలు నిలిపేస్తున్నామని... ఈ కామర్స్ వెబ్‌సైట్‌లతో మాత్రం ఈ పాత ఫోన్లు కొన్నిరోజుల వరకు అందుబాటులో ఉంటాయని గూగుల్ వెల్లడించింది. పిక్స‌ల్, పిక్స‌ల్ ఎక్సెల్ ఫోన్లను రెండేళ్ల క్రితం విడుదల చేసిన సంగతి తెలిసిందే.


కన్నడ జట్టుదే టైటిల్‌అభిమన్యు హ్యాట్రిక్
Sat 26 Oct 00:34:12.212146 2019
దేశవాళీ క్రికెట్‌లో కర్నాటక జట్టు జోరు కొనసాగుతోంది. జాతీయ జట్టులోనూ అన్ని ఫార్మాట్లకు కీలక ఆటగాళ్లను అందించటంలో ముందుంటున్న కర్నాటక ప్రతిష్టాత్మక విజయ్ హజారే ట్రోఫీ (50 ఓవర్ల ఫార్మాట్) విజేతగా నిలిచింది. వర్షం అంతరాయం కలిగించిన టైటిల్ పోరులో పొరుగు


VOLKS WAGON
10లక్షల విద్యుత్‌కార్ల విక్రయం ‘వోక్స్’లక్ష్యం
ముంబయి,జూన్ 27: వోక్స్‌వ్యాగన్ కంపెనీ 2025 నాటికి పదిలక్షల విద్యుత్ కార్లను విక్రయించే లక్ష్యం తో ఉంది. కొత్తగాఐదు కార్లను విడుదలచేసేక్రమంలో ఉత్పత్తి వేగం పుంజుకుంది. జర్మనీ కార్ల తయారీ సంస్థ వోక్స్‌వ్యాగన్ ఇప్పటికే తన ఐడికాన్సెప్ట్‌ను ప్యారిస్ మోటార్‌షోలో ప్రదర్శించింది. పూర్తి విద్యుత్ తో నడిచే కార్లను 2020 నాటికి మార్కెట్ తెచ్చే లక్ష్యంతో ఉంది. ఇతర విద్యుత్ మోడళ్లు జర్మనీ కార్ల తయారీ సంస్థ విక్రయాలను ప్రతిబింబిస్తాయి. వోక్స్‌వ్యాగన్ ఇగోల్డ్, ఐడిక్రాస్, ఐడిలాంజ్, ఐడి, ఐడి ఏరో, ఐడి బజ్ వెరైటీలను మార్కెట్‌కు తెస్తుంది. 2019 నుంచి 2022లోపు వీటిని మార్కెట్‌కు తేవాలనిఅంచనా. మొట్టమొదటి కారుగా ఇ-గోల్ఫ్‌ను మార్కెట్‌కుతెస్తోంది.
125 కిలోవాట్ల విద్యుత్ మోటార్‌తో ఈకారు పనిచేస్తూ 100కిలోమీటర్ల వేగానికి ఎనిమిది సెకన్లలో పికప్ అందుకుంటుంది. 600కిలోమీటర్లవరకూ ప్రయా ణించవచ్చు. ఐడిక్రాస్ కారును షాంఘైమోటార్‌షోలో కూడా ప్రద ర్శించింది. రెండు విద్యుత్ మోటార్లతో 83 కిలోవాట్ల లిథియం ఇయాన్ బ్యాటరీసాయంతో ఈకారునడుస్తుంది.
500కిలోమీటర్లు ప్రయాణించే వీలుంటుంది. ఐడి లాంజ్ క్రాసోవర్, ఐడిఏరోసెడాన్ విద్యుత్‌కారును తదనంతరం విడుదలచేస్తుంది. యూరోప్; అమెరికా ల్లో జరిగే అభివృద్ధిని పరిగణనలోనికి తీసుకుని వోక్స్‌వ్యాగన్ అన్నివిద్యుత్‌కార్ల ఉత్పత్తికి శ్రీకారంచుడు తోంది. 2030నాటికిపూర్తిగా విద్యుత్‌కార్లకే ప్రాధాన్యతనిస్తుంది. ప్రస్తుతం జిఎస్‌టి అమలుకు వస్తున్నం దున హైబ్రిడ్, విద్యుత్‌కార్లు 30.3శాతంనుంచి 43శాతంపెరుగుతాయి. సియామ్ వంటి సంఘాలు విజ్ఞప్తులుచేసినా విద్యుత్‌కార్లు మూడునుంచి నాలుగు లక్షలరూపాయల ఖర్చు పెరుగుతుందని అంచనా.


Hyderabad, First Published 10, Sep 2018, 11:14 AM IST
Highlights
ఓ జర్నలిస్ట్ అడిగిన ప్రశ్న దీపికా పదుకోన్ కి కోపం వచ్చేలా చేసింది. అసహనంతో అతడిపై ఫైర్ అయింది. అసలు విషయంలోకి వస్తే.. బాలీవుడ్ స్టార్ హీరోయిన్ గా కొనసాగుతోన్న దీపికా పదుకోన్ గత కొన్నాళ్లుగా రణవీర్ సింగ్ తో డేటింగ్ లో ఉన్న సంగతి తెలిసిందే
ఓ జర్నలిస్ట్ అడిగిన ప్రశ్న దీపికా పదుకోన్ కి కోపం వచ్చేలా చేసింది. అసహనంతో అతడిపై ఫైర్ అయింది. అసలు విషయంలోకి వస్తే.. బాలీవుడ్ స్టార్ హీరోయిన్ గా కొనసాగుతోన్న దీపికా పదుకోన్ గత కొన్నాళ్లుగా రణవీర్ సింగ్ తో డేటింగ్ లో ఉన్న సంగతి తెలిసిందే. ఇద్దరూ కలిసి టూర్లకు వెళ్లడం, కలిసి ఈవెంట్స్ కి హాజరవ్వడం చూస్తూనే ఉన్నాం. నవంబర్ లో ఈ జంట పెళ్లి చేసుకోబోతున్నదనే వార్తలు బలంగా వినిపిస్తున్నాయి.
అయితే ఈ విషయంపై ఈ జంట ఇప్పటివరకు ఎలాంటి కామెంట్ చేయలేదు. తాజాగా దీపికా మానసికంగా ఎదురయ్యే ఒత్తిడిని ఎలా జయించాలనే అంశంపై జరిగిన సదస్సులో ప్రసంగించింది. తను ఎదుర్కొన్న డిప్రెషన్ గురించి కూడా వెల్లడిస్తూ మహిళలు తమకంటూ కొంత సమయం కేటాయించాలని, తమకి నచ్చిన పని చేస్తూ సంతోషంగా ఉండాలని సూచించింది.
ఈ క్రమంలో ఓ జర్నలిస్ట్ రణవీర్ తో మీ పెళ్లి గురించి చెప్పండి అంటూ ప్రశ్నించారు. దీంతో తీవ్ర అసహనానికి గురైన దీపికా.. ''ఈ ప్రశ్నకు నేను సమాధానం చెప్పాల్సిన అవసరం లేదు. అయినా ఇలాంటి కార్యక్రమానికి వచ్చినప్పుడు అడగాల్సిన ప్రశ్నలు ఇవేనా'' అంటూ సదరు జర్నలిస్ట్ కి క్లాస్ కూడా పీకింది.
Last Updated 19, Sep 2018, 9:17 AM IST


Jan 06,2016
మార్కెట్లోకి లెనివో కె3 నోట్
న్యూఢిల్లీ: ప్రముఖ ఎలక్ట్రానిక్ ఉత్పత్తుల కంపెనీ లెనివో భారత మార్కెట్లోకి వైబ్ కె4 నోట్‌ను విడుదల చేసింది. దీని ధర రూ.11,999గా నిర్ణయించింది. కె3 నోట్‌కు కొనసాగింపుగా దీన్ని తీసుకువచ్చింది. అమెజాన్ ఇండియాలో ప్రత్యేకంగా మంగళవారం నుంచి ఈ ఉత్పత్తులను విక్రయించనున్నట్లు ఆ కంపెనీ తెలిపింది. 4జికి మద్దతు చేసే ఈ స్మార్ట్‌ఫోన్‌ను 5.5 అంగుళాల డిస్‌ప్లేతో రూపొందించింది. ఆండ్రాయిడ్ 5.1 ఆపరేటింగ్ సిస్టమ్, 13 మెగా ఫిక్సల్ కెమెరా, ముందు వైపు 5 మెగాఫిక్సల్ కెమెరాతో దీన్ని ఆవిష్కరించింది. 3,300 ఎంఎహెచ్ బ్యాటరీ, 16 జిబి అంతర్గత మెమోరీ, 3జిబి ర్యామ్ దీని ప్రత్యేకతలుగా ఉన్నాయి.
మీ స్నేహితులకు రికమెండ్ చెయ్యండి


Hyderabad, First Published 21, Mar 2019, 10:28 AM IST
Highlights
నిన్న మొన్నటి వరకు సెన్సార్ సమస్యల్లో ఉండే ‘చీకటి గదిలో చితక్కొట్టుడు’ సినిమా  ఆ ఇబ్బందులను అధిగమించి ఎట్టకేలకు ఈ రోజు రిలీజ్ కి సిద్ధమైంది.
నిన్న మొన్నటి వరకు సెన్సార్ సమస్యల్లో ఉండే ‘చీకటి గదిలో చితక్కొట్టుడు’ సినిమా  ఆ ఇబ్బందులను అధిగమించి ఎట్టకేలకు ఈ రోజు రిలీజ్ కి సిద్ధమైంది . అడల్ట్ కంటెంట్ తో తెరకెక్కిన ఈ సినిమా ట్రైలర్ ప్రకంపనలు సృష్టిస్తోంది . ట్రైలర్ మొత్తం బూతు డైలాగ్ లతో నిండిపోవటంతో మంచి క్రేజే వచ్చింది. తిట్టుకుంటూనే తెగ చూసేసారు . యువత బలహీనతలను క్యాష్ చేసుకోవడానికి పెద్ద స్కెచ్ వేశారని విమర్శలు వస్తున్నా ఓపినింగ్స్ బాగానే వస్తాయనే నమ్మకంతో మంచి బిజినెస్సే జరిగిందని సమాచారం.
టీజర్, ట్రైలర్ చూస్తుంటే ఇది మరీ బోల్డ్ కంటెంట్ చిత్రంలా ఉండటం కలిసొచ్చే అంశమని భావిస్తున్నారు. ఈ సినిమాలో సెక్స్ కోరికలు ఉన్న ఓ దెయ్యం ఇద్దరు యువకులను నానా తిప్పలు పెడుతుంటుంది. అయితే సినిమా సెన్సార్  లో చాలా భాగం పోయిందని, సినిమాకు ప్లస్ అవుతాయనుకున్న బూతు సీన్స్ నిర్దాక్ష్యణంగా కట్ చేసి పారేసిందని చెప్పుకుంటున్నారు.
ముఖ్యంగా దెయ్యంతో జరిగే కొన్ని శృంగార సన్నివేశాలు జుగుప్సగా ఉన్నాయని వాటినే వద్దందని చెప్పుకుంటున్నారు. అదే జరిగితే సినిమా ఏ మేరకు నడుస్తుందనేది డౌటే అంటున్నారు విశ్లేషకులు. ఏదో ఎక్సపెక్టే చేసి వెళ్లినవాళ్లకు అది ఖచ్చితంగా నిరాశపరిచే అంశం అవుతుంది.
‘పీఎస్వీ గరుడవేగ, 24కిస్సెస్’ వంటి విభిన్న చిత్రాలలో నటిస్తూ.. హీరోగా తనకంటూ ఓ ప్రత్యేక గుర్తింపును పొందిన హీరో ఆదిత్ అరుణ్ ఈ సినిమాలో చేసారు.  అదిత్ అరుణ్ మాట్లాడుతూ...‘‘ తమిళంలో డిఫరెంట్ స్టోరీ అయితేనే వారు చూస్తారు. తెలుగులో అలా కాదు మనం ఈ జోనర్‌లో అయినా చేయవచ్చు కానీ అది ప్రేక్షకులని పూర్తిగా ఎంటర్‌టైన్ చేయగలగాలి అప్పుడే వారు చూస్తారు. అందుకే ఈ సినిమా విజయం పట్ల మా టీమ్ అందరం చాలా కాన్ఫిడెంట్‌గా ఉన్నాం.  ’’ ఆదిత్ అరుణ్ చెప్పుకొచ్చారు.
బ్లూ ఘోస్ట్ పిక్చర్స్ బ్యానర్‌పై సంతోష్ పి జయకుమార్ దర్శకత్వంలో అడల్ట్ హారర్ కామిడీగా ఈ చిత్రం తెరకెక్కింది.
Last Updated 21, Mar 2019, 10:28 AM IST


రివ్యూ: విజేత
Highlights
రెగ్యులర్ సినిమాలు ఇష్టపడే ఆడియన్స్ కు ఈ సినిమా ఫస్ట్ హాఫ్ బాగానే ఎంటర్టైన్ చేస్తుంది కానీ సెకండ్ హాఫ్ ను భరించాలంటే మాత్రం కాస్త సహనం ఉండాల్సిందే.
నటీనటులు: కళ్యాణ్ దేవ్, మాళవికా నాయర్, తనికెళ్ళభరణి, మురళీ శర్మ, నాజర్ తదితరులు
సంగీతం: హర్షవర్ధన్ రామేశ్వర్
ఛాయాగ్రహణం: కెకె.సెంథిల్ కుమార్
నిర్మాణం: సాయి కొర్రపాటి
నిర్మాత: రజని కొర్రపాటి
కథ-చిత్రానువాదం-మాటలు-దర్శకత్వం: రాకేష్ శశి
మెగా ఫ్యామిలీ నుండి ఎందరో హీరోలు ఇండస్ట్రీలో అడుగుపెట్టి తమ సత్తా చాటుతున్నారు. ఈ క్రమంలో మెగాస్టార్ చిన్నల్లుడు కళ్యాణ్ దేవ్ కూడా హీరోగా ఎంట్రీ ఇచ్చాడు. రాకేశ్ శశి దర్శకత్వంలో కళ్యాణ్ దేవ్ నటించిన 'విజేత' సినిమా ఈరోజు ప్రేక్షకుల ముందుకు వచ్చింది. మరి ఈ సినిమాతో కళ్యాణ్ దేవ్ కు ఎలాంటి విజయం దక్కిందో సమీక్షలోకి వెళ్లి తెలుసుకుందాం!

కథ:
రామ్(కళ్యాణ్ దేవ్)ను చిన్నప్పటినుండి ఎంతో ప్రేమగా చూసుకుంటాడు అతడి తండ్రి శ్రీనివాస్(మురళీశర్మ). రామ్ తనకు నచ్చిన పని చేయాలని మొదటి నుండి అతడి ప్రోత్సహిస్తూ ఉంటాడు. కానీ రామ్ మాత్రం తన స్నేహితులతో కలిసి ఆవారాగా తిరుగుతుంటాడు. తన ఎదురింట్లో కొత్తగా దిగిన జైత్ర(మాళవికా నాయర్)అనే అమ్మాయిని ప్రేమించడం మొదలుపెడతాడు. ఆమె మాత్రం రామ్ ను పెద్దగా పట్టించుకోదు. రామ్ ఎన్ని ఇంటర్వ్యూలకు వెళ్లినా.. అతడికి జాబ్ మాత్రం రాదు. కొడుకు సెటిల్ అయితే చూడాలని అనుకునే శ్రీనివాస్ కు రామ్ చేసే అల్లరి వ్యవహారాలు తెలిసి బాధ పడతాడు. దీంతో రామ్ 'లోకల్ బాయ్స్' అనే పేరుతో ఈవెంట్స్ చేయడం మొదలుపెడతాడు. అది కూడా మొదట్లో సక్సెస్ కాదు. దాని కారణంగా రామ్ పోలీస్ స్టేషన్ కు వెళ్లాల్సివస్తుంది. కొడుకు తనను పోలీస్ స్టేషన్ మెట్లు ఎక్కించాడనే బాధలో శ్రీనివాస్ కు గుండెపోటు వస్తుంది. ఆ తరువాత ఎలాంటి సంఘటనలు చోటు చేసుకున్నాయి..? తండ్రి ప్రేమను రామ్ అర్ధం చేసుకోగలిగాడా..? చివరికి రామ్ ఎలా సెటిల్ అవుతాడు..? అతడి ప్రేమ గెలుస్తుందా? అనేదే సినిమా.
విశ్లేషణ:
తెలుగులో కలర్ ఫిలిమ్స్ రావడం మొదలైన దగ్గర నుండి 'విజేత' లాంటి కథలతో కొన్ని వందల సినిమాలు వచ్చాయి. సాధారణంగా హీరో అతడి తండ్రి ఓ ఎమోషనల్ స్టోరీ.. చివరికి తన తండ్రి కోసం హీరో పెద్ద ప్రయోజకుడు అవ్వడం. రెగ్యులర్ గా ఇలాంటి కథలు వింటూనే ఉన్నాం. అయితే ఇక్కడ దర్శకుడు కొత్తగా అనుకొని ప్రేక్షకులు మరింత కొత్తగా ఫీల్ అవుతారనుకున్న పాయింట్ ఒకటి ఉంది. ఏంటంటే.. హీరో కారణంగా అతడి తండ్రి ఎలా 'విజేత' అయ్యాడనేది. అయితే ఈ పాయింట్ వినూత్నంగా ఉంటుందని అనుకున్నప్పటికీ తెరపై మాత్రం ఊహించే విధంగానే ఉంది. సినిమా సెకండ్ హాఫ్ మొదలైన తరువాత స్టోరీ మొత్తం ప్రేక్షకులకు ముందే అర్ధమైపోతుంది. దర్శకుడు రాకేశ్ శశి ఇంకా పాత కాలంలోనే ఉండిపోయాడనిపిస్తుంది.
కొత్త దర్శకులు తమ టాలెంట్ ప్రూవ్ చేసుకోవడానికి సరికొత్త కథలతో ముందుకు దూసుకుపోతుంటే.. ఆల్రెడీ ఒక సినిమా చేసిన అనుభవం  ఉన్న రాకేశ్ శశి మాత్రం తన ప్రతిభను నిరూపించలేకపోయాడు. హీరో ఆవారాగా స్నేహితులతో తిరగడం, హీరోయిన్ ను చూడడం, రెండు, మూడు కామెడీ సీన్స్, ఓ రెండు పాటలు ఇలా ఫస్ట్ హాఫ్ ముగిసిపోతుంది. అప్పటివరకు లేని ఓ ఎమోషనల్ ప్లాట్ ను సెకండ్ హాఫ్ మొత్తం నడిపించే ప్రయత్నం చేశాడు. సడెన్ గా హీరోలో మార్పు. ఆ మార్పును తెరపై కాస్త బలంగా చూపించడం కోసం మరికొన్ని క్యారెక్టర్లను యాడ్ చేశారు. డైరెక్టర్ సీన్ ను ఎలివేట్ చేయడానికి పెట్టుకున్న క్యారెక్టర్లు హీరోని డామినేట్ చేసే విధంగా ఉన్నాయి. హీరో మంచితనంతో అతడి చెల్లికి పెద్ద పెళ్లి సంబంధం రావడం పరమ రొటీన్. ఇక క్లైమాక్స్ లో అతి కాస్త ఎక్కువైందనిపిస్తుంది. మధ్యతరగతి కుటుంబాలు అంటే జబ్బులు, హాస్పిటల్స్ అని చూపించడం.. వాటి మధ్య ఓ ఎమోషనల్ డ్రామా నడిపించడం కామన్ అయిపోయింది.
నిజానికి అదే మిడిల్ క్లాస్ ఫ్యామిలీ ఓ లవ్ స్టోరీ, ఎమోషన్స్ తెరపై చక్కగా చూపించే అవకాశం ఉంది. కానీ డైరెక్టర్ రెగ్యులర్ ఫార్మాట్ తో సినిమా నడిపించడంతో ఆడియన్స్ కు ఈ విజేత పెద్దగా కనెక్ట్ కాలేకపోయింది. కళ్యాణ్ దేవ్ కు ఇది మొదటి సినిమా కాబట్టి కెమెరా ముందు కాస్త తడబడినట్లుగా అనిపిస్తుంది. అతడు ఎంత కాన్ఫిడెంట్ గా ఉందామని ప్రయత్నించినా.. ముఖంలో బెరుకు కొట్టొచ్చినట్లు కనిపించింది. ప్రేమ, ఎమోషన్, సెంటిమెంట్ ఇలా ఏ ఒక్క ఎమోషన్ ను కూడా సరిగ్గా పండించలేకపోయాడు. అతడి డైలాగ్ డెలివెరీ కూడా పెద్దగా ఆకట్టుకోదు. డాన్స్ లు మాత్రం బాగానే మ్యానేజ్ చేశాడు. మాళవికా నాయర్ తెరపై ఉన్నట్లు కూడా పెద్దగా కనిపించదు. ఆమె పాత్రకు పెద్దగా ప్రాధాన్యత లేదనే చెప్పాలి. మురళీశర్మ మధ్యతరగతి తండ్రి పాత్రలో ఇమిడిపోయారు. తండ్రి, కొడుకుల కాంబినేషన్ సీన్స్ తెరపై ఆకట్టుకునే విధంగా లేవు. వారి మధ్య బాండింగ్ ను మరింత బలంగా చూపించి ఉంటే బాగుండేది. తనికెళ్లభరణి, జయప్రకాశ్, రాజీవ్ కనకాల తమ తమ పాత్రలకు పూర్తి న్యాయం చేశారు.
టెక్నికల్ గా మాత్రం సినిమాను క్వాలిటీతో నిర్మించారు. కెమెరా వర్క్ కు వంక పెట్టలేం. మ్యూజిక్ కూడా ఈ మధ్యకాలంలో వస్తోన్నపాటలతో పోలిస్తే కొత్తగా ఉందనే భావన కలుగుతుంది. సినిమా రెండు గంటల నిడివే అయినప్పటికీ చాలా వరకు ల్యాగ్ చేశారు. నిర్మాణ విలువలు బాగున్నాయి. రెగ్యులర్ సినిమాలు ఇష్టపడే ఆడియన్స్ కు ఈ సినిమా ఫస్ట్ హాఫ్ బాగానే ఎంటర్టైన్ చేస్తుంది కానీ సెకండ్ హాఫ్ ను భరించాలంటే మాత్రం కాస్త సహనం ఉండాల్సిందే.
రేటింగ్: 2/5


పవన్ బన్నీ కలిసే సమయం వచ్చేసింది
Highlights
పవన్.. బన్నీ అక్కడ కలుస్తారా?
సమ్మర్ కానుకగా రిలీజ్ అయ్యి తుప్పు పట్టిన రికార్డులు దుమ్ముదులుపుతున్న సినిమా రంగస్థలం. రాంచరణ్ సమంతల నటన, ప్రత్యేక ఆకర్షనగా నిలిచింది. కళ్లు చెదిరే కలెక్షన్లతో దూసుకుపోతున్న రంగస్థలం సినిమాని నిన్న అబ్బాయ్ చెర్రీ ఏర్పాటు చేసిన స్పెషల్ స్క్రీనింగ్ ను చూసిన బాబాయ్ పవన్ కళ్యాణ్.. రంగస్థలం సక్సెస్ మీట్ కు తాను కచ్చితంగా వస్తానని కూడా అన్నాడు.
అయితే.. రంగస్థలం సినిమా గురించి ఇప్పటివరకూ ఎక్కడా స్పందించని వ్యక్తి ఎవరైనా ఉన్నారా అంటే.. అది బన్నీ మాత్రమే. నిజానికి సోషల్ మీడియా స్పందించకపోయినా.. రీసెంట్ గా తన బర్త్ డే సందర్భంగా ఓ తెలుగు డైలీకి ఇచ్చిన ఇంటర్వ్యూలో మాత్రం రంగస్థలం మూవీ గొప్పదనం గురించి బాగానే చెప్పాడు బన్నీ. అయితే.. ఇప్పుడు రంగస్థలం సక్సెస్ మీట్ కు అల్లు అర్జున్ కూడా రాబోతున్నాడని తెలుస్తోంది.
పవన్ కళ్యాణ్ తో పాటు అల్లు అర్జున్ కూడా రామ్ చరణ్ మూవీ రంగస్థలం సక్సెస్ మీట్ లో కనిపిస్తారనే విషయం అర్థమయిపోతోంది. ఎలాగూ చిరంజీవి వస్తారనే చెప్పాల్సిన పనే లేదు. మిగిలిన మెగా హీరోలు కూడా ఈ ఈవెంట్ లో సందడి చేసే అవకాశం ఉంది. మరి రంగస్థలం విజయోత్సవ వేడుక సందర్భంగా.. మెగా హీరోలు అంతా ఒకే చోటకు చేరే అవకాశం కనిపిస్తోంది. చాలా రోజులు పవన్ గురించి మాట్లాడని బన్నీ సక్సెస్ మీట్ లో ఏం మాట్లాడుతాడా అని ఫ్యాన్స్ తో పాటు సామాన్య ప్రేక్షకుడు కూడా వేచి చూస్తున్నారు.
Last Updated 10, Apr 2018, 11:17 AM IST


VOLKS
టాటామోటార్స్, వోక్స్‌వ్యాగన్ భాగస్వామ్యం
ముంబై,: టాటాగ్రూప్ యాజ మాన్యం విదేశీ కార్ల ఉత్పత్తి సంస్థ వోక్స్ వ్యాగన్‌లు సంయుక్తంగా కార్లను ఉత్పత్తిచేసి మార్కెటింగ్‌కు భాగస్వామ్యం వహిస్తున్నాయి. ప్రపంచ ఆటోమోటివ్ రంగంలో ఇదొక పెద్ద మైలురాయిగా నిపుణులు చెపుతున్నారు. టాటామోటార్స్, వోక్స్ వ్యాగన్ ఎజి కంపెనీలు రెండూ కూడా తమ టెక్నాలజీలను భవిష్యత్ వాహన ఉత్పత్తికి పరస్పరం మార్పిడిచేసుకునేందుకు అంగీకరించాయి. ఇందుకు సంబంధించి ఒక ఒడంబడికపై రెండు కంపెనీల ప్రతినిధులు శుక్రవారం సంతకాలుచేసారు. దీర్ఘకాలిక భాగస్వామ్యంగా సంయుక్తంగా కొత్త కార్లను వృద్ధి చేస్తామని రెండు బహుళజాతికంపెనీలు ప్రకటించాయి.
స్కోడా వోక్స్‌వ్యాగన్ తరపున బాధ్యత తీసుకుం టే టాటా కంపెనీ తన టెక్నాలజికల్ ఆధునీకరణ కింద లబ్ధి పొందుతుందని అంచనా. టాటా, స్కోడా కంపెనీలు రెండూ కూడా భారత్‌లోమొదట మాస్ మార్కెట్ సెగ్మెంట్లకు కొత్తకార్లను విడుదలచేసాయి. ఆ తర్వాతప్రీమి యం విబాగం వైపు వెళతాయని అంచనా. టాటామోటార్స్ ఎండి సిఇఒ గ్యూంటర్ బట్‌షెక్ మాట్లాడుతూ ఈ పరస్పర సహకారం పట్ల ఎంతో గర్వంగా ఉందన్నారు. వోక్స్‌వ్యాగన్ గ్రూప్, స్కోడా కంపెనీల నుంచి ఈ సహకారం అందడం వల్ల మరింతగా సాంకేతికపరంగా వృద్ధిచెందే అవకాశం ఉం టుందని, రెండు కంపెనీలు కూడా స్మార్ట్ పరిష్కారాలతో భారతీయ విదేశీ మార్కెట్లకు మరింత ఆధునిక ఫీచర్లున్న కార్లను అందిస్తాయని అన్నారు. టాటామోటార్స్ భవిష్యత్ కు సంసిద్ధతను ఈ ఒప్పందం స్పష్టంచేస్తున్నదని, కస్టమర్ల అభిరుచులకు అనుగుణంగా రేసెమో స్పోర్ట్స్ కారును 87వ జెనీవా మోటార్‌షోలో ప్రదర్శించింది.
టామో ఉపబ్రాండ్‌గా రేసెమోను తెచ్చారు వోక్స్ వ్యాగన్ టెక్నాలజీలనుంచి కొంత లబ్ధి పొందుతుందని అంచనా. టాటా కంపనీ స్కోడా పరంగా విక్రయానంత సేవల్లో భాగం పంచుకుంటుంది. టాటామోటార్స్ ఈ రంగంలో 888పాయింట్లు స్కోర్ చేసింది. హుండైఇండియా తర్వాత రెండోస్థానంలో నిలిచింది. కస్టమర్లకు మరింత భద్రత, శ్రేయోదా యక ప్రయాణం మరింత భద్రతాఫీచరుఅందించడమే లక్ష్యంగా ఈ ఒప్పందం జరిగిందని నిపుణుల అంచనా. ప్రస్తుతం హైబ్రిడ్, ఎలక్డ్రిక్ వాహనాల వేగంగా ఉత్పత్తి అవుతున్నాయని, వీటికి 1.38 లక్షలు హైబ్రిడ్ లేదా విద్యుత్ వాహనాలకు సబ్సిడీ కూడా అందుతున్నందున కస్టమర్లకు ఎంతో ప్రయోజన కరంగా ఉంటుందని టాటామోటార్స్ భావిస్తోంది. అంతేకాకుండా ఈ కంపెనీ హ్యాచ్‌బ్యాక్ ఎస్‌యువి ఆధారిత మోఫ్లెక్స్ ప్లాట్‌ఫామ్‌పై రేసెమో తరహా వాహనాలను కూడా తీసుకురావాలని యోచిస్తోంది.


తెలుగు విడుదల‌కు సిద్ధ‌మ‌వుతోన్న దుల్క‌ర్ స‌ల్మాన్, సాయిప‌ల్ల‌వి `క‌లి`
Highlights
ఓకే బంగారంతో తెలుగు ప్రేక్షకులకు దగ్గరైన దుల్కర్ సల్మాన్
ఫిదా సినిమాతో తెలుగు ప్రేక్షకులను పిదా చేసిన సాయి పల్లవి
ఇద్దరి కాంబినేషన్ లో మలయాళ సూపర్ హిట్ కలి  త్వరలో లుగులో..

ఓకే బంగారం సినిమాతో దుల్క‌ర్ స‌ల్మాన్, ఇటీవ‌ల విడుద‌లైన సెన్సేష‌న‌ల్ హిట్ అయిన `ఫిదా`తో భానుమ‌తిగా ప్రేక్ష‌కుల హృద‌యాల్లో చెర‌గ‌ని ముద్ర వేసిన సాయి ప‌ల్ల‌వి తెలుగు ప్రేక్ష‌కుల‌కు ద‌గ్గ‌ర‌య్యారు. ప్ర‌స్తుతం దుల్క‌ర్ స‌ల్మాన్ తెలుగులో మ‌హాన‌టి సావిత్రి బ‌యోపిక్‌లో న‌టిస్తున్నారు. సాయిప‌ల్ల‌వి `ఎంసిఎ` చిత్రంలో న‌టిస్తుంది. వీరిద్ద‌రి కాంబినేష‌న్‌లో రూపొందిన సినిమా తెలుగులో విడుద‌ల కానుంది. దుల్క‌ర్ స‌ల్మాన్, సాయిప‌ల్ల‌వి జంట‌గా న‌టించిన మ‌ల‌యాళ సూప‌ర్‌హిట్ చిత్రం `క‌లి`. ఈ సినిమాను తెలుగు అనువాద హ‌క్కుల‌ను ప్ర‌ముఖ సీడెడ్ డిస్ట్రిబ్యూట‌ర్ డి.వి.కృష్ణ‌స్వామి ద‌క్కించుకున్నారు.
ప్రస్తుతం తెలుగు అనువదానికి సంబంధించిన డబ్బింగ్, మిక్సింగ్ కార్యక్రమాలు జరుగుతున్నాయి. ఈ ఆగ‌స్ట్ 2వ వారంలో ఈ సినిమా టైటిల్, లోగో విడుద‌ల చేస్తారు. సెప్టెంబ‌ర్‌లో సినిమాను విడుద‌ల చేయ‌డానికి స‌న్నాహాలు చేస్తున్నారు. ప‌లు ఉత్త‌మ చిత్రాల‌కు సంగీతం అందించి జాతీయ‌స్థాయిలో ఉత్త‌మ సంగీత ద‌ర్శ‌కుడిగా అవార్డ్స్ అందుకున్న గోపీసుంద‌ర్ ఈ చిత్రానికి సంగీతం అందించారు. అన్ని కార్య‌క్ర‌మాల‌ను పూర్తి చేసి సెప్టెంబ‌ర్ నెల‌లో సినిమాను తెలుగులో విడుద‌ల చేయ‌డానికి నిర్మాత‌లు స‌న్నాహాలు చేస్తున్నారు.
ఈ చిత్రానికి మాట‌లుః భాషా శ్రీ, సాహిత్యంః సురేంద్ర కృష్ణ, సంగీతంః గోపీసుంద‌ర్, సినిమాటోగ్ర‌ఫీః గిరీష్ గంగాధ‌ర‌న్, ఎగ్జిక్యూటివ్ ప్రొడ్యూస‌ర్ః ద‌క్షిణ్ శ్రీనివాస్, కో ప్రొడ్యూస‌ర్ః వి.చంద్ర‌శేఖ‌ర్, నిర్మాతః డి.వి.కృష్ణ‌స్వామి, ద‌ర్శ‌క‌త్వంః స‌మీర్ తాహిర్.
Last Updated 25, Mar 2018, 11:56 PM IST


internet vaartha 163 Views
ఫతేమైదాన్, (హైదరాబాద్) : మొట్ట మొదటి సారిగా తెలంగాణ రాష్ట్రం ఏర్పడిన తరువాత తెలంగాణ గురుకులాల క్రీడా పోటీలు ఎల్బీస్టేడియంలో గురువారం నాడు ఘనంగా ప్రారంభం అయ్యాయి. ప్రధమ సారిగా నాలుగు గురుకులాలను ఒకేదగ్గర చేర్చి తెలంగాణ రాష్ట్ర స్థాయి పోటీలను నిర్వహించడం చరిత్రలో ఒక ఘట్టమని చెప్పుకోవచ్చు. ఈ పోటీలను ప్రత్యేక ఆర్థిక శాఖ ముఖ్య కార్యదర్శి ప్రతీప్‌చంద్రా ఈ పోటీలను ప్రారంభించారు. ఈ సందర్భంగా ఆయన మాట్లాడుతూ తెలంగాణ రాష్ట్రం ఏర్పడిన తరువాత నాలుగు గురుకులాల పాఠశాలను ఒకేచోట చేర్చి క్రీడా పోటీలను నిర్వహించడం ఎంతో అభినందనీయమని ఈ సందర్భంగా ఆయన చెప్పారు. దీని వలన అన్ని వర్గాలకు చెందిన క్రీడా కారులను ఒకే చోట చేర్చి స్నేహ భావ వాతావరణంలో ఈ పోటీలను నిర్వహించడం ఎంతో గొప్పవిషయమని ఆయన చెప్పారు. క్రీడలకు తెలంగాణ రాష్ట్ర ప్రభుత్వం ఎంతగానో ప్రోత్సహిస్తుందని ఆయన తెలిపారు. కామన్వెల్త్ క్రీడా పోటీలలో పతకాలు సాధించిన తెలంగాణ క్రీడా కారులకు నగదు బహుమతి అందజేసిన విషయాన్ని ఈ సందర్భంగా అయన గుర్తు చేశారు. మన రాష్ట్రంలో క్రీడాకారులకు కొదువలేదని, వారికి ప్రత్యేక శిక్షణ ఇచ్చి తయారు చేస్తే జాతీయ, అంతర్జాతీయ స్థాయిలో తెలంగాణ పతకాన్ని రెపరెపలాడిస్తారని ఆయన ఈ సందర్భంగా అన్నారు. క్రీడల వలన మానిసక వికాసంతో పాటు స్నేహ భావం ఎంతగానో ఏర్పడుతుందని ఆయన అన్నారు. ఒకప్పటి ఫత్తేమైదాన్ అనే ఇప్పుడు ఎల్బీస్టేడియంగా పిలుస్తున్న విషయాన్ని ఈ సందర్భంగా క్రీడా పోటీలలో పాల్గొంటున్న వి ద్యార్ధులకు ఆయన తెలిపారు. ఈ నాలుగు గురుకులాల క్రీడా కారులు ఒకేచోట చేర్చి పోటీలను నిర్వహించి వారిలో ఉన్న క్రీడా స్పూర్తిని నింపేందుకు దోహదం చేస్తున్న తెలంగాణ సాంఘీక సంక్షేమ గురుకుల కార్యదర్శి ఆర్.ఎస్.ప్రవీణ్ కుమార్‌ను ఈ సందర్భంగా ఆయనను ప్రత్యేకంగా అభినందించారు. ఈ కార్యక్రమంలో పాల్గొన్న తెలంగాణ సాంఘీక, గిరిజనుల కార్యదర్శి ఆర్.ఎస్.ప్రవీణ్ కుమార్ మాట్లాడుతూ సాంఘీక,గిరిజన, బిసివెల్ఫేర్, జనరల్ గురుకులాల క్రీడా పోటీలను నిర్వహించేందుకు ప్రభుత్వం చొరవ చూపడంతో ఈ పోటీలు నిర్వహించేందుకు నడూం బిగించామని ఆయన అన్నారు.ఈ క్రీడల వలన వీరిలో ఉన్న ప్రతిభను వెలికితీసి వారిని ప్రోత్సహించేందుకు మా గురుకుల విద్యా సంస్థలు ఎంతగానో ప్రయత్నిస్తున్నామని ఈ సందర్భంగా గుర్తుచేశారు. గురుకుల పాఠశాలలకు చెందిన విద్యార్ధిని, విద్యార్దులు, రాష్ట్ర, అంతర్జాతీయ పోటీలలో పాల్గొని పతకాలు సాధించి రాష్ట్రానికి గర్వాకారణంగా నిలుస్తున్నారన్నారు. ఉదాహరణకు ఇటీవలరు జరిగిన ప్రపంచ యోగా పోటీలలో మహబూబ్ నగర్ జిల్లాలోని మధనాపురంలోని గురుకుల పాఠశాలలో చదువుతున్న విద్యార్ధి అంతర్జాతీయ యోగా పోటీలలో పతకం సాధించిన విషయాన్ని ఈ సందర్భంగా గుర్తు చేశారు. ఈ క్రీడా కారుడిని స్పూర్తిగా తీసుకొని అన్ని గురుకుల పాఠశాలలో చదువుతున్న విద్యార్ధులు చదువుతో పాటు క్రీడా పోటీలలో పాల్గొని ప్రతిభా పాఠవాలు చాటాలని ఆయన అన్నారు. గురుకులాలో చదువుతున్న విద్యార్దులకు తెలంగాణ రాష్ట్ర ముఖ్య మంత్రి చంద్రశేఖర్ రావు అనేక వసతులు కల్పిస్తున్నారని ఆయన అన్నారు. ప్రభుత్వం కూడా చదువు ఎంతో ప్రధాన్యత ఇస్తుందో క్రీడలకు కూడా అంతే ప్రధాన్యత ఇస్తుందని ఆయన చెప్పారు. ఈ కార్యక్రమంలో శేషుకుమారి కార్యదర్శి టిఆర్‌ఇఐఎస్, మల్లయ్య బట్టు కార్యదర్శి బిసివెల్ఫేర్ అసోసియేషన్‌ల తో పాటు వివిధ గురుకుల పాఠశాలలకు చెందిన విద్యార్ధిని, విద్యార్ధులు వ్యాయామ ఉపాధ్యాయులు పాల్గొన్నారు.


బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
త‌రుణ్ ల‌వ్ స్టోరీ
ఇటీవ‌లే సెకండ్స్ ఇన్నింగ్స్‌ను ప్రారంభించిన త‌రుణ్ ప్ర‌స్తుతం ఓ ప్రేమ‌క‌థా చిత్రంలో హీరోగా న‌టిస్తున్నారు.
TNN | Updated:
Jan 6, 2016, 04:18PM IST
Tarun
నువ్వేకావాలి, నువ్వేనువ్వే , ప్రియ‌మైన నీకు చిత్రాల‌తో చ‌క్క‌టి క‌మ‌ర్షియ‌ల్ విజ‌యాల్ని సొంతం చేసుకున్నాడు త‌రుణ్ . ఈ సినిమాలు ఆయ‌న‌కి స్టార్ ఇమేజ్‌ను తెచ్చిపెట్టాయి. అయితే ఈ స‌క్సెస్‌ల‌ను క్యాష్ చేసుకోవ‌డం త‌రుణ్ విఫ‌ల‌మ‌య్యాడు. క‌థ‌ల ఎంపిక‌లో చేసిన పొర‌పాట్ల వ‌ల్ల అత‌డు న‌టించిన చిత్రాల‌న్ని ప‌రాజ‌యాలుగా నిల‌వ‌డంతో కొద్ది రోజుల్లోనే అవ‌కాశాలు దూర‌మైయ్యారు. ఇటీవ‌లే సెకండ్స్ ఇన్నింగ్స్‌ను ప్రారంభించిన త‌రుణ్ ప్ర‌స్తుతం ఓ ప్రేమ‌క‌థా చిత్రంలో హీరోగా న‌టిస్తున్నారు. రామ్ ఎంట‌ర్‌టైన్‌మెంట్స్ ప‌తాకంపై ఎస్.వి. ప్ర‌కాష్ ఈ చిత్రాన్ని నిర్మిస్తున్నారు. ర‌మేష్ గోపీ ద‌ర్శ‌కుడు. ప్ర‌స్తుతం చిత్రీక‌ర‌ణ‌ను జ‌రుపుకుంటోన్న ఈ సినిమాకు ఇది నా ల‌వ్ స్టోరీ అనే పేరును ఖ‌రారు చేసిన‌ట్లు వార్త‌లు వినిపిస్తున్నాయి. వినూత్న ప్రేమ‌క‌థ‌తో తెర‌కెక్కుతున్న ఈ చిత్రంతో మ‌ళ్లీ పూర్వ వైభ‌వాన్ని అందుకోవాల‌ని త‌రుణ్ ఆశాభావంతో ఉన్నారు. మ‌ల‌యాళంలో విజ‌య‌వంత‌మైన ఓ చిత్రానికి రీమేక్‌గా దీనిని తెర‌కెక్కిస్తున్నారు.

Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.


internet vaartha 186 Views
కరాచీ : పాకిస్థాన్ క్రికెట్ బోర్డు (పిసిబి) నుంచి 2015-16 సంవత్సరానికి అత్యధిక మ్యాచ్ ఫీజు సీనియర్ ఆటగాడు మహ్మద్ హఫీజ్ అందుకున్నాడు. మ్యాచ్ ఫీజు, బోనస్ రూపంలో సుమారు 39 మిలియన్లు అందుకున్నట్లు మినిస్టిరీ ఆప్ ఇంటర్ ప్రొవిన్షియల్ కో ఆర్డినేషన్‌కు పంపిన పత్రాలో పిసిబి పేర్కొంది. టెస్టు,వన్డే,టి20 పార్మాట్లలో ఆడుతున్న హఫీజ్‌కు అత్యధికంగా 39 మిలియన్లను బోర్డు చెల్లించింది. సర్పరాజ్ ఆహ్మాద్ 33 మిలియన్లు, అజ్‌హర్ అలీ 30మిలియన్లు, యూనిస్‌ఖాన్ 24 మిలియన్లు, షోయబ్ మాలిక్ 26 మిలియన్లు, షాహిద్ అఫ్రిది 18 మిలియన్లు అందుకున్నారు. కాగా 46 మంది క్రికెటర్లకు సుమారు 550 మిలియన్లను ఫీజు, బోనస్ రూపంలో చెల్లించినట్లు పిసిబి వెల్లడించింది.


మళ్లీ నిర్మాతగా మారుతున్న నాని?
Highlights
ఇటీవలే ‘ నిన్ను కోరి’ చిత్రంతో మరో విజయాన్ని తన ఖాతాలో వేసుకున్న సంగతి తెలిసిందే
నాని.. గురించి ఓ ఆసక్తికర విషయం ఫిల్మ్ నగర్ లో చక్కర్లు కొడుతోంది
. మళ్లీ నిర్మాణ రంగం వైపు అడుగులు వెస్తున్నారని తెలుస్తోంది.

వైవిద్య సినిమాలకు కేరాఫ్ అడ్రస్ గా మారాడు హీరో నాని. ఇటీవలే ‘ నిన్ను కోరి’ చిత్రంతో మరో విజయాన్ని తన ఖాతాలో వేసుకున్న సంగతి తెలిసిందే. కాగా.. ఇటీవలే తండ్రి గా మారిన నాని.. గురించి ఓ ఆసక్తికర విషయం ఫిల్మ్ నగర్ లో చక్కర్లు కొడుతోంది. ఆయన మరోసారి నిర్మాణ రంగంపై దృష్టిపెడుతున్నారని దాని సారాంశం.
 ఇప్పటికే నాని ...  సందీప్ కిషన్, వరుణ్ సందేశ్ లు హీరోలు ‘ డీ  ఫర్ దోపిడి’ అనే చిత్రానికి నిర్మాతగా వ్యవహరించారు. కానీ.. ఆ సినిమా బాక్సాఫీసు వద్ద డీలా పడిపోయింది. పెట్టిన పెట్టుబడి కూడా రాలేదు. దీంతో కొంత కాలం అటు వైపు వెళ్లలేదు నాని. కానీ.. తాజాగా.. మళ్లీ నిర్మాణ రంగం వైపు అడుగులు వెస్తున్నారని తెలుస్తోంది.
ఇటీవల ప్రశాంత్ అనే కొత్త దర్శకుడు చెప్పిన కథ నానికి తెగ నచ్చేసిందట. గతంలో 'డైలాగ్ ఇన్ ద డార్క్' అనే షార్ట్ ఫిలిమ్‌కు దర్శకత్వం వహించాడు ప్రశాంత్.సినిమా దర్శకత్వం విషయంలో అనుభవం లేనప్పటికీ నాని తనే నిర్మాతగా ఈ యువదర్శకుడికి అవకాశం ఇస్తుండటం విశేషం. కథలో నాని చెప్పిన మార్పులు చేసుకుంటూ అవసరమైన నటీనటులతో సంప్రదింపులు జరుపుతున్నారట. అయితే ఈ కొత్త సినిమా విషయమై నాని నుంచి అధికారిక ప్రకటన రావాల్సి ఉంది. మరి ఇందులో హీరోగా నాని నటిస్తారా లేదా.. ఇంకెవరినైనా హీరోగా తీసుకుంటారో కూడా తెలియాలి.
 ప్రస్తుతం నాని దిల్ రాజు నిర్మాణంలో 'మిడిల్ క్లాస్ అబ్బాయి’, మేర్లపాక గాంధీ దర్శకత్వంలో 'కృష్ణార్జున యుద్ధం' చిత్రాలు చేస్తున్నాడు. ఈ రెండింటిలో 'మిడిల్ క్లాస్ అబ్బాయి' డిసెంబర్‌లో విడుదల కానుంది.
Last Updated 25, Mar 2018, 11:38 PM IST


Aug 20,2017
ఎస్‌బీఐకి 'కనీసం' 235 కోట్ల ఆదాయం
ఇండోర్: కనీస నగదు నిల్వల నిబంధనలు పాటించని వారి ఖాతాల నుంచి స్టేట్ బ్యాంకు ఆఫ్ ఇండియా (ఎస్‌బీఐ) భారీ మొత్తంలో జరిమానాను వసూలు చేసింది. నెలవారీ కనీస నిల్వల నిబంధనను పాటించని ఖాతాలపై విధించిన చార్జీలతో ఈ ఏడాది మొదటి త్రైమాసికంలో (ఏప్రిల్-జూన్) రూ.235.06 కోట్ల ఆదాయాన్ని జరిమానా పేరుతో రాబట్టింది. దాదాపు 388.74 లక్షల అకౌంట్ల నుంచి ఈ మొత్తాన్ని వసూలు చేసినట్టు ఎస్‌బీఐ పేర్కొంది. సమాచార హక్కు చట్టం ద్వారా నీముచ్‌కు చెందిన ఆర్టీఐ కార్యకర్త చంద్రశేఖర్ గౌడ్ దాఖలు చేసిన దరఖాస్తుకు, ఎస్‌బీఐ ఈ మేరకు సమాధానమిచ్చింది. ముంబైకు చెందిన బ్యాంకు ఆపరేషన్స్ డిపార్ట్‌మెంట్ డిప్యూటీ జనరల్ మేనేజర్ ఈ సమాచారాన్ని అందించారని చంద్రశేఖర్ గౌడ్ తెలిపారు.
మీ స్నేహితులకు రికమెండ్ చెయ్యండి


సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
టీవీ ఛానెల్లో దాదా కొత్త ప్రోగ్రాం
గతంలో దాదాగిరి అనే టీవీ షోతో బెంగాల్ ఆడియెన్స్‌ని ఎంటర్‌టైన్ చేసిన గంగూలి మరోసారి వారికోసం బెంగాలీ బుల్లితెరపై ఎంట్రీ ఇవ్వనున్నాడు.
TNN | Updated:
Sep 9, 2015, 03:33PM IST
గతంలో దాదాగిరి అనే టీవీ షోతో బెంగాల్ ఆడియెన్స్‌ని ఎంటర్‌టైన్ చేసిన భారత క్రికెట్ మాజీ కెప్టేన్ సౌరబ్ గంగూలి మరోసారి వారికోసం బెంగాలీ బుల్లితెరపై ఎంట్రీ ఇవ్వనున్నాడు. వ్యాపార మెళకువలు పెంపొందించడమే లక్ష్యంగా ప్లాన్ చేస్తున్న ఓ బిజినెస్ రియాలిటీ షోలో గంగూలి చేత హోస్టింగ్ చేయించనున్నట్లు స్వయంగా పశ్చిమ బెంగాల్ ముఖ్యమంత్రి మమతా బెనర్జీనే తెలిపారు. బెంగాల్‌లో మొట్టమొదటిసారిగా త్వరలోనే ఓ ఎక్స్‌క్లూజీవ్ బిజినెస్ రియాలిటీ టీవీ షోని లాంచ్ చేయనున్నట్లు ఆమె తన ఫేస్‌బుక్ పేజీలో పోస్ట్ చేశారు. విభిన్నమైన బిజినెస్ ఐడియాలతో వచ్చే యువతని ఎంకరేజ్ చేసి రాబోయే రోజుల్లో వారిని పెద్ద వ్యాపారవేత్తలుగా తీర్చిదిద్దడమే లక్ష్యంగా ప్రోగ్రాం కొనసాగనుందని బెనర్జీ తన పోస్టులో పేర్కొన్నారు. అటు దాదా కూడా ఈ కార్యక్రమానికి హోస్టుగా వ్యవహరించడానికి గ్రీన్ సిగ్నల్ ఇచ్చినట్లు సమాచారం. ఇదిలావుంటే మమతా బెనర్జీ తీసుకున్న ఈ నిర్ణయంపై స్థానిక ప్రధాన ప్రతిపక్షమైన లెఫ్ట్ ఫ్రంట్ నుంచి విమర్శలే వ్యక్తమయ్యాయి. లెఫ్ట్ ఫ్రంట్ చైర్మన్, సీపీఐ-ఏం పొలిట్‌బ్యూరో మెంబర్ బిమన్ బోస్ మీడియాతో మాట్లాడుతూ.. మమత ప్లాన్ చేస్తున్న టీవీ షో ఏంటో తెలీదు కానీ ఇప్పటికే ఇక్కడ కొత్తగా వచ్చిన పరిశ్రమలు ఏవీ లేవు కానీ ఆల్రెడీ వున్న పరిశ్రమలే మూతపడుతున్నాయని ఆగ్రహం వ్యక్తంచేశారు. ఆమె ముంబై, కోల్‌కతా, సింగపూర్‌లలో సదస్సులు నిర్వహించారు కానీ కొత్తగా ఏ పరిశ్రమని రాష్ట్రానికి తీసుకురాలేకపోయారు. అంతేకాకుండా రాష్ర్టంలో వున్న పరిశ్రమలు కూడా ఇక్కడి నుంచి తరలిపోతున్నాయని బోస్ ఆరోపించారు.


INDIAN WOMEN TEAM
మహిళల ప్రపంచకప్‌లో న్యూజిలాండ్‌పై టీమిండియా భారీ విజయం
లండన్: ఐసిసి మహిళల వన్డే ప్రపంచకప్ చివరి లీగ్ మ్యాచ్‌లో భారత్ న్యూజిలాండ్‌పై 186పరుగులతో ఘన విజయం సాధించింది. తొలుత బ్యాటింగ్ చేసిన భారత్ అదరగొట్టింది. సెమీస్‌కు చేరాలంటే తప్పక గెలవాల్సిన మ్యాచ్ కావడంతో ప్రత్యర్థి న్యూజిలాండ్‌కు భారీ లక్ష్యం నిర్ధేశించింది. ఆశించిన శుభారంభం లభించకున్నా అందివచ్చిన అవకాశాలను పూర్తిగా సద్వినియోగం చేసుసుంది.
సారథి మిథాలీ రాజ్ 123బంతుల్లో 11ఫోర్లతో 109పరుగులు, వేద కృష్ణమూర్తి 45బంతుల్లో 7ఫోర్లు, ఒక సిక్సర్‌తో 70పరుగులు, హర్మన్ ప్రీత్ 90బంతుల్లో 7ఫోర్లతో 60పరుగులు చేసి రాణించడంతో టీమిండియా 7వికెట్లు కోల్పోయి కివీస్‌కు 265పరుగులు చేసింది. 266పరుగుల భారీ లక్ష్యంతో బరిలోకి దిగిన న్యూజిలాండ్‌ను భారత బౌలర్ రాజేశ్వరి గైక్వాడ్ (5/15)చావు దెబ్బతీయడంతో 79పరుగులకే కుప్పకూలింది. దీంతో భారత్‌కు 186పరుగుల భారీ విజయం లభించింది.దీంతో భారత్ సెమీస్‌కు చేరింది.
మిథాలీ శతకం…వేద మెరుపు బ్యాటింగ్ కీలక మ్యాచ్‌లో టాస్ ఓడి బ్యాటింగ్‌కు దిగిన భారత్‌కు శుభారంభం లభించలేదు. ఓపెనర్లు పూనమ్ రౌత్ (4), స్మృతి మందాన (13) జట్టు స్కోరు 21 పరుగులవద్దే పెవీలియన్‌కు చేరుకున్నారు. పూనమ్ నిష్క్రమణతో క్రీజులోకి వచ్చిన మిథాలీరాజ్ (109), హర్మన్ ప్రీత్ (60)తో కలిసి కీలక భాగస్వామ్యం నెలకొల్పింది. ఈజోడీ మూడో వికెట్‌కు 132 పరుగుల భారీ భాగస్వామ్యం అందించింది. తన ఇన్నింగ్స్‌లో మిథాలీ ఎక్కడా తొందర పడలేదు. అనవసర షాట్లకు ప్రయత్నించలేదు.
తొలుత ఆచితూచి ఆడుతూ అర్థశతకం సాధించింది. క్రమంగా జోరు పెంచి వన్డేల్లో ఆరో ప్రపంచకప్ టోర్నీల్లో రెండో శతకం నమోదైంది. ఆమెకు హర్మన్ ప్రీత్ అర్థశతకం చేసి చక్కని సహకారం అందించింది. ఐతే జట్టు స్కోరు 153 వద్ద కస్‌పెరిక్ బౌలింగ్‌లో ఆమెకే క్యాచ్ ఇచ్చింది. ఆతర్వాత పరుగు తేడాతో దీపి శర్మ(0) పెవిలియన్‌కు చేరింది. సుష్మ నిష్క్రమణతో క్రీజులోకి వచ్చిన వేద కృష్ణమూర్తి (70) చెలరేగి ఆడింది. తన బ్యాటింగ్ మెరుపులు చూపించింది. తొలుత నిలకడగా ఆడిన ఆమె చివరి పది ఓవర్లలో ప్రత్యర్థికి చుక్కలు చూపించింది.
హ్యాట్రిక్ ఫోర్లతో విరుచుకపడింది. ఆమె క్రీజు దాటి ముందుకొచ్చి బాదిన షాట్లు ప్రత్యేకంగా నిలిచాయి. మరో పక్క మిథాలీ శతకం బాదడంతో వీరిద్దరూ ఐదో వికెట్‌ఖు 108 పరుగుల భాగస్వామ్యం జత చేశారు. వేద మెరుపులకు 46వ ఓవర్‌లో 16పరుగులు, 47ఓవర్‌లో 17పరుగులు మొత్తం 33పరుగులు వచ్చేశాయి. దీంతో న్యూజిలాండ్‌పై భారత్ అత్యధిక పరుగులు చేయగలిగింది. చివరి ఓవర్లో 3వికెట్లు పోయినా అప్పటికే భారత్ పోరాడగలిగే స్కోర్ 265/7 చేసింది. న్యూజిలాండ్‌ను చావుదెబ్బతీసిన రాజేశ్వరి గైక్వాడ్ 266పరుగుల విజయ లక్ష్యంతో దిగిన న్యూజిలాండ్‌ను రాజేశ్వరి తొలుత 27పరుగులకే 3వికెట్లు కోల్పోయింది.
ఇన్నింగ్స్ రెండో ఓవర్ తొలిబంతికే 5పరుగుల వద్ద ఓపెనర్ సుజీ బేట్స్(1)ను శిఖా పాండే పెవిలియన్‌కు పంపించింది. ఆ తర్వాత రెండు పరుగులకే మరో ఓపెనర్ రేచల్ ప్రీస్ట్ (5)ను జులన్ స్వామి ఔట్ చేసింది. దీప్తి శర్మ వేసిన 10.3వ బంతికి కెటీ మార్ని30బంతుల్లో రెండు ఫోర్లతో 13పరుగులు చేసి హర్మన్ ప్రీత్‌కు క్యాచ్ ఇచ్చింది. ఆతర్వాత వెంటవెంటనే వికెట్లు కోల్పోవడంతో న్యూజిలాండ్ 25.3ఓవర్లలో 79పరుగులకే ఆలౌటయ్యింది. న్యూజిలాండ్ బ్యాట్స్‌వుమెన్లలో సత్తెర్త్‌వెయిట్ (26), కెజె మార్టిన్ (12), ఎసి కెర్ (12) మినహా ఎవరూ రెండంకెల స్కోరు చేయలేదు. భారత బౌలర్లలో రాజేశ్వరీ గైక్వాడ్ 5వికెట్లు, దీప్తి శర్మ 2వికెట్లుగొట్టారు.


Actress Sneha Prasanna Launches New Products from Dove
భారత్ మార్కెట్‌కు హెచ్‌యుఎల్ ‘బేబిడోవ్ ఉత్పత్తులు
హైదరాబాద్, అక్టోబరు 13: అంతర్జాతీయంగా బేబీ కేర్ ఉత్పత్తుల్లో అగ్రగామిగా నిలిచిన డోవ్ తన బేబికేర్ ఉత్పత్తులు బేబీడోవ్‌ను భారత్‌మార్కెట్‌కు విడుదలచేసింది. ప్రముఖ నటీమణి స్నేహప్రసన్న ఉత్పత్తులను లాంఛనంగా మార్కెట్‌కువిడుదల చేసా రు. భారత్‌లో మాతృమూర్తులు ఎక్కువగా బేబిడోవ్ బ్రాండ్ సిద్ధాంతపరంగా చూస్తే పిల్లల ఆరోగ్యసం రక్షణకే సింహభాగం ప్రాధాన్యతనిస్తారని ఆమె అన్నారు. ఈ సందర్భంగా హిందూస్థాన్ యూని లీవర్ కంపెనీ నిర్వహించిన సర్వేలో ఆసక్తి కరమైన అంశాలను వెల్లడించారు. అంతేకాకుండా బేబీడోవ్ నిర్వహించిన నిజమైన తల్లుల హృదయ స్పందన నివేదికను కూడా విడుదలచేసారు. భారతీయ చిన్న పిల్లల వైద్యులసంఘం పూర్వ అధ్యక్షుడు డాక్టర్ ఉద§్‌ు అనంత్‌పా§్‌ు, స్నేహతోపాటుగా చిన్న పిల్ల ల తల్లుల్లో ఎదురయ్యే సమస్యలను వివరించారు. 90శాతం మంది తల్లులు ఒత్తిడితో ఉంటున్నట్లు అధ్యయనంలో తేలింది. 54శాతంతో భారత్ ఉత్త మ ర్యాంక్‌లో ఉన్నట్లు స్నేహ వివరించారు. ఇంట్లో కూర్చోవడం కంటే పనిచేసేందుకు ఎక్కువ మంది తల్లులు ఆసక్తిచూపుతున్నారన్నారు 67శాతం మం ది తల్లులు పిల్లలతో కలిసి పని చేస్తున్న ప్రాంతానికి వచ్చేందుకు అపరాధంగా భావిస్తున్నట్లు వెల్లడించా రు. యూనిలవర్ ఉపాధ్యక్షురాలు ప్రభానరసింహన్ మాట్లాడుతూ దేశంలో బేబిడోవ్ ఉత్పత్తులు మంచి మార్కెట్ వాటా సాధిస్తుందని అన్నారు. ఈకేటగిరీ లో మాయిశ్చరైజర్, క్రీమ్, లోషన్, చిన్నపిల్లల సబ్బులను వినియోగిస్తున్నట్లు తెలిపారు. వీటితో పాటే డైపర్‌ర్యాష్ క్రీమ్‌లను కూడా విక్రయిస్తు న్నామన్నారు. బేబీడోవ్ బార్స్ రూ.27రూపా యలు, బేబిడోవ్ మాయిశ్చరైజర్ 48 రూపాయలు, బేబీడోవ్‌లోషన్ రూ.180లు చొప్పున మార్కెట్‌లో అందుబాటులో ఉంటాయని ప్రభానరసింహన్ వివరించారు. వీటితోపాటు బేబీడోవ్‌ర్యాష్‌క్రీమ్, బేబీడోవ్‌వైప్స్ వంటివి కూడా మార్కెట్‌కు వచ్చినట్లు హిందూస్థాన్ యూనిలీవర్ ప్రతినిధి వివరించారు.


internet vaartha 141 Views
మాల్యాకు ముంబై కోర్టు ఆదేశం
ముంబై : ముంబై ప్రత్యేకోర్టు కింగ్‌ఫిషర్ బకాయిలు ఎగవేసిన పారిశ్రామిక వేత్త విజయ్ మాల్యాను వచ్చేనెల 29వ తేదీకల్లా హాజరుకావాలని ఆదేశాలు జారీ చేసింది. ఎన్‌ఫోర్స్‌మెంట్ డైరెక్టరేట్ ఇప్పటికే మాల్యాపై మనీలాండరింగ్‌కేసులు దాఖలు చేసింది. వీటిపైనాన్‌బెయిలబుల్ వారంట్ కూడా జారీ కావడంతో చివరకు కోర్టు జూలై 29వ తేదీన కోర్టుకు హాజరుకావాలని ప్రత్యేక న్యాయమూర్తి పిఆర్ భవాకే వెల్లడించారు. జూలై 29వ తేదీ ఉదయం 11 గంటలలోపు హాజరుకావాలని ఆదేశించారు. ఈ ఉత్తర్వులన్నింటినీ ముంబై దినపత్రికల్లో ప్రచురించాలని జడ్జి ఆదేశించారు. మనీలాండరింగ్‌నిరోధక చట్టంపరిధిలో మాల్యానేరం చేశారనిజడ్జి వ్యాఖ్యానించారు. అరెస్టువారంట్ ను జారీ చేసేందుకు వీలైన చర్యలన్నీ విఫలం అయ్యాయి. ఎక్కడా కని పించలేదు అన్న చిరునామాలే ఎదురయ్యాయి. కింగ్‌ఫిషర్ ఎయిర్‌లైన్స్ కార్యాలయం సౌత్‌ముంబైలో కూడా ఇదే ప్రశ్న ఎదురయింది. మాల్యాప్రస్తుతం పరారీలో ఉన్నారని, అరెస్టు వారంటు ఎగవేతకుకుట్రలు చేస్తున్నట్లు న్యాయ మూర్తి అభిప్రాయపడ్డారు. అంతకుముందు ఇదేనెలలో మాల్యా నేరస్తుడేనని కోర్టుప్రకటించింది. 60 ఏళ్ల మాల్యా 17 బ్యాంకర్ల కూటమికి తొమ్మిదివేల కోట్లను బకాయిపడ్డారు. గత మార్చి 2వ తేదీ దేశం విడిచి వెళ్లిన మాల్యా లండన్‌లో నివసిస్తున్నారు. యుకెతో జరిగిన పరస్పర న్యాయసహాయ ఒప్పందంపరిధిలో మాల్యానుతమకు అప్పగించాలని భారత్ కోరుతున్నది.


కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
India Double Centuries: ఔరా టీమిండియా.. వరుసగా 4 టెస్టుల్లో 4 డబుల్ సెంచరీలు
టెస్టుల్లో ప్రస్తుతం నెం.1 ర్యాంక్‌లో కొనసాగుతున్న టీమిండియా.. ఆ హోదాకి తగినట్లే ప్రత్యర్థులపై ఆధిపత్యం చెలాయిస్తోంది. ఎంతలా అంటే.. భారత్ చివరిగా ఆడిన నాలుగు టెస్టుల్లోనూ 4 డబుల్ సెంచరీలు నమోదయ్యాయి.
Samayam Telugu | Updated:
Nov 16, 2019, 08:26AM IST
India Double Centuries: ఔరా టీమిండియా.. వరుసగా 4 టెస్టుల్లో 4 డబుల్ సెంచరీలు
భారత్ గడ్డపై టెస్టుల్లో టీమిండియా ఆధిపత్యం బంగ్లాదేశ్‌పైనా కొనసాగుతోంది. ఇటీవల దక్షిణాఫ్రికాతో ముగిసిన మూడు టెస్టుల సిరీస్‌ని 3-0తో చేజిక్కించుకున్న టీమిండియా.. బంగ్లాదేశ్‌తో ఇండోర్ వేదికగా తాజాగా జరుగుతున్న తొలి టెస్టులోనూ విజయానికి బాటలు వేసుకుంది. మ్యాచ్‌లో టాస్ గెలిచి తొలుత బ్యాటింగ్ చేసిన బంగ్లాదేశ్ జట్టుని తొలి ఇన్నింగ్స్‌లో 150 పరుగులకే కుప్పకూల్చిన భారత్.. ఓపెనర్ మయాంక్ అగర్వాల్ (243: 330 బంతుల్లో 28x4, 8x6) డబుల్ సెంచరీ బాదడంతో ఈరోజు ఆట ముగిసే సమయానికి తొలి ఇన్నింగ్స్‌లో 493/6తో నిలిచింది.
Read More: సిక్స్‌తో మయాంక్ అగర్వాల్ డబుల్ సెంచరీ
ఆటలో రెండో రోజైన శుక్రవారం మూడో సెషన్‌లో సిక్స్ బాది డబుల్ సెంచరీ మార్క్‌ని అందుకున్న మయాంక్ అగర్వాల్.. నాలుగు టెస్టుల వ్యవధిలోనే రెండు డబుల్ సెంచరీలు బాదిన బ్యాట్స్‌మెన్‌గా నిలిచాడు. టీమిండియా కూడా వరుసగా నాలుగు టెస్టుల్లోనూ నాలుగు డబుల్ సెంచరీలు నమోదు చేసిన తొలి జట్టుగా అరుదైన ఘనత సాధించింది. ఇప్పటి వరకూ టెస్టు క్రికెట్ చరిత్రలో ఈ తరహాలో ఏ జట్టు కూడా వరుసగా ద్విశతకాలు నమోదు చేయలేదు.
Read More: టీమిండియాలోకి ధోనీ రీఎంట్రీ డేట్ ఫిక్స్..!
దక్షిణాఫ్రికాతో విశాఖపట్నం వేదికగా ఇటీవల జరిగిన తొలి టెస్టు మ్యాచ్‌లో మయాంక్ అగర్వాల్ 215 పరుగులు చేయగా.. అనంతరం పుణె టెస్టులో విరాట్ కోహ్లీ 254 పరుగులతో నాటౌట్‌గా నిలిచాడు. ఆ తర్వాత రాంచీ వేదికగా సఫారీలతో జరిగిన మూడో టెస్టులో రోహిత్ శర్మ 212 పరుగులు చేశాడు. తాజాగా బంగ్లాదేశ్‌తో ఇండోర్‌లో జరుగుతున్న టెస్టులో మళ్లీ మయాంక్ అగర్వాల్ 243 పరుగులు చేశాడు. దీంతో.. వరుసగా నాలుగు టెస్టుల్లోనూ భారత క్రికెటర్లు డబుల్ సెంచరీలు నమోదు చేశారు. ఇటీవల వరుసగా మూడు డబుల్ సెంచరీల రికార్డ్‌ని కూడా దక్షిణాఫ్రికాపై మయాంక్, కోహ్లీ, రోహిత్ జోడీ బ్రేక్ చేసిన విషయం తెలిసిందే.
IND vs BAN 1st Test LIVE Score బోర్డు కోసం క్లిక్ చేయండి..!

Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.


నాగార్జున వందో సినిమాలో అఖిల్, చైతూ, అమ‌ల
Highlights
వందో సినిమాకు రెడీ అవుతున్న హిరో నాగార్జున
నాగార్జున సినిమాలో న‌టించ‌నున్న అమ‌ల, అఖిల్, నాగచైత‌న్య

 వాస్తవానికి నాగ్ సినిమాలు వందకు చేరువ కాలేదు. కానీ కామియో రోల్స్ వగైరా కలుపుకుంటే వందకు దగ్గరవుతాయి. నాగ్ కు ఈ విషయంలో అంత ఆసక్తి లేకున్నా, అభిమానులు మాత్రం వందో సినిమా ఓ మైల్ స్టోన్ మాదిరిగా వుండాల్సిందే నని అంటున్నారట నాగ్ తో. దాంతో వందో సినిమాగా ఏది చేస్తే బాగుంటుంది అన్న దానిపై ఓ క్లారిటీకి వచ్చేసాడట.
సినిమా కథ అయితే రెడీగా లేదు కానీ, క్యారెక్టర్ మాత్రం బంగార్రాజు అని నాగ్ ఫిక్సయిపోయాడట. సోగ్గాడే చిన్ని నాయనా సినిమాలో బంగార్రాజు క్యారెక్టర్ ఎంత హిట్ అన్నది తెలిసిందే. అందుకనే ఈ బంగార్రాజు క్యారెక్టర్ ను సెంట్రల్ పాయింట్ గా తీసుకుని, మాంచి కథ రెడీ చేయమని ఒకరిద్దరు డైరక్టర్లకు సూచించాడట.
 అయితే ఇక్కడ ఇంకో గమ్మత్తు ఏమిటంటే అలా స్క్రిప్ట్ చేయమన్న డైరక్టర్లకు ఓ కండిషన్ పెట్టాడట.  అఖిల్, చైతూ ఇద్దరికీ కూడా మాంచి పాత్రలు వుండాలి ఆ స్క్రిప్ట్ లో.  అదీ కండిషన్. వీలయితే అమల కు కూడా మంచి క్యారెక్టర్ వున్నా మరీ మంచిదని చెప్పాడట.
అంటే మళ్లీ మనం మాదిరిగా ఓ మాంచి మైల్ స్టోన్ సినిమాను తన వందో సినిమాగా చేయాలని నాగ్ డిసైడ్ అయిపోయాడన్నమాట. అయితే ఈ లోగా రాజుగారి గది 2, చందుమొండేటి సినిమాలు పూర్తి కావాలి. మరోపక్క దిల్ రాజు ఓ స్క్రిప్ట్ పట్టుకుని నాగ్ ను ఒప్పించాలని తెగ ప్రయత్నిస్తున్నాడు.


బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
Saaho Music Director: ‘సాహో’ నుంచి తప్పుకున్న శంకర్ ఎహసాన్ లాయ్.. కారణం ఇదే!
‘సాహో’ సినిమా నుంచి తప్పుకుంటున్నట్లు సోమవారం తమ అధికారిక ట్విట్టర్ ఖాతా ద్వారా శంకర్ ఎహసాన్ లాయ్ ప్రకటించారు. ‘సాహో నుంచి శంకర్ ఎహసాన్ లాయ్ తప్పుకుంటున్నారని మీ అందరికీ తెలియజేస్తున్నాం. ప్రభాస్, సుజీత్, వంశీ, ప్రమోద్, శ్యామ్ అందరికీ ఈ సినిమా కలిసిరావాలని కోరుకుంటున్నాం’ అని ట్వీట్‌లో పేర్కొన్నారు.
Samayam Telugu | Updated:
May 28, 2019, 12:32PM IST
Saaho Music Director: ‘సాహో’ నుంచి తప్పుకున్న శంకర్ ఎహసాన్ లాయ్.. కారణం ఇదే!
శరవేగంగా షూటింగ్ జరుపుకుంటూ ఆగస్టు 15న విడుదలకు సిద్ధమవుతోన్న ప్రభాస్ ప్రతిష్టాత్మక చిత్రం ‘సాహో’కు ఊహించని షాక్ తగిలింది. ఈ ప్రాజెక్ట్ నుంచి తప్పుకుంటున్నట్లు సంగీత త్రయం శంకర్ ఎహసాన్ లాయ్ ప్రకటించారు. వీరితో పాటు ఇంకొంత మంది సంగీత దర్శకులను కూడా ఈ ప్రాజెక్టులో భాగం చేయబోతున్నట్లు మేకర్స్ చెప్పడంతో శంకర్ ఎహసాన్ లాయ్ ఈ నిర్ణయం తీసుకున్నారు. తమతోపాటు మరో సంగీత దర్శకుడు ఈ చిత్రానికి పనిచేస్తే తమకు అసౌకర్యంగా ఉంటుందని, దానికి తాము అంగీకరించబోమని చెబుతున్నారు. అందుకే ఈ భారీ ప్రాజెక్ట్ నుంచి తప్పుకుంటున్నట్లు ప్రకటించారు.
‘సాహో’ సినిమా నుంచి తప్పుకుంటున్నట్లు సోమవారం తమ అధికారిక ట్విట్టర్ ఖాతా ద్వారా శంకర్ ఎహసాన్ లాయ్ ప్రకటించారు. ‘సాహో నుంచి శంకర్ ఎహసాన్ లాయ్ తప్పుకుంటున్నారని మీ అందరికీ తెలియజేస్తున్నాం. ప్రభాస్, సుజీత్, వంశీ, ప్రమోద్, శ్యామ్ అందరికీ ఈ సినిమా విజయాన్ని అందించాలని కోరుకుంటున్నాం’ అని ట్వీట్‌లో పేర్కొన్నారు.
We wish to inform all our fans that Shankar Ehsaan Loy have opted out of composing the music for #Saaho here’s wish… https://t.co/ckvcWFMLoE
— Shankar Ehsaan Loy (@ShankarEhsanLoy) 1558949007000
అయితే, ఈ నిర్ణయం వెనుకున్న కారణాలను తెలుసుకునేందుకు న్యూస్ ఏజెన్సీ ఐఏఎన్ఎస్ శంకర్ మహదేవన్‌ను ఫోన్ ద్వారా సంప్రదించింది. ‘కొన్ని పాటలను బయటి కంపోజర్స్‌తో చేయించాలని మ్యూజిక్ కంపెనీ అనుకుంది. దానికి మేం అంగీకరించలేదు. ఇది మాకు చాలా అసౌకర్యంగా ఉంటుందని చెప్పాం. సినిమా మొత్తానికి మేమే సంగీతం సమకూర్చాలని అనుకుంటాం. అందుకే ప్రాజెక్ట్ నుంచి పూర్తిగా తప్పుకున్నాం’ అని శంకర్ మహదేవన్ చెప్పారు.
యూవీ క్రియేషన్స్ సంస్థ తెరకెక్కిస్తోన్న ఈ సినిమాను ప్రముఖ మ్యూజిక్ కంపెనీ టి-సిరీస్ సమర్పిస్తోంది. తెలుగుతో పాటు తమిళం, హిందీలో ఒకేసారి ఈ చిత్రం తెరకెక్కుతోంది. విడుదలకు ఇంకో రెండు నెలలు మాత్రమే సమయం ఉన్న ఈ తరుణంలో శంకర్ ఎహసాన్ లాయ్ తప్పుకోవడం నిజంగా యూనిట్‌కు షాకే. అసలు ఇప్పటి వరకు ఎన్ని పాటలు కంపోజ్ చేశారు అన్న ప్రశ్నకు శంకర్ మహదేవన్ స్పందిస్తూ.. ‘పెద్దగా ఏమీ చేయలేదు. కొన్ని ట్యూన్స్ చేసి మా దగ్గరే పెట్టుకున్నాం. ప్రస్తుతం చాలా సినిమాలకు ఇద్దరు ముగ్గురు కంపోజర్స్ పనిచేస్తున్నారు. ఇదే విషయాన్ని వారు మా దగ్గర ప్రస్తావించారు. కానీ, మేం అంగీకరించలేదు’ అని వెల్లడించారు.
అసలు ఇంకొక కంపోజర్ ప్రాజెక్ట్‌లో భాగమైతే వచ్చే ఇబ్బందేంటని శంకర్ మహదేవన్‌ను ప్రశ్నిస్తే.. ‘ఫలానా సినిమాకు ఫలానా సంగీత దర్శకుడు పనిచేశారు అనే గుర్తింపు మాత్రమే ఉండాలని మేం నమ్ముతాం. అందుకే ఇద్దరు ముగ్గురు ఉంటే మాకు అసౌకర్యంగా ఉంటుంది. ఒక్క సంగీత దర్శకుడే అయితే తన క్రియేటివిటీకి తగ్గట్టు అన్ని పాటలు కంపోజ్ చేస్తారు. వేర్వేరు సంగీత దర్శకులు అయితే ఆ పాటలలో పోలిక ఉండదు. నేపథ్య సంగీతం కూడా మేమే చేయాలని అనుకుంటాం. అలా కుదరని పక్షంలో కనీసం మొత్తం పాటలైనా కంపోజ్ చేయాలనుకుంటాం’ అని తన అభిప్రాయాన్ని చెప్పారు. మల్టీ కంపోజర్స్ కాన్సెప్ట్‌కు తాము వ్యతిరేకులం కామని, కాకపోతే తమకు సౌకర్యంగా ఉండదని అన్నారు.

Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.


SBI Chairman Arundati Bhattacharya
జన్‌ధన్ ఖాతాదారులకు క్రెడిట్‌కార్డులు
న్యూఢిల్లీ: ప్రభుత్వరంగ బ్యాంకింగ్ దిగ్గ జం భారతీయస్టేట్‌బ్యాంకు తన అనుబంధంగా ఉన్నక్రెడిట్ కార్డు వెంచర్ ఎస్‌బిఐ కార్డులో వాటా ను 74శాతానికి పెంచుతున్నట్లు బ్యాంకు ఛైర్మన్ అరుంధతీ భట్టాచార్య వెల్లడించారు. ఇందుకు 1160కోట్లు పెట్టుబడులు పెడుతున్నట్లు వివరిం చారు. ఎస్‌బిఐ కార్డ్స్ అండ్ పేమెంట్ సర్వీసెస్, జిఇ కేపిటల్ బిజినెస్‌ప్రాసెస్ మేనేజ్‌మెంట్ సర్వీ సెస్ మధ్య కార్డ్ విభాగం జాయింట్ వెంచర్‌గా నడుస్తోంది. అమెరికాకు చెందిన జిఇ ఆర్ధికసేవల విభాగం జిఇ కేపిటల్ హోల్డింగ్‌ను కొంతమొత్తం కొనుగోలుచేస్తుంది. జిఇక్యాప్స్‌లో ఉన్న 26శాతం వాటాను కొనుగోలుచేసే అవకాశం కూడా ఉంది. ఎస్‌బిఐకార్డ్ కొత్తగా విశిష్టక్రెడిట్‌కార్డును ప్రారం భించింది. ఎస్‌బిఐ కార్డ్ ఉన్నతి పేరిట అందరు ఎస్‌బిఐ కస్టమర్లను కూడా వీటిపరిధిలోనికి చేరు స్తోంది.
వీటిలో జన్‌ధన్ ఖాతాదారులు కూడా చేర వచ్చు. ఎలాంటి క్రెడిట్ చరిత్రకూడా లేని కొత్తకార్డు దారులు కూడా ఉన్నతిలో సభ్యులుకావచ్చు. వీరంతా 20వేలకుపైగా ఉన్న ఎస్‌బిఐశాఖల నుంచి ఈ కార్డులు పొందవచ్చని వెల్లడించారు. విద్యుత్, బొగ్గుశాఖల మంత్రి పియూష్‌గోయల్ ఈ ఉన్నతి కార్డులను ప్రారంభించారు. ఎస్‌బిఐ కస్టమరు 25 వేల వరకూ నిల్వ ఉన్నవారు ఉన్నతికార్డుకు అర్హు లని ఎస్‌బిఐ కార్డ్ సిఇఒ విజ§్‌ు జాసూజా వెల్లడిం చారు. గ్రామీణప్రాంతాలకు సైతం రుణపరపతిని విస్తరించే లక్ష్యంతోనే ఉన్నతికార్డులు ప్రవేశపెట్టినట్లు వివరించారు. ఇదిలా ఉండగా ఏప్రిల్ ఒకటవ తేదీ నుంచి విలీనం అమలవుతుండటంతో అసోసియేట్ బ్యాంకులు, ఎస్‌బిఐ బ్యాంకుల ఖాతాదారులకు రుసుంల్లో కూడా భారీ తేడాలు ఉంటాయని అంచ నా. ఆన్‌లైన్ లావాదేవీల్లో భారీ మార్పులు వస్తా యి. ఎస్‌ఎంఎస్ సందేశాలు ఎస్‌బిఐ విలీనం కమి టీ అనుబంద బ్యాంకుల కస్టమర్లకు సందేశాలు పంపిస్తుంది.
ఐదు అసోసియేట్ బ్యాంకుల ఆన్‌లైన్ పోర్టళ్లన్నింటినీ ఒకటవ తేదీనుంచి ఎస్‌బిఐ పరిధి లోకి తీసుకుంటుంది. ఆన్‌లైన్ ఎస్‌బిఐలోనే తమ పాత యూజర్‌నేమ్, పాస్‌వర్డ్‌లతో లాగిన్ కావచ్చు. నెఫ్ట్, ఆర్‌టిజిఎస్ ఛార్జీలు మాత్రం మారతాయి. కొన్ని అనుబంధబ్యాంకులు తక్కువఛార్జీలు వసూలు చేస్తున్నాయి. ఇకపై ఎస్‌బిఐ ఛార్జీలే వీటికి అమలవుతాయి. కొంతకాలంపాటు అనుబంధ బ్యాంకుల ఐఎఫ్‌ఎస్‌సి కోడ్స్ కూడా అలాగే కొన సాగుతాయి. ఉత్పత్తి స్థాయి పరంగా ఎస్‌బిహెచ్ కొన్ని స్కీంలపై ఎక్కువ వడ్డీ ఆఫర్‌చేస్తోంది. డిపా జిట్ వ్యవధి పూర్తయిన తర్వాత ఈ ఆఫర్లు రద్దువు తాయి. ఇతర అన్ని స్కీలు అసోసియేట్ బ్యాంకుల న్నింటి నుంచి సీజ్ అవుతాయి. ఇక పన్ను చెల్లింపు లు, ఆన్‌లైన్ జమలు వంటి కొన్ని ఎంపికచేసిన స్కీంలు మాత్రం సమయానుకూలంగా కొనసాగు తాయి.
అనుబంధ బ్యాంకుల ఉద్యోగులు కూడా కొత్తబ్యాంకులోకి రావడం వల్ల ఇంటిని వదిలి సము ద్రంలోకి వచ్చినట్లుగా ఉందని కొందరు వ్యాఖ్యా నించారు. ఇప్పటివరకూ తమ లావా దేవీల నిర్వహణలోఉన్న స్వేఛ్ఛ హరించి పోతుందని ఒక సిజిఎం వెల్లడించారు. ఎస్‌బిఐ వాణిజ్య అవస రాలకు అనుగుణంగా మేనేజర్లను తీసుకోవాల్సి ఉంటుంది. సిబ్బంది ప్రక్షాళన అనివార్యం అవుతుందని అనుబంధ బ్యాంకుల ఉద్యోగులు ఆందోళన వ్యక్తంచేస్తున్నారు. మొత్తం మీద ఏప్రిల్ ఒకటవ తేదీనుంచి అను బంధ బ్యాంకులు అదృశ్యం అవుతు న్నాయి. విలీనం ప్రక్రియ పూర్తిస్థాయిలో ముగిసేం దుకు మరోమూడునెలలు పడుతుందని ఎండి రజ నీష్‌కుమార్ వెల్లడించారు. విలీనం కారణంగా మొత్తం 1600 శాఖలు మూతపడతాయని అన్నా రు. విలీనం తర్వాత ప్రపంచంలోని 50 బ్యాంకు ల్లో ఒకటిగా ఎస్‌బిఐ నిలుస్తుందని అంచనా.


ధోని కథ ముగిసిందా?
Sun 27 Oct 01:52:52.003569 2019
భారత క్రికెటర్‌గా ఎం.ఎస్ ధోనికి రోజులు ముగిశాయా? 2019 ప్రపంచకప్ సెమీఫైనల్లోనే మహేంద్రుడు అంతర్జాతీయ వేదికపై చివరి ఇన్నింగ్స్ ఆడేశాడా? మెన్ ఇన్ బ్లూ జెర్సీలో దిగ్గజ క్రికెటర్‌ను మళ్లీ చూడలేమా? గత కొన్ని నెలలుగా అభిమానుల్లో, క్రికెట్ వర్గాల్లో వ్యక్తమవుతున్న ప్రశ్నలు ఇవి. ప్రత్యక్షంగానో, పరోక్షంగానో సీనియర్ సెలక్షన్ కమిటీ ఈ


బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
Bank Penalty: కస్టమర్లకు రోజుకు రూ.100 చెల్లించనున్న బ్యాంకులు.. ఎప్పటినుంచంటే?
బ్యాంకులు మీ సమస్యను పరిష్కరించడం లేదా? మిమ్మల్ని అసలు లెక్కచేయడం లేదా? అయితే బాధపడొద్దు. బ్యాంకులకు ఆర్‌బీఐ దిమ్మతిరిగే షాకిచ్చిది. కస్టమర్ల సమస్యలను పరిష్కరించకపోతే ఇప్పుడు బ్యాంకులు వారికి పెనాల్టీలు చెల్లించాల్సి ఉంటుంది.
Samayam Telugu | Updated:
Oct 15, 2019, 04:28PM IST
Bank Penalty: కస్టమర్లకు రోజుకు రూ.100 చెల్లించనున్న బ్యాంకులు.. ఎప్పటినుంచంటే?
హైలైట్స్
బ్యాంకులకు పెనాల్టీల మోత
సర్వీసుల్లో నిర్లక్ష్యం వహిస్తే వాటికి కూడా బాదుడు తప్పదు
కస్టమర్లకు సమస్యను పరిష్కరించకపోతే వారికి రోజుకు రూ.100 చెల్లించాల్సిందే
ఆర్‌బీఐ నోటిఫికేషన్‌లో వెల్లడి
బ్యాంకులు చార్జీల రూపంలో కస్టమర్లను బాదడం కాదు.. కస్టమర్లు కూడా బ్యాంకులను బాదే రోజులు వచ్చాయి. మీ బ్యాంక్ మిమ్మల్ని లెక్కచేకపోతే ఇప్పుడు ఆ బ్యాంక్‌కు చార్జీల మోత మోగిపోతుంది. ఏంటని ఆలోచిస్తున్నారా? మీరు చదివింది నిజమే. ఆర్‌బీఐ కొత్త నిబంధనలు ఖాతాదారులకు ప్రయోజనం కలిగిస్తున్నాయి.
రిజర్వు బ్యాంక్ ఇప్పటికే బ్యాంకుల చార్జీలకు సంబంధించి ఒక నోటిఫికేషన్ జారీ చేసింది. దీని ప్రకారం ట్రాన్సాక్షన్ ఫెయిల్ అయినప్పుడు నిర్ణీత గడువులోగా కట్ అయిన డబ్బులు మీ అకౌంట్‌కు రాకపోతే అప్పుడు బ్యాంకులు మీకు చార్జీలు చెల్లించాల్సి ఉంటుంది. బ్యాంకులు పెనాల్టీని కస్టమర్లకు రోజు వారీ ప్రాతిపదికన చెల్లిస్తాయి.
ఏటీఎం క్యాష్ విత్‌డ్రా, ఈ-కామర్స్ పేమెంట్ లావాదేవీలు ఫెయిల్ అయినప్పుడు కూడా బ్యాంకులు మీకు పరిహారం చెల్లించాల్సి ఉంటుంది. దీంతో కస్టమర్లకు ప్రయోజనం కలుగనుంది. బ్యాంకులు వెంటనే సమస్యను పరిష్కరించకపోతే పెనాల్టీలు ఎదుర్కోవలసి ఉంటుంది.
కస్టమర్లకు బ్యాంకులు చెల్లించే చార్జీల వివరాలు..
✺ అకౌంట్‌లో నుంచి డబ్బులు కట్ అయ్యాయి. కానీ ఏటీఎం నుంచి డబ్బులు రాలేదు. అప్పుడు 5 రోజుల్లోగా మీ డబ్బులు మీకు అకౌంట్లోకి వచ్చేయాలి. లేదంటే బ్యాంకులు కస్టమర్లకు రోజుకు రూ.100 చెల్లించాలి.
✺ కార్డు ద్వారా మనీ ట్రాన్స్‌ఫర్ చేసేటప్పుడు మన అకౌంట్ నుంచి డబ్బు కట్ అయిపోయి అవతరి వారి అకౌంట్‌లోకి డబ్బు వెళ్లకపోతే అప్పుడు ఒక్క రోజుల్లోనే మీ డబ్బులు మీకు వచ్చేయాలి. లేదంటే రోజుకు రూ.100 మీకు వస్తాయి.
Also Read: మోదీ బంపరాఫర్.. హోమ్ లోన్ తీసుకుంటే రూ.2.3 లక్షల తగ్గింపు!
✺ ఏదైనా షాప్‌లో లేదా వ్యాపారికి డబ్బు చెల్లిస్తున్నారు. అప్పుడు డబ్బు మీ అకౌంట్ నుంచి కట్ అయ్యి మర్చంట్‌కు వెళ్లకపోతే అప్పుడు ఐదు రోజుల్లో సమస్య పరిష్కారం కావాలి. లేదంటే మీకు రోజుకు రూ.100 చెల్లిస్తాయి బ్యాంకులు.
✺ ఈ-కామర్స్ వెబ్‌సైట్‌లో షాపింగ్ చేసి బిల్లు కడుతున్నారు. డబ్బులు కట్ అయ్యాయి. కానీ మర్చంట్ నుంచి మీకు కన్ఫర్మేషన్ రాలేదు. అప్పుడు 5 రోజుల్లోనే మీ డబ్బులు మీకు రావాలి. లేదంటే మీకు బ్యాంకుల నుంచి రోజుకు రూ.100 వస్తాయి.
Also Read: ఇక్కడ డబ్బు పెడితే ధనవంతులు కావొచ్చు! అందుబాటులో 10 ఆప్షన్లు!
✺ ఐఎంపీఎస్ విధానంలో డబ్బులు పంపేటప్పుడు మీ అకౌంట్ నుంచి డబ్బులు కట్ అయ్యి అవతలి వారికి వెళ్లకపోతే అప్పుడు ఒక్క రోజులోనే మీ డబ్బులు మీకు రావాలి. లేదంటే బ్యాంకులు మీకు రోజుకు రూ.100 చెల్లిస్తాయి.
✺ యూపీఐ లావాదేవీలకు కూడా ఒక్క రోజు గడువు ఉంది. లావాదేవీ ఫెయిల్ అయ్యి అకౌంట్ నుంచి డబ్బు కట్ అయితే ఒక్కరోజులోనే మీ డబ్బు మీ రావాలి. లేదంటే బ్యాంకుల నుంచి మీకు రోజుకు రూ.100 వస్తాయి.
Also Read: గుడ్ న్యూస్.. 3వ రోజు పడిపోయిన బంగారం ధర.. ఏకంగా రూ.2,200 పతనం!
✺ డెబిట్ కార్డు, మొబైల్ వాలెట్ ద్వారా చెల్లింపులు చేసేటప్పుడు మీ అకౌంట్ నుంచి డబ్బులు కట్ అయ్యి అవతలి వారికి వెళ్లకపోతే అప్పుడు ఒక్క రోజులోనే మీ డబ్బు మీకు రావాలి. లేదంటే బ్యాంక్ నుంచి మీకు రోజుకు రూ.100 రావాలి.
ఒకవేళ బ్యాంక్ మీకు పెనాల్టీ చెల్లించపోతే బ్యాంక్‌కు ఫిర్యాదు చేయండి. అయినాకూడా ఫలితం లేకపోతే ఆర్‌బీఐ బ్యాంకింగ్ అంబుడ్స్‌మెన్‌కు సమస్యను తెలియజేయండి.
Also Read: ఎస్‌బీఐ అకౌంట్ మొబైల్ నెంబర్ మార్చుకోవాలా? ఆన్‌లైన్‌లో ఇలా సులభంగా పని పూర్తిచేయండి!

Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.


Ratan Tata
సైరన్ మిస్త్రీ వాటాలపై టాటాసన్స్ దృష్టి
అనువైన ఇన్వెస్టర్లను గుర్తించేపనిలో టాటాసన్స్ బోర్డు ముంబై, అక్టోబరు 28: టాటాసన్స్ సంస్థలకు తాత్కాలిక ఛైర్మన్ గా బాధ్యతలు స్వీకరించిన టాటాగ్రూప్ ఛైర్మన్ ఎమిరిటస్ రతన్‌టాటా తాజాగాతన వ్యూహాన్ని అమలుచేస్తున్నారు. టాటా సన్స్‌లో సైరస్‌మిస్త్రీ కుటుంబసభ్యులకున్న వాటాలను ఇతరు లచే కొనుగోలు చేయించేందుకు పావులు కదుపుతున్నారు. సైరస్‌మిస్త్రీ కుటుంబసభ్యులకు టాటాసన్స్‌లో 18శాతం వాటా ఉన్న సంగతి తెలిసిందే. దీర్ఘకాలిక ఇన్వెస్టర్లు, సావరిన్ వెల్త్ ఫండ్ సంస్థలవైపు దృష్టిసారించిన టాటాసన్స్‌బోర్డు కొత్తగా ఇన్వెస్టర్లను అన్వేషిస్తోంది. ఈ షేర్లు అమ్మకానికి పెట్టించి వ్యూహాత్మకంగా కొనుగోలుచేయిస్తే మిస్త్రీకి ఇక టాటా సన్స్‌తో సంబంధం లేకుండా చేయాలన్నది వ్యూహంగా కనిపిస్తోంది. అయితే మిస్త్రీ కుటుంబం ప్రస్తుతం ఈ షేర్లు విక్రయించేందుకు సుముఖంగాలేదు. ప్రస్తుత పరిస్థితుల్లో వాటిని విక్రయించ కూడదన్న భావనతో ఉంది.
ఒకవేళమిస్త్రీకుటుంబం ఆ తర్వాత టాటాగ్రూఫ్ హోల్డింగ్‌కంపెనీలో వాటాలను విక్రయించదలిస్తే కొత్త ఇన్వెస్టరు స్నేహపూర్వక పార్టీగా ఉండాలన్నది టాటాసన్స్ వ్యూహంగాఉంది. టాటాసన్స్ మొత్తంగా 65బిలియన్ డాలర్ల కు పైబడిన స్టాక్‌ఎక్ఛేంజిల్లో జాబితా అయిన కంపెనీలను కలిగి ఉన్నట్లు అంచనా. ఒకవేళ అమ్మకం అంటూ జరిగితే టాటా సన్స్‌లో నెలకొన్న అనిశ్చితి తొలగిపోతుందని స్టాక్‌బ్రోకర్లు చెపుతున్నారు. ముంబైకు చెందిన ఆశికా స్టాక్‌బ్రోకింగ్ ప్రతినిధి పారస్ భోత్రా మాట్లాడుతూ షేర్ల విక్రయంపరంగా ఎలాంటి అంతర్గత యుద్ధంలేకుండా మిస్త్రీ ఈ వాటాలను వదులుకోరని తేలింది. టాటాగ్రూప్ హోల్డింగ్ కంపెనీనుంచి సైరస్ మిస్త్రీని తొలగించి ఆయన స్థానంలో టాటా కుటుంబసభ్యుడే అయిన 78ఏళ్ల రతన్‌టాటాను నియమించిన సంగతి తెలిసిందే. టాటా ట్రస్టులపరంగా ప్రస్తుతం టాటాసన్స్‌లో 66శాతం వాటాలు న్నాయి. అంతేకాకుండా మిస్త్రీ కుటుంబం తన 18శాతం వాటా లను విక్రయిస్తే మొత్తంగా కొనుగోలుచేసేందు టాటాసన్స్ వివిద సంస్థలు, టాటా ట్రస్టులకున్న ఆర్థికవనరుల స్తోమతను బేరీజు వేసుకుంటున్నది. ఒక టాటాసన్స్‌తో సైరస్‌మిస్త్రీకి విడా కులు అంటూ జరిగితే అందుకు మూల్యం 16బిలియన్ డాలర్లు గా ఉంటుందని కంపెనీలు పేర్కొంటున్నాయి. అంటే సైరస్ మిస్త్రీ కుటుంబానికి ఉన్న వాటాలను కొనుగోలుచేస్తే అందుకు ఈ మొత్తం భరించాల్సి ఉంటుంది. మిస్త్రీకి 16 బిలియన్ డాల ర్లు ఉంటుంది. 91 ఏళ్ల ముందు టాటా కుటుంబం తీసుకున్న 200 మిలియన్ డాలర్ల రుణంలో వార్షిక పద్ధతిన 4.5 శాతం రిటర్నులు కూడాఅవసరం అవుతాయి. వీటిలో కొన్ని పాత డివి డెండ్లు కూడా ఉన్నాయి.
1928నుంచి అమెరికా స్టాక్ మార్కెట్ల నుంచి ఒకదశలో అంచనావేస్తే 9శాతం వార్షిక రిటర్నులు ఉండవచ్చని విశ్లేషకుల అంచనా. అయితే సైరస్‌మిస్త్రీ కుటుం బం తన వాటా షేర్లను ఎట్టిపరిస్థితుల్లోను విక్రయించబోదని తెలుస్తోంది. ఒకవేళ మిస్త్రీ కుటుంబం విక్రయానికి ముందుకు వస్తే టాటాట్రస్టులు వివిధకంపెనీల్లో పెట్టిన పెట్టుబడులు ఉన్నా యి. ఆయా కంపెనీలు, వివిధ సంస్థల్లోని ఇన్వెస్టర్ల సాయంతో కొనుగోలుకు వ్యూహం రచిస్తున్నట్లు కనిపిస్తోంది. వచ్చే రెండు వారాల్లోనే సైరస్ మిస్త్రీ తన తొలగింపునకు సంబంధించి తన వ్యూహం ప్రారంభిస్తారని అంచనా. టాటాసన్స్ ఎక్కువగా టిసిఎస్‌లో వాటాలు కలిగిఉంది. టాటామోటార్స్‌లో టాటాసన్స్ వాటాలు ఎక్కువే. ఇండియన్ హోటల్స్ కంపెనీ, న్యూయార్క్ లోని పియర్రీ హోటల్, ఉక్కుఉత్పత్తి కార్యకలాపాలు, టెట్లీ టీ బ్రాండ్ లలోను, విద్యుత్ ఉత్పత్తిసంస్థల్లో టాటా పెట్టుబడులు ఎక్కువే. టాటాసన్స్ కంపెనీలో ఉన్న ప్రస్తుతం ఇద్దరు డైరెక్టర్లు మిస్త్రీ పోస్టుకు పరిగణనలోనికి రావచ్చని అంచనా. అందులో ఒకరు టిసిఎస్ సిఇఒ ఎన్.చంద్రశేఖరన్ అయితే, రెండో వ్యక్తి జాగ్వార్ ల్యాండ్‌రోవర్ అధిపతి రాల్ఫ్‌స్ఫేత్‌రొకరు. ఇక ట్రెంట్ ఛైర్మన్ నోయిల్ టాటాటాటా కుటుంబసభ్యుడేకాకుండా సైరస్ మిస్త్రీకి వరుసగా బావమరిది అవుతారు. ఆయన పేరు కూడా పరిశీలనలో ఉంది. టాటా కుటుంబం నైతిక విలువలు, బిజినెస్ సాంప్రదాయాన్ని విస్మరించినందునే సైరస్‌మిస్త్రీని బోర్డు నిష్కర్ష గా తొలగించిందని టాటాసన్స్ ప్రకటించింది. ఒకదశలో కొందరు నిపుణులైతే రతన్ టాటాను విస్మరించారని అందుకే సైరస్ మిస్త్రీ తొలగింపు అనివార్యం అయిందన్న విశ్లేషణలు వచ్చాయి. మిస్త్రీ చేస్తున్న ఆరోపణలు అర్ధరహితమని, పదేళ్లకుపైబడి టాటాసన్స్ వివిధ కంపెనీల్లో డైరెక్టర్‌గా ఉన్న మిస్త్రీకి ఇవన్నీ అపుడు తెలి యవా అనిప్రశ్నించింది. అంతేకాకుండా ఛైర్మన్‌గా విభిన్న హోదా ల్లో పనిచేసిన మిస్త్రీ బిజినెస్ వృద్ధికి తీసుకున్న నిర్ణయాలు ప్రతి కూలంగా ఉన్నాయని అందువల్లనే ఆయన్ను తొలగించాల్సి వచ్చిందని టాటాసన్స్ బోర్డు స్పష్టంచేసింది. అయితే ఈ మాటల యుద్ధం న్యాయపరమైన పోరాటానికి దిగుతుందన్నది స్పష్టం అవుతోంది. ఇందుకు సైరస్‌మిస్త్రీవేసే అడుగులేకీలకం అవుతాయి.


internet vaartha 313 Views
డిఎస్‌పి బ్లాక్‌రాక్ సీనియర్ వైస్ ప్రెసిడెంట్ వినీత్ సాంబ్రే
హైదరాబాద్ : ఆర్థికవృద్ధిలో చైనాను అధిగమించి 2015లో భారత్ చరిత్రను తిరగ రాసిందని, ప్రపంచంలోనే శరవేగంతో వృద్ధిచెందుతున్న దేశంగా భారత్‌నిలిచిందని డిఎస్‌పి బ్లాక్‌రాక్ సీనియర్ వైస్‌ప్రెసిడెంట్ వినీత్‌సాంబ్రే విశ్లేషించారు. ఆర్థికవృద్ధిపరంగా 2015లో7.3శాతం ఉంటే జిడిపి వృద్ధి 2016లో 7.5శాతం, 2017లో 7.8శాతం ఉండవచ్చని ఆయన అంచనా వేసారు. హైదరా బాద్ వచ్చి సందర్భంగా ఆయన మాట్లాడుతూ జీరో వడ్డీరేట్లతో ప్రపంచ దేశాలు కొంత సమస్యలు ఎదుర్కొన్నాయని, అత్యధిక వడ్డీరేట్లలో భారత్ ఇతర దేశాల్లో ఒకటిగా ఉందన్నారు. పరిస్థితులు అనుకూలిస్తే 125 బేసిస్ పాయింట్లకు తోడు మరి కొంత ఆర్‌బిఐ వడ్డీరేట్లను తగ్గించే అవకాశం లేకపోలేదన్నారు అంతర్జాతీయంగా కమోడిటి ఉత్పత్తుల ధరలు తగ్గడంద్వారా భారత్‌కు ఎంతోలాభంచే కూరింది. ముడిచమురుధరలు ఇందులో కీలకం. చమురుదిగుమతులు 85శాతంగా ఉన్నాయి. ఇక గడచిన 18 నెలలుగా చేపట్టిన సంస్కరణలు అను కున్నస్థాయి కంటే మందగమనంతో ఉన్నాయని, ప్రభుత్వ కార్యాచరణ సవ్యదిశలోనే ఉందన్నారు నేరుగా సబ్సిడీల బదిలి(డిబిటి) విద్యుత్ సంస్కర ణలు, బిజినెస్ సానుకూల వాతావరణం, ఎఫ్‌డిఐ లను రాబట్టుకోవడం, బ్యాంకులకు పునఃమూలధన చేకూర్పు వంటివి కొంత వృద్ధిపథంలో ఉన్నా యన్నారు. జిఎస్‌టి బిల్లు, దివాళా బిల్లులు అమలు లోనికి వస్తే ఆర్థికవ్యవస్థకు మరికొంతమేలు జరుగు తుందన్నారు. జిఎస్‌టి పూర్తిస్థాయిలో అమలయితే పన్నులు-జిడిపి నిష్పత్తి 200 బేసిస్ పాయింట్లు పెరుగుతుందని వినీత్ వివరించారు. ప్రభుత్వ రాబడులకు 50 బిలియన్ డాలర్లు చేరుతుందని అంచనా. ప్రభుత్వ వ్యయానికి రెట్టింపుగా ఉండగల దని ఆయన పేర్కొన్నారు. ప్రస్తుత ప్రభుత్వవ్యయం జిడిపిలో 1.8శాతం ఉంటే రాబడులు పెరగడం వల్ల వ్యయం జిడిపిలో మైనస్ 4శాతంగా ఉంటుం దని అంచనా వేసారు. ఇక దివాలా బిల్లు వల్ల బ్యాంకులు దివాలాదాఖలు చేసిన కంపెనీలపై సత్వర చర్యలకు ఆస్కారం కలుగుతుందని వివరిం చారు. ఇక రూపాయి మారకం విలువలపరంగా చూస్తే 2016లో క్రమేపీ కొంత తగ్గుతుందన్నారు వార్షిక పద్దతిలో చూస్తే డిసెంబరు18వ తేదీనాటికి 5.2శాతం దిగజారింది. అయితే ఇరుగుపొరుగు కరెన్సీలకంటే కొంత మెరుగపనిపించింది. 2016 లో కూడా ఇదేతీరు ఉండగలదని ఆయన పేర్కొ న్నారు. ఇక స్థూల ఆర్థికవ్యవస్థపరంగా కరెంటు ఖాతా లోటు, ఆర్థికలోటు, కరెన్సీవిలువలు, పారి శ్రామిక ఉత్పత్తిసూచి వంటివి కార్పొరేట్ రాబడుల ను ఆశించనంతగా పెంచలేకపోయాయి. కార్పొ రేట్‌ఫలితాలుఒత్తిడికిలోనయ్యాయి. కరెన్సీ మారకంవిలువలు, రుతుపవనాలు లేక గ్రామీ ణ డిమాండ్‌తగ్గడం వంటివి కూడా కొంతకార ణం. ఇక అంతర్జాతీయ పరిణామాలు మరి కొంత తోడయ్యాయని వినీత్ పేర్కొన్నారు. బ్యాంకుల్లో పెరుగుతున్న నిరర్ధక బకాయిలు, భౌగోళిక రాజకీయ పరిస్థితులు, అంతర్జాతీ య ఆర్థికవృద్ధి మందగమనం వంటివి మరి కొంత కారణం అవుతాయన్నారు. 2017లో కార్పొరేట్ రాబడులు మరింత పెరిగే అవకా శం ఉందని, తక్కువ వడ్డీరేట్ల ప్రభావం పూర్తి స్థాయిలో క్షేత్రస్థాయికి వెళితే ఈక్విటీ రాబడు ల్లో పెరుగుదల ఉంటుందని, కార్పొరేట్ భారత్‌కు మధ్యకాలిక, దీర్ఘకాలికంగా ఈక్విటీ మార్కెట్లు సానుకూలంకాగలవని అంచనా వేసారు. మొత్తం మీద ఆర్థికసంస్కరణలతో ఫండ్ మార్కెట్లకు సైతం కొంత ఊతం లభించగలదన్నది అంచనా. ప్రస్తుతం బడ్జెట్ పార్లమెంటులో ప్రవేశపెట్టేంత వరకూ ఇన్వెస్టర్లు వేచి చూసే ధోరణిలోనే కొనసాగడం మంచిదని ప్రస్తుతం అదే తీరు కనిపిస్తోందన్నారు.


కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
‘వినయ విధేయ రామ’ టైటిల్‌లో వినయం.. పోస్టర్‌లో వీరత్వం
బోయపాటి అంటే మాస్.. మాస్ అంటే బోయపాటి అనే విధంగా మరోసారి ‘వినయ విధేయ రామ’ ఫస్ట్ లుక్ పోస్టర్‌తో తన పేరుని సార్ధకం చేసుకున్నారు బోయపాటి.
Samayam Telugu | Updated:
Nov 6, 2018, 02:01PM IST
‘వినయ విధేయ రామ’ టైటిల్‌లో వినయం.. పోస్టర్‌లో వీరత్వం
‘వినయ విధేయ రామ’ అంటూ మెగా పవర్ స్టార్ రామ్ చరణ్ తేజ్‌ను పవర్ ఫుల్‌లో చూపించి తన మార్క్ చూపించారు దర్శకుడు బోయపాటి శ్రీను. దీపావళి కానుకగా రామ్ చరణ్, బోయపాటి కాంబో మూవీ టైటిల్‌తో పాటు ఫస్ట్‌లుక్ నేడు విడుదల కాగా.. టాప్ ట్రెండింగ్‌లో దూసుకుపోతుంది.
బోయపాటి అంటే మాస్.. మాస్ అంటే బోయపాటి అనే విధంగా మరోసారి ‘వినయ విధేయ రామ’ ఫస్ట్ లుక్ పోస్టర్‌తో తన పేరుని సార్ధకం చేసుకున్నారు బోయపాటి. మొన్నటి వరకూ రంగస్థలం చిట్టిబాబు ఫ్లేవర్‌ని ఆస్వాదిస్తున్న మెగా ఫ్యాన్స్‌కి మాస్ ఫ్లేవర్ అంటే ఏంటో రుచి చూపారు.
ఒంటి నిండా మట్టి.. ఒళ్లంతా గాయాలు.. వర్షంలో కత్తి చేతబట్టి.. ఎదురుగా ఉన్న మరో కత్తిని అందుకుంటూ వర్షంలో పరిగెత్తుతున్న రామ్ చరణ్ లుక్ అరిపిస్తుంది. బోయపాటి మార్క్ కనిపించే విధంగా రామ్ చరణ్‌ను ఊరమాస్ లుక్‌లో చూపించారు. చిట్టిబాబుని పూర్తి స్థాయిలో చేంజ్ చేసి రఫ్ లుక్‌కి తీసుకువచ్చారు.
అయితే ‘వినయ విధేయ రామ’ అనే టైటిల్‌కి రామ్ చరణ్ ఫస్ట్ లుక్‌కి ఏమాత్రం పొంతన లేకుండా ఆసక్తికరంగా మలిచాడు. టైటిల్‌లో వినయం.. పోస్టర్‌లో వీరత్వం మ్యాచ్ కావడం లేదు.. వినయంగా ఉండే రాముడ్ని వీరుడిగా ఎలా మలిచాడో బోయపాటి ‘వినయ విధేయ రామ’ కథలో చూడాలి. బోయపాటి గత చిత్రం ‘జయ జానకి నాయక’ టైటిల్ కూడా ఇదే తరహాలో ఉండటంతో క్లాస్ టైటిల్స్‌తో మాస్ ఎంటర్‌టైనర్‌ను రూపొందించి హిట్ కొట్టే పనిలో పడ్డట్టున్నాడు మాస్ దర్శకుడు బోయపాటి.
VINAYA VIDHEYA RAMA.... వస్తున్నాడు... దీపావళి శుభాకాంక్షలు... సంక్రాంతి కి కలుద్దాం..  #VinayaVidheyaRama… https://t.co/1bunso7a1N
— DVV Entertainment (@DVVMovies) 1541489402000

Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.


కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Virat Kohli: రెస్ట్ కోరిన విరాట్ కోహ్లీ.. వ్యతిరేకించిన ధోనీ
ప్రపంచకప్‌కి ముందు భారత బౌలర్లు గాయపడకుండా చూసుకోవడం మంచిదే. కానీ.. అలా అని వారికి పూర్తిగా రెస్ట్ ఇస్తే మ్యాచ్ కామెంటేటర్లు లయ కోల్పోయారంటూ వ్యాఖ్యానిస్తారు. -ధోని
Samayam Telugu | Updated:
Dec 29, 2018, 11:13AM IST
Virat Kohli: రెస్ట్ కోరిన విరాట్ కోహ్లీ.. వ్యతిరేకించిన ధోనీ
ఇంగ్లాండ్ వేదికగా 2019లో జరగనున్న ప్రపంచకప్‌కి ముందు ఐపీఎల్‌లో ఆడించకుండా భారత బౌలర్లకి రెస్ట్ ఇవ్వాలని కెప్టెన్ విరాట్ కోహ్లీ ఇటీవల కోరగా.. ఆ అభిప్రాయాన్ని మాజీ కెప్టెన్ మహేంద్రసింగ్ ధోనీ తాజాగా వ్యతిరేకించాడు. ‘డిఫైయింగ్ ది పరాడిగమ్’ పేరుతో బీసీసీఐ మాజీ అధ్యక్షుడు, చెన్నై సూపర్ కింగ్స్ యజమాని శ్రీనివాసన్‌పై రూపొందించిన పుస్తకాన్ని నిన్న చెన్నైలో ఆవిష్కరించారు. ఈ కార్యక్రమానికి హాజరైన ధోనీ.. ప్రపంచకప్‌లో భారత్ వ్యూహాలపై కాసేపు మాట్లాడాడు. ఈ క్రమంలో బౌలర్లకి విశ్రాంతినివ్వాలనే అంశం చర్చకురాగా.. ఐపీఎల్‌లో వారిని కొన్ని మ్యాచ్‌లు ఆడిస్తే మంచిదని సూచించాడు.
‘ప్రపంచకప్‌కి ముందు భారత బౌలర్లు గాయపడకుండా చూసుకోవడం మంచిదే. కానీ.. అలా అని వారికి పూర్తిగా రెస్ట్ ఇస్తే మ్యాచ్ కామెంటేటర్లు లయ కోల్పోయారంటూ వ్యాఖ్యానిస్తారు. ఒకవేళ ఎక్కువ మ్యాచ్‌లు ఆడించామంటే..? బాగా అలసిపోయారని పెదవి విరుస్తారు. కాబట్టి.. బ్యాలెన్స్ చేయడం ఉత్తమం. వాస్తవానికి ప్రపంచకప్‌కి ముందు బౌలర్లని ఐపీఎల్‌లో ఆడించాలనేది మంచి ఆలోచనే. వారు లయ అందుకునేందుకు అక్కడ చక్కటి అవకాశం దొరుకుతుంది’ అని ధోనీ వెల్లడించాడు.
ప్రపంచకప్‌ను దృష్టిలో పెట్టుకుని ఇప్పటికే ఆస్ట్రేలియా జట్టు తమ అగ్రశ్రేణి ఆటగాళ్లను ఐపీఎల్ 2019 సీజన్‌కి దూరంగా ఉండాలని సూచించిన విషయం తెలిసిందే. మరోవైపు న్యూజిలాండ్ మాత్రం తమ ఆటగాళ్లకి పూర్తి స్థాయిలో ఐపీఎల్ సీజన్ ఆడేందుకు గ్రీన్ సిగ్నల్ ఇచ్చింది.

Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.


internet vaartha 96 Views
ముంబై : గ్లోబల్ ఇంటర్నెట్ సంస్థ లీ-ఎకో కొత్తగా క్వాల్‌కామ్ ఉన్నతాధికారి జైతీర్థ పట్వారిని పరి శోధన అభివృద్ధివిభాగం హెడ్‌గా నియమించింది. భారత్ మార్కెటింగ్ సంస్థ లీమాల్‌కు ఆర్‌అండ్‌డి హెడ్‌గా బాధ్యతలు నిర్వహిస్తారు. కంపెనీ సిఒఒ అతుల్‌జైన్ మాట్లాడు తూ జైతీర్ధ్ రాకతో కంపెనీ మరింత వృద్ధి అవకాశాలు పుంజుకుంటుందని వెల్లడించారు. లీఎకో భారత్‌లో స్మార్ట్ ఎలక్ట్రానిక్స్ బిజినెస్‌కు జైతీర్ధ్ అపార అనుభవం ఎంతో ఉపకరిస్తుందని అన్నారు. క్వాల్ కామ్‌లో 14ఏళ్ల పాటు పనిచేసిన జైతీర్ధ్‌కు తాజాగా లీ ఎకో ఇ-కామర్స్ వాణిజ్య విస్తరణ పట్ల మంచి అవగాహన ఉంటుందని ఆయన అంచనా. భవిష్యత్తులో లీమాల్ ఆర్‌అండ్‌డి 50మందికి పైగా ప్రతిభావంతులైన ఇంజినీర్లను నియమించుకునే యోచనతో ఉంది. బెంగ ళూరు కేంద్రంగా పనిచేస్తున్న లీ ఎకో ఇండియా 200 మంది ఉద్యోగులతో పనిచేస్తోంది. 2016 చివరినాటికి వెయ్యిమంది ఉద్యోగులకు పెరుగు తారని అంచనా. లీ ఎకో స్మార్ట్‌ఫోన్ విడుదల వీటిలో కీలకంగా ఉంది. మొత్తం 12 బిలియన్ డాలర్ల టర్నోవర్ ఉన్న లీఎకో బీజింగ్ కేంద్రంగా పనిచేస్తోంది.


TEAM INDIA
భారత్ ఘన విజయం
విశాఖపట్నం, : విశాఖ వేదికగా జరిగిన తొలి టెస్టు మ్యాచ్‌లో భారత జట్టు ఘన విజయం సాధించింది. పిఎంపాలెం ఎసిఎ మైదానంలో భారత్-ఇంగ్లాండ్ జట్లు మధ్య జరిగిన రెండో టెస్టుమ్యాచ్‌లో భారత్ 246 పరుగుల తేడాతో గెలిచింది. తొలి ఇన్నింగ్‌లో భారీ శతకం, రెండో ఇన్నింగ్‌లో అర్ధశతకం సాధించిన కెప్టెన్ కోహ్లి మ్యాన్ ఆఫ్ ది మ్యాచ్ అందుకోవడం విశేషం. తన 50 టెస్టు మ్యాచ్‌లో కోహ్లీ ప్రతిభ ప్రశంసనీయమైంది. ఈ విజయంలో భారత్ ఆల్ రౌండర్ అశ్విన్ 8 వికెట్ల్లు(తొలి ఇన్నింగ్‌లో 5 విక్కెట్లు, రెండో ఇన్నింగ్‌లో 3 విక్కెట్లు) తీసి ఇంగ్లాండ్ నడ్డి విరిచి భారత విజయంలో కీలకపాత్ర పోషించడంతో పాటు 58 పరుగులు చేశాడు.
ఈ విజయంతో అయిదు టెస్టు సీరిస్‌లో భారత్ 1-0 అధిక్యంలోకి దూసుకెళ్లింది.
మొదటి టెస్టు డ్రాగా ముగిసిన సంగతి విదితమే. టాస్ గెలిచి బ్యాటింగ్ చేపట్టిన తక్కువ స్కోరుకే ఓపెనర్లు అవుట్ అయ్యారు. పూజారా (119), కోహ్లీ (167) ఇన్నింగ్‌ను చక్కదిద్దే ప్రయత్నం చేసి భారీ స్కోరు పెంచడానికి దోహదపడ్డారు. ఈ జోడి మూడో వికెట్‌కు 226 పరుగుల భాగస్వామ్యం నెలకొల్పారు. ఆ తర్వాత అశ్విన్ తన దైన శైలిలో 58 పరుగులు చేయడంతో భారత తొలి ఇన్నింగ్‌లో 455 పరుగులకు ఆలౌటైంది. అనంతరం బ్యాటింగ్‌కు దిగిన ఇంగ్లాండ్ తొలి ఇన్నింగ్స్‌లో 255 పరుగులకే ఆలౌటైంది.
రూట్(53), స్టోక్స్(70), బెయిర్‌స్టో(53) మినహా ఎవరూ రాణించకపోవడంతో ఇంగ్లాంగ్ తొలి ఇన్నింగ్‌లో 200 పరుగుల అధిక్యాన్ని భారత్‌కు సమర్పించుకుంది. అనంతరం భారత్ రెండో ఇన్నింగ్‌లో 204 పరుగులకు ఆలౌటై 405 పరుగుల విజయలక్ష్యాన్ని ఇంగ్లాండ్ ముందు వుంచింది. కెప్టెన్ కోహ్లీ రెండో ఇన్నింగ్‌లోను 81 పరుగులె సాధించి టాప్ స్కోరు చేసి జట్టును ఆదుకున్నారు. భారీ విజయలక్ష్యంతో నాల్గోవరోజు బరిలోకి దిగిన ఇంగ్లాండ్ తొలినుంచి ఆత్మరక్షణలో పడింది. ఈ మ్యాచ్ ఎలాగూ గెలవలేమని, కనీసం డ్రా అయినా చేయాలన్న అలోచనతో జట్టు ఓపెనర్లు డిఫెన్స్ అడారు.
ఈ జోడి 50 ఓవర్లులో 75 పరుగులు చేసి,భారత్ బౌలర్లు ఆసహనం కలిగించారు. నాల్గోవ రోజు ఆట ముగిసే సమయంలో కుక్(51), హమీద్(25) వికెట్లును ఇంగాండ్ చేజార్చుకుంది. ఇక అయిదో రోజు భారత్ స్పినర్లు విజృంభించడంతో ఇంగ్లాండ్ బ్యాట్ మెన్స్ క్యూకట్టారు. దీంతో 158 పరుగులకు ఆ జట్టు కుప్ప కూలింది.ఇంగ్లాండ్ జట్టులో ఏకంగా ఏడుగురు బ్యాట్‌మెన్లు రెండంకెల స్కారు కూడ దాట లేకపోయారు. భారత్ బౌలర్లు రవీంద్రన్ అశ్విన్ 3,ఉమేష్ యాదవ్ 3, మహ్మాద్ షమీ రెండు,రవీంద్ర జడేజా రెండు వికెట్లు తీశారు. భారత్ తొలి ఇన్నింగ్ 455 (129.4 ఓవర్లులో ఆలౌట్),రెండో ఇన్నింగ్ 204 (53.1 ఓవర్లులో ఆలౌట్) ఇంగ్లాండ్ మొదటి ఇన్నింగ్ 255 పరుగులు, (102.5 ఓవర్లులో ఆలౌట్). రెండో ఇన్నింగ్ 158 పరుగులకు ఆలౌట్ అయ్యింది.


దేవదాస్ కనకాల మృతికి ప్రముఖుల సంతాపం!
First Published 3, Aug 2019, 2:52 PM IST
రాజీవ్ కనకాల తండ్రి, ప్రముఖ నటుడు అయిన దేవదాస్ కనకాల(74) మృతి చెందారు. కొంత కాలంగా అనారోగ్యంతో భాదపడుతున్న ఆయన హైదరాబాద్ కిమ్స్ ఆసుపత్రిలో చికిత్స పొందుతూ శుక్రవారం మరణించారు.

రాజీవ్ కనకాల తండ్రి, ప్రముఖ నటుడు అయిన దేవదాస్ కనకాల(74) మృతి చెందారు.
కొంత కాలంగా అనారోగ్యంతో భాదపడుతున్న ఆయన హైదరాబాద్ కిమ్స్ ఆసుపత్రిలో చికిత్స పొందుతూ శుక్రవారం మరణించారు.
క్యారెక్టర్ ఆర్టిస్ట్ గా దేవదాస్ కనకాల పలు చిత్రాల్లో కీలక పాత్రలు పోషించారు.
దర్శకుడిగా కూడా దేవదాస్ కనకాల గుర్తింపు పొందారు. 1945 జులై 30న యానాంలో దేవదాస్ కనకాల జన్మించారు.
ఆయన మరణవార్త తెలుసుకున్న సినీ ప్రముఖులు మణికొండలోని దేవదాస్ కనకాల ఇంటికి చేరుకొని నివాళులు అర్పించారు.
ప్రముఖ సినీ నటుడు చిరంజీవితో పాటు బ్రహ్మాజీ, హేమ, సమీర్ తదితరులు దేవదాస్ కనకాలకి నివాళులు అర్పించారు.
మహాప్రస్థానంలో ఆయన భౌతికకాయానికి కుమారుడు రాజీవ్ కనకాల అంత్యక్రియలు నిర్వహించారు.
దేవదాస్ కనకాల మృతికి ప్రముఖుల సంతాపం
Recent Stories


బిగ్ బాస్2: దీప్తి, నందిని, గణేష్ హౌస్ నుండి బయటకి వెళ్లేదెవరు..?
Highlights
సేఫ్ జోన్ లో బాబు గోగినేని, కౌశల్ ఉన్నట్లు ప్రకటించారు. మిగిలిన ముగ్గురు కంటెస్టెంట్స్ లో ఎవరు ఎలిమినేట్ కాబోతున్నారనే విషయాన్ని ఆదివారం ఎపిసోడ్ లో వెల్లడించనున్నారు.
బిగ్ బాస్ సీజన్ 2 మొదలయ్యి యాభై రోజులు పూర్తయిపోయింది. ఏడవ వారంలో ఎలిమినేషన్ లేదని ప్రకటించిన నాని ఈ వారంలో ఇద్దరు హౌస్ మేట్స్ ను బయటకి పంపించే ఛాన్స్ ఉందని సమాచారం. ఈ వారంలో ఎలిమినేషన్ లో బాబు గోగినేని, కౌశల్, దీప్తి, నందిని, గణేష్ లు నామినేట్ అయ్యారు. అయితే ఎవ్వరూ కూడా తాము నామినేషన్ లో ఉన్నట్లు ప్రెషర్ తీసుకోకుండా గేమ్ ఆడి ఆడియన్స్ ను ఎంటర్టైన్ చేశారు.
ఈ వారం మొత్తం డిఫరెంట్ టాస్క్ లు, సరికొత్త పెర్ఫార్మన్స్ లతో హౌస్ మేట్స్ ఎంజాయ్ చేస్తూనే ప్రేక్షకులకు ఫుల్ ఫన్  అందించారు. శనివారం ఎపిసోడ్ లో ఎంట్రీ ఇచ్చిన నాని తనదైన హోస్టింగ్ స్కిల్స్ తో ఆకట్టుకున్నాడు. ఈ వారం మొత్తం హౌస్ మేట్స్ ఎలా పెర్ఫార్మ్ చేశారో అందరికీ రివ్యూలు ఇచ్చారు. కానీ దీప్తి సునైనాతో మాత్రం మాట్లాడలేదు. ఇక సేఫ్ జోన్ లో బాబు గోగినేని, కౌశల్ ఉన్నట్లు ప్రకటించారు.
మిగిలిన ముగ్గురు కంటెస్టెంట్స్ లో ఎవరు ఎలిమినేట్ కాబోతున్నారనే విషయాన్ని ఆదివారం ఎపిసోడ్ లో వెల్లడించనున్నారు. గణేష్, నందిని బయటకు వెళ్లిపోయే ఛాన్స్ ఉందనే మాటలు సోషల్ మీడియాలో ఎక్కువగా వినిపిస్తున్నాయి. మరి ఏం జరుగుతుందో చూడాలి!
Last Updated 4, Aug 2018, 10:56 PM IST


‘ఐటీ’ చేదు గుళిక: కృత్రిమ మేధస్సుకే పెద్దపీట.. కొత్త కొలువుల ఆశలు కొండెక్కినట్లే?!
Highlights
యువ ఇంజినీర్లకు మున్ముందు చేదు గుళిక వంటి పరిస్థితులు ఎదురు కానున్నాయి. ఇన్ఫర్‌మేషన్ టెక్నాలజీ (ఐటీ) రంగపు కంపెనీల్లో కొత్త కొలువుల కోసం ఎదురు చూస్తున్న వారు ప్రతికూల పరిస్థితులను ఎదుర్కోక తప్పదని తేలింది
హైదరాబాద్: యువ ఇంజినీర్లకు మున్ముందు చేదు గుళిక వంటి పరిస్థితులు ఎదురు కానున్నాయి. ఇన్ఫర్‌మేషన్ టెక్నాలజీ (ఐటీ) రంగపు కంపెనీల్లో కొత్త కొలువుల కోసం ఎదురు చూస్తున్న వారు ప్రతికూల పరిస్థితులను ఎదుర్కోక తప్పదని తేలింది. ఐటీ రంగంలో ఈ ఏడాది కూడా ఆశించిన గరిష్ట స్థాయిలో కొత్త ఉద్యోగాలు అందుబాటులోకి రాకపోచ్చని ఐటీ పరిశ్రమల సమాఖ్య నాస్కామ్ తేల్చేసింది.
ఐటీ సంస్థలు మెరుగైన ఆర్థిక ఫలితాలు ప్రకటించినా.. ఉన్నవారితోనే సేవలు
2018 తొలి త్రైమాసికంలో టాప్ ఐటీ కంపెనీలు మెరుగైన ఫలితాలను  ప్రకటించినా, పరిశ్రమ నియామకాలు ఆశించిన గరిష్ట స్థాయిలో ఉండవని నాస్కామ్ జరిపిన అధ్యయనంతో తేలింది. ముఖ్యంగా టీసీఎస్, విప్రో, ఇన్ఫోసిస్ వంటి దేశీయ టాప్ ఐటీ కంపెనీల తొలి త్రైమాసికానికి ఆశాజనకమైన ఆర్థిక ఫలితాలనే ప్రకటించాయి. కానీ ఆ సంస్థలు కొత్తవారిని కొలువుల్లోకి తీసుకునే విషయంలో అనాసక్తతతో ఉన్నాయని తెలుస్తోంది. ఉన్న సిబ్బందితోనే గరిష్టంగా పనులు చేయించుకోవాలని యోచిస్తున్నట్టుగా ఆ ఆధ్యయనం సారాంశం. నియామకాల వృద్ధి ఈ సంవత్సరం స్తబ్దుగానే ఉంటుందని  ఐటీ రంగ విశ్లేషకులు చెబుతున్నారు.
కొత్త కొలువులు లక్ష మందికే పరిమితం
నాస్కామ్ విశ్లేషణ ప్రకారం, ఐటీ పరిశ్రమ 2018-19లో కొత్తగా కేవలం లక్ష కొత్త ఉద్యోగాలను మాత్రమే అందుబాటులోకి వస్తాయని సమాచారం. గత ఏడాది జూన్‌లో ఐటీ, బీపీఎం పరిశ్రమలలో 1.3-1.5 లక్షల కొత్త ఉద్యోగాలు రానున్నాయని నాస్కామ్ అంచనా వేసింది. ఈ అంచనాలకు తల కిందులై కేవలం లక్షకు లోపే నియామకాలే నమోదు కావడంతో ఈ ఆర్థిక సంవత్సరంలోనూ ఐటీ నియామకాలు ఫ్లాట్‌గా ఉండనున్నాయని అంచనాకు వచ్చింది. అయితే 2016-17లో పరిశ్రమలో నికరంగా 1.7 లక్షల మంది కొత్త వారికి ఉద్యోగాలు లభించాయి.
అత్యధిక కొలువులు కృత్రిమ మేధస్సులోనే..
సంప్రదాయ కొలువుల్లోకి కొత్తవారిని తీసుకొనే బదులు వారి పనిని ఇతరులతో చేయిస్తూ కృత్తిమ మేథస్సు విభాగంలో ఎక్కువగా కొత్తస్టాఫ్‌ను తీసుకోవాలని ఐటీ సంస్థలు భావిస్తున్నట్టుగా తెలుస్తోంది. ఐటీ రంగంలో కొత్త ఉద్యోగాలు ఎక్కువగా కృత్రిమ మేథస్సు (ఏఐ), ఇంటర్నెట్ ఆఫ్ థింగ్స్ (ఐవోటీ), బిగ్ బేటా ఎనలటిక్స్ (బీడీఏ) వైపు మళ్లనున్నాయని నాస్కామ్ అధ్యక్షులు డెబ్జానీ ఘోష్ అన్నారు. ఈ విభాగాల్లో 2018లో మొత్తం కొలువులు డిమాండ్ 5.11 లక్షల ఉద్యోగాల వరకు ఉందని తెలిపారు. ఇది 2021నాటికి 7.86 లక్షలకు చేరుకుంటుందని అన్నారు.
సైబర్ సెక్యూరిటీ రంగంలోనూ ఉపాధి మెరుగు
సైబర్ సెక్యూరిటీ రంగంలోనూ మెరుగైన ఉపాధి అవకాశాలు రానున్నాయని తమ అధ్యయనం ద్వారా తెలుస్తోందని ఐటీ - ఐటీస్ సెక్టార్ స్కిల్స్ కౌన్సిల్ సీఈఓ అమిత్ అగర్వాల్ వివరించారు. రెండు రోజుల క్రితం చెన్నైలో జరిగిన నాస్కామ్ హెచ్‌ఆర్ సదస్సు వద్ద ఆమె మీడియాతో మాట్లాడుతూ ఈ పరిశ్రమలో ఏడాది చివరి నాటికి దాదాపు 40 లక్షల మంది ఉద్యోగులు ఉంటారని తాము భావిస్తున్నామని అన్నారు. నిపుణుల అభిప్రాయం ప్రకారం, పెరుగుతున్న ఆటోమేషన్ ప్రక్రియ, వ్యయాలను తగ్గించుకునే కంపెనీ ప్రయత్నాలు దీనికి కారణాలుగా కనిపిస్తున్నాయి.
ఫ్యూచర్ స్కిల్స్ ప్లాట్ ఫామ్ స్థాయిలో ఇండియన్ టాలెంట్ హబ్
భారతదేశంలో అభివ్రుద్ధి చెందుతున్న టెక్నాలజీలు.. క్రుత్రిమ మేధస్సు, బిగ్ డేటా అనలటిక్స్ వంటి అంశాలతో టాలెంట్ హబ్ ఏర్పాటుకు అవకాశాలు ఉన్నాయి. ఇందుకోసం నాస్కామ్ ‘పైలట్ రీ స్కిల్లింగ్ ఇన్సియేటివ్ ప్లాట్ ఫామ్ ‘ఫ్యూచర్ స్కిల్స్’ను ఏర్పాటు చేసేందుకు కార్యాచరణ ప్రణాళిక రూపొందిస్తోంది. తొమ్మిది రకాల టెక్నాలజీలను గుర్తించిన నాస్కామ్.. ఆయా రంగాల్లో 66 జాబ్ రోల్స్, 155 రకాల స్కిల్స్ ను నిర్ధారించింది.
నూతన ఉద్యోగావకాశాలు కల్పించే సెక్టార్లు ఇవి
బిగ్ డేటా అనలిటిక్స్, ఆర్టిఫిషియల్ ఇంటెలిజెన్స్, సైబర్ సెక్యూరిటీ, రొబోటిక్ ప్రాసెస్ ఆటోమేషన్, ఇంటర్నెట్ ఆఫ్ థింక్స్, సోషల్ అండ్ మీడియా, విర్చువల్ రియాల్టీ, 3డీ ప్రింటింగ్, క్లౌడ్ కంప్యూటింగ్. తొలిదశలో విప్రో, టెక్ మహీంద్రాలతోపాటు నాస్కామ్ సభ్య సంస్థలు సియంట్, జెన్ పాక్ట్ అండ్ డబ్ల్యూఎన్ఎస్, సీజీఐ (గ్లోబల్ కాపబిలిటీ సెంటర్), పర్పుల్ టాక్ (ఉత్పత్తులు), డేవ్ - ఐటీ అండ్ కెల్టోన్ (ఎస్ఎంఈస్) ఈ సెక్టార్లలో శిక్షణపై కేంద్రీకరిస్తాయి. తదుపరి దశలో యూనివర్శిటీలు, కాలేజీలను చేరుస్తాయి.
Last Updated 30, Jul 2018, 12:16 PM IST


Jul 15,2015
'పెన్నార్' ఐపిఓకు సెబీ 'సై'
నవతెలంగాణ, వాణిజ్య విభాగం: హైదరాబాద్ కేంద్రంగా పని చేస్తున్న 'పెన్నార్ ఇండస్ట్రీస'్ అనుబంధ సంస్థ 'పెన్నార్ ఇంజినీర్డ్ బిల్డింగ్ సిస్టమ్స్' సంస్థ ప్రతిపాదించిన పబ్లిక్ ఇష్యూకు (ఐపీఓ) మార్కెట్ నియంత్రణ సంస్థ సెబీ అనుమతులు లభించాయి. దీంతో ఈ ఏడాది సెబీ నుంచి ఐపీఓ అనుమతులు పొందిన సంస్థల సంఖ్య 22కు చేరింది. గత మార్చిలో సంస్థ పబ్లిక్ ఇష్యూకు కావాల్సిన అనుమతుల కోసం సెబీకి 'డ్రాఫ్ట్ రెడ్ హెర్రింగ్ ప్రాస్పెక్టస్'ను దాఖలు చేసింది. సెక్యూరిటీస్ అండ్ ఎక్స్ఛేంజీ బోర్డు (సెబీ) ఈ నెల 10న సంస్థ ఐపీఓకు కావాల్సి తుది అనుమతులను కూడా మంజూరు చేసింది. దీంతో ఇక పెన్నార్ సంస్థ నిధుల సమీకరణ కోసం మార్కెట్ బాట పట్టేందుకు మార్గం సుగమమైంది. పెన్నార్ దాఖలు చేసిన డ్రాఫ్ట్ ప్రాస్పెక్టస్ ప్రకారం సంస్థ దాదాపు రూ.58 కోట్ల నిధుల సమీకరణ కోసం తాజాగా ఈక్విటీ వాటాలను జారీ చేయనుంది. కస్టమ్-డిజైన్ సిస్టమ్ సొల్యూషన్స్ అందించే ప్రముఖ సంస్థగా పెన్నార్ ఇంజినీరింగ్ బిల్డింగ్ సిస్టమ్స్‌కు దేశంలో మంచి పేరుంది.
మీ స్నేహితులకు రికమెండ్ చెయ్యండి


Pakistan fined for slow over-rate in Cardiff win
సెమీస్ చేరిన పాకిస్థాన్‌కి జరిమానా..!
శ్రీలంకతో సోమవారం జరిగిన మ్యాచ్‌లో స్లో ఓవర్ రేట్ కారణంగా జట్టులోని ఆటగాళ్లకి 10 శాతం, కెప్టెన్ సర్ఫరాజ్ అహ్మద్‌కి 20
TNN | Updated:
Jun 13, 2017, 03:25PM IST
ఛాంపియన్స్ ట్రోఫీలో అనూహ్యంగా సెమీస్ చేరిన పాకిస్థాన్ జట్టుకి జరిమానా పడింది. శ్రీలంకతో సోమవారం జరిగిన మ్యాచ్‌లో స్లో ఓవర్ రేట్ కారణంగా జట్టులోని ఆటగాళ్లకి 10 శాతం, కెప్టెన్ సర్ఫరాజ్ అహ్మద్‌కి 20 శాతం మ్యాచ్ ఫీజులో కోత విధిస్తూ మ్యాచ్ రిఫరీ క్రిస్ బ్రాడ్ నిర్ణయం తీసుకున్నాడు.
కేటాయించిన సమయంలో వేయాల్సిన ఓవర్ల కంటే ఒక ఓవర్ తక్కువగా వేయడంతో ఈ మేరకు రిఫరీ జరిమానా విధించారు. ఏడాదిలోపు మరోసారి ఇలానే జరిగితే కెప్టెన్ సర్ఫరాజ్ అహ్మద్‌పై ఒక మ్యాచ్ నిషేధం పడే అవకాశం ఉంది. కార్ఢిప్ వేదికగా జరిగిన ఈ మ్యాచ్‌లో తొలుత బ్యాటింగ్ చేసిన శ్రీలంక 49.2 ఓవర్లలో 236 పరుగులకు ఆలౌటవగా.. అనంతరం లక్ష్యాన్ని పాకిస్థాన్ 44.5 ఓవర్లలో 7 వికెట్లు కోల్పోయి ఛేదించి సెమీస్ చేరింది.


బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
వరుసగా నాలుగో విజయం.. వరల్డ్‌కప్‌కి అర్హత సాధించిన అప్ఘాన్
ఆరంభంలో వరుసగా మూడు మ్యాచ్‌లు ఓడిన అప్ఘాన్.. చివరి నాలుగు మ్యాచ్‌ల్లో విజయం సాధించి వరల్డ్ కప్ ఆడేందుకు అర్హత సాధించింది.
Samayam Telugu | Updated:
Mar 23, 2018, 08:53PM IST
వరుసగా నాలుగో విజయం.. వరల్డ్‌కప్‌కి అర్హత సాధించిన అప్ఘాన్
అప్ఘానిస్థాన్ క్రికెట్ జట్టు వచ్చే ఏడాది జరగనున్న వరల్డ్ కప్‌కు అర్హత సాధించింది. క్వాలిఫైయర్స్ మ్యాచ్‌లో ఐర్లాండ్‌పై సునాయాసంగా గెలుపొందిన అప్ఘాన్ జట్టు ప్రపంచ కప్ టోర్నీ ఆడేందుకు అర్హత పొందింది. ఇప్పటికే వెస్టిండీస్ వరల్డ్ కప్ ఆడేందుకు క్వాలిఫై అయిన సంగతి తెలిసిందే. ముందుగా బ్యాటింగ్ చేసిన ఐర్లాండ్ జట్టు నిర్ణీత 50 ఓవర్లలో ఏడు వికెట్ల నష్టానికి 209 పరుగులు మాత్రమే చేసింది. రషీద్ ఖాన్ మూడు వికెట్లు పడగొట్టడంతో.. ఐర్లాండ్ తక్కువ స్కోరుకే పరిమితమైంది.


సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
మహేష్ సరసన చేయడంలేదు -ప్రజ్ఞా
క్రిష్ డైరెక్ట్ చేసిన కంచె సినిమాలో తళుక్కుమన్న హీరోయిన్ ప్రజ్ఞా జైశ్వాల్‌కి ప్రిన్స్ సినిమాలో ఆఫర్ వచ్చిందనే టాక్ వినిపించింది.
| Updated:
Nov 1, 2015, 10:32PM IST
క్రిష్ డైరెక్ట్ చేసిన కంచె సినిమాలో వరుణ్ తేజ్ సరసన తళుక్కుమన్న హీరోయిన్ ప్రజ్ఞా జైశ్వాల్ గ్లామర్ ఆడియెన్స్‌ని బాగానే ఆకట్టుకుంది. దీంతో ఆమె కంచె సినిమా తర్వాత ఇంకొందరు దర్శకులు, నిర్మాతల కంట్లో పడినట్లుగా వార్తలొచ్చాయి. అంతేకాదు.. ఏ.ఆర్. మురుగదాస్ డైరెక్షన్‌లో మహేష్ బాబు చేయనున్న సినిమాలోనూ ఆమెకి హీరోయిన్‌గా ఆఫర్ వచ్చిందనే ప్రచారం ఊపందుకుంది. కొద్ది గ్యాప్‌లోనే మహేష్ బాబు సరసన సినిమా చేసే అవకాశం వచ్చిందంటే కొత్త హీరోయిన్లకి అంతకన్నా ఎక్కువ ఇంకా ఏం కావాలనే టాక్ సైతం వినిపించింది. అయితే తాజాగా కంచె సినిమా ప్రమోషన్స్‌కి సంబంధించి ఓ టీవీ ఛానెల్ ఇంటర్వ్యూలో పాల్గొన్న ప్రజ్ఞా.. అటువంటిదేమీ లేదని కొట్టిపారేసింది. మహేష్ బాబు సరసన ఆఫర్ వస్తే కాదనుకుంటామా ? కానీ ఇప్పటివరకు నన్ను ఎవ్వరూ అందుకోసం సంప్రదించలేదు అని తేల్చిచెప్పిందీ బ్యూటీ.


పవన్ ను చూసి స్ఫూర్తి పొందే సినిమాలు ఏం చేశాడబ్బా?
Highlights
పవన్ ను చూసి స్ఫూర్తి పొందే సినిమాలు ఏం చేశాడబ్బా?
 పవర్ స్టార్ పవన్ కళ్యాణ్ రాజకీయాలలో బిజీగా ఉన్నప్పటికి తన అభిమాని నితిన్ సినిమా ఆడియో వేడుకకి హాజరయ్యాడు. పవన్ కళ్యాణ్ నిన్నటి ‘చల్ మోహన్ రంగ’ ఆడియో వేడుకలో చేసిన ఒక వ్యాఖ్య అందరినీ ఆశ్చర్యానికి గురి చేసింది. సినిమాల్లో విజయాలు పరాజయాలతో సంబంధం లేకుండా తాను సాగిపోతుంటానని.. నితిన్ కూడా అదే తరహా అని అన్న పవన్ కళ్యాణ్.. తనను చూసి.. తన సినిమాలు చూసి ఇన్ స్పైర్ అయి కొందరు ఐఐటీల స్థాయికి వెళ్లారన్నట్లుగా మాట్లాడాడు. ఐతే పవన్ అంతగా యువతను ఇన్ స్పైర్ చేసే సినిమాలు ఏం చేశాడబ్బా అన్న సందేహాలు కలుగుతున్నాయి ప్రేక్షకులకు. కెరీర్ ఆరంభం నుంచి పవన్ లవ్ మరియు కమర్షియల్ సినిమాలే ఎక్కువగా చేశాడు. పవన్ ఎప్పుడు సందేశాత్మక చిత్రాలు చేసింది లేదు. మరి పవన్ సినిమాలు చూసి ఎవరు ఇన్ స్పైర్  అయ్యారో.. ఐఐటీల వరకు ఎలా వెళ్లిపోయారన్నది అంతుపట్టని విషయం.
ఎవరైనా అభిమానులు అత్యుత్సాహంతో మేం మీ నుంచి.. మీ సినిమాల నుంచి స్ఫూర్తి పొందామని.. ఐఐటీల వరకు వెళ్లామని అని ఉంటే ఉండొచ్చేమో. పవన్ విని ఊరుకోవాల్సింది కానీ.. ఆ మాటను తీసుకొచ్చి ఇలా సినిమా వేడుకలో చెప్పడం వినడానికి ఏమంత బాగా అనిపించడం లేదు. అయినా పవన్ ఎప్పుడూ తన గురించి ఇలా చెప్పుకోవడానికి ఇష్టపడడు. కానీ ఇన్నాళ్లూ నటుడిగా సింప్లిసిటీ ప్రదర్శించిన అతను.. రాజకీయ నాయకుడిగా మారాక మాత్రం తన గురించి ఎక్కువే చెప్పుకుంటున్నాడు. మొన్నటి జనసేన ప్లీనరీలోనూ పవన్ ప్రసంగం విన్న రాజకీయ విశ్లేషకులు  పవన్ తనను తాను ఎక్కువగా ఊహించుకుంటున్నారని అభిప్రాయపడ్డ సంగతి తెలిసేందే. ఆ క్రమంలోనే పవన్ తాజా వ్యాఖ్యలు చేశాడేమో.
Last Updated 27, Mar 2018, 11:20 AM IST


బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
నయనతార.. పారితోషకం కళ్లు చెదిరే స్థాయికి!
బహుశా దక్షిణాదిన హీరోయిన్లు ఎవరూ అంత స్థాయి పారితోషకం అందుకుని ఉండరేమో!
Samayam Telugu | Updated:
Mar 26, 2018, 10:30AM IST
నయనతార.. పారితోషకం కళ్లు చెదిరే స్థాయికి!
బహుశా దక్షిణాదిన హీరోయిన్లు ఎవరూ అంత స్థాయి పారితోషకం అందుకుని ఉండరేమో! ఆ రేంజ్ కు వెళ్లిందట నయనతార పారితోషకం. తెలుగు, తమిళ భాషల్లో స్టార్ హీరోయిన్ గా, దక్షిణాదినే టాప్ హీరోయిన్లలో ఒకరిగా వెలుగొందుతున్న నయన పారితోషకం గురించి ఇప్పుడు ఆసక్తిదాయకమైన ప్రచారం జరుగుతోంది. ఈమె ఏకంగా ఐదు కోట్ల రూపాయల పారితోషకం అందుకుంటోంది అనేది ఇప్పుడు వినిపిస్తున్న మాట.
Visit Site
Recommended byColombia
ఈ స్థాయిలో రెమ్యూనరేషన్ తీసుకున్న దక్షిణాది హీరోయిన్లు ఇంత వరకూ లేరు. టాలీవుడ్, కోలీవుడ్ లలో టాప్ పొజిషన్లలో నిలుస్తున్న అనుష్కా షెట్టి కూడా ఇప్పటి వరకూ మూడు, మూడున్నర కోట్ల రూపాయల స్థాయి పారితోషకం తీసుకున్నట్టుగా వార్తలు వచ్చాయి. అయితే నయనతార మాత్రం ఏకంగా ఐదు కోట్ల రూపాయల మొత్తాన్ని డిమాండ్ చేస్తోందట ఇప్పుడు.
పెద్ద పెద్ద హీరోలే.. తమ సినిమాలకు నయనతార డేట్ల కోసం వేచి చూస్తూ ఉన్నారు. అలాగే.. ఈ హీరోయిన్ లేడీ ఓరియెంటెడ్ సినిమాల్లో కూడా నటిస్తోంది. ఈమె నటించిన సినిమాలకు దక్షిణాదినంతా మంచి మార్కెట్ ఉంటోంది. నయనతార నటిస్తే సదరు సినిమాలను తమిళ, తెలుగు, మలయాళ భాషల్లో విడుదల చేసుకోవడానికి అవకాశం ఏర్పడుతూ ఉంది. ఈ పరిణామాల మధ్యన.. ఈ హీరోయిన్ ఐదు కోట్ల రూపాయల పారితోషకాన్ని డిమాండ్ చేస్తోందని వార్తలు వస్తున్నాయి. డిమాండ్ అండ్ సప్లై సూత్రం ప్రకారం.. నయనతార ఈమాత్రం పారితోషకం తీసుకోవడంలో వింత ఏమీ లేదని సినీ విశ్లేషకులు అంటున్నారు!

Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.


డ్రగ్స్ కేసులో సిట్ కార్యాలయానికి రవితేజ
ఉదయం 10 గంటల 3నిమిషాలకు చేరుకున్న రవితేజ
సిట్ కార్యాలయంలో కొనసాగుతున్న విచారణ
తెలంగాణ ప్రొహిబిషన్ అండ్ ఎక్సైజ్ శాఖ స్పెషల్ ఇన్వెస్టిగేషన్ టీమ్ డ్రగ్స్ కేసులో 12 మంది టాలీవుడ్ సెలెబ్రిటీలకు నోటీసులు జారీ చేసిన సంగతి తెలిసిందే. ఇప్పటికే టాలీవుడ్ కు సంబంధించి దర్శకుడు పూరీ జగన్, చార్మి, ముమైత్ ఖాన్, సుబ్బరాజు, ఆర్ట్ డైరెక్టర్ చిన్నా, తరుణ్, నవదీప్ లను విచారించిన సిట్ ఇవాళ హీరో రవితేజ అలియాస్ రవి శంకర్ రాజు భూపతిరాజును విచారిస్తోంది.
ఇప్పటికే రవితేజకు కెల్విన్ తో, జీషాన్ తో సంబంధాలున్నట్లు సిట్ అధికారుల వద్ద పక్కా సాక్షాధారాలు వున్నట్లు తెలుస్తోంది. పూరీ వర్గానికి సంబంధించిన వారిలో రవితేజ కీలకంగా వున్న హీరో అని తెలిసిందే. ఇట్లు శ్రావణి సుబ్రమణ్యం, ఇడియట్, అమ్మా నాన్న ఓ తమిళ అమ్మాయి లాంటి హిట్ చిత్రాలు అందించిన రవితేజకు పూరీతో అత్యంత సాన్నిహిత్యం ఉంది. డ్రగ్స్ కేసులో ఇప్పటికే విచారణ ఎదుర్కొన్న పూరీ ఇచ్చిన సమాచారం ఆధారంగా.. ఇప్పటికే పట్టుబడ్డ నిందితులు కెల్విన్, జీషాన్ లు ఇచ్చిన సమాచారం ఆధారంగా.. రవితేజను సిట్ అధికారులు సుదీర్ఘంగా విచారించనున్నట్లు సమాచారం.
మరో వైపు ఛార్మి హైకోర్టుకు వెళ్లి సమయం సాయంత్రం 5 గంటల వరకే విచారణ జరపాలని కోరటంతో హైకోర్టు ఆమె విజ్ఞప్తి మేరకు నిబంధనల ప్రకారం మహిళా అధికారులే చార్మిని విచారించాలని, సమయానికి మించి విచారించాల్సిన అవసరం వుంటే మరుసటి రోజు విచారించాల్సి వుంటుందని కోర్టు సిట్ కు ఆదేశాలిచ్చింది. అయితే చార్మి తన లాయర్ ను తీసుకుని విచారణకు వెళ్తానన్న విజ్ఞాపనను కోర్టు తోసిపుచ్చింది. అయితే ఒక పెళ్లికాని మహిళగా తనకున్న హక్కుల గురించి చార్మి కోర్టుకెళ్లిన నేపథ్యంలో.. రవితేజ విచారణ సాయంత్రం 5 గంటలకు ముగుస్తుందా లేక మరింత సేపు కొనసాగుతుందా అనే అంశంపై సస్పెన్స్ నెలకొంది. రవితేజ 1999లో నీ కోసం సినిమాకు ఉత్తమ నచటుడిగా నంది అవార్డు అందుకున్నరు. అంతేకాక 2002లో కూడా ఖడ్గం సినిమాకుగాను నంది అవార్డు అందుకున్నారు.
2012లో 15.5 కోట్ల వార్షికాదాయంతో ఫోర్బ్స్ జాబితాలో అత్యధిక ఆదాయం పొందిన టాప్ సెలెబ్రిటీల్లో 50 వస్థానం దక్కించుకున్నారు. 2013లో 13 కోట్లతో 68వ స్థానం పొందారు. 2015లో 12.5కోట్లతో 74వ స్థానంలో నిలిచారు రవితేజ. తెలుగులో 50-60 చిత్రాల్లో నటించిన రవితేజ దాదాపు 40 సినిమాల్లో హీరోగా నటించి మాస్ మహారాజ్ అనే గుర్తింపు పొందారు.
నిన్న ముమైత్ ఖాన్ ను ఆరున్నర గంటలపాటు విచారించారు సిట్ అధికారులు. కెల్విన్ తో గల సంబంధాలపై, డ్రగ్స్ వినియోగంపై, పూరీ తో గల అనుబంధంపై సిట్ ముమైత్ ను విచారించింది. ఉదయం పది గంటలకు సిట్ కార్యాలయానికి చేరుకున్న రవితేజను సిట్ అధికారులు విచారిస్తున్నారు.
ఇక సిట్ విచారణకు సంబంధించి రవితేజ ఇప్పటికే లాయర్ తో మాట్లాడారని తెలుస్తోంది. కెల్విన్, జీశాన్ లు విచారణలో రవితేజకు డ్రగ్స్ సరఫరా చేసినట్లు చెప్పడంతో రవితేజ విచారణ చాలా సీరియస్ గా సాగుతుందనే ఊహాగానాలు వినిపిస్తున్నాయి. అందుకే రవితేజ లాయర్ సలహాలు తీసుకున్నారని, సిట్ ముందు తాను నిర్దోషినని నిరూపించుకోవడానికి సర్వసన్నద్ధమై వచ్చాడని తెలుస్తోంది. మరోవైపు సిట్ కూడా రవితేజ కోసం చాలా పక్కాగా ప్రత్యేకమైన ప్రశ్నలు సిద్ధం చేసినట్లు తెలుస్తోంది. ఆరేళ్లుగా జీషాన్ తో వున్న పరిచయాలు, కెల్విన్ తో గల ఫ్రెండ్ షిప్ ఏంటి .. లాంటి ప్రశ్నలు సంధించనుంది సిట్.
Last Updated 25, Mar 2018, 11:46 PM IST


తెలంగాణలో మహిళా తహసీల్దార్ దారుణహత్య WATCH LIVE TV
పాండ్య సిక్సర్ల పంచ్.. ఆసీస్ టార్గెట్ 282
ఆస్ట్రేలియాతో చెపాక్ స్టేడియంలో ఆదివారం జరుగుతున్న తొలి వన్డేలో భారత్ బ్యాట్స్‌మెన్ తడబడినా.. చివరికి నిలబడ్డారు
TNN | Updated:
Sep 17, 2017, 05:33PM IST
ఆస్ట్రేలియాతో చెపాక్ స్టేడియంలో ఆదివారం జరుగుతున్న తొలి వన్డేలో భారత్ బ్యాట్స్‌మెన్ తడబడినా.. చివరికి నిలబడ్డారు. నయా ఆల్‌రౌండర్ హార్దిక్ పాండ్య (83: 66 బంతుల్లో 5x4, 5x6) హ్యాట్రిక్ సిక్సర్లు బాది కంగారూలకి చుక్కలు చూపించగా.. మాజీ కెప్టెన్ మహేంద్రసింగ్ ధోని (79: 88 బంతుల్లో 4x4, 2x6) కీలక ఇన్నింగ్స్ ఆడటంతో తొలుత బ్యాటింగ్ చేసిన భారత్ జట్టు నిర్ణీత 50 ఓవర్లలో 7 వికెట్ల నష్టానికి 281 పరుగులు చేయగలిగింది. ఆస్ట్రేలియా బౌలర్లలో కౌల్టర్ నైల్ 3 వికెట్లు, స్టాయినిస్ రెండు, ఆడమ్ జంపా, ఫాల్కనర్ చెరో వికెట్ తీశారు.
మ్యాచ్‌లో టాస్ గెలిచిన భారత కెప్టెన్ విరాట్ కోహ్లి అనూహ్యంగా బ్యాటింగ్ ఎంచుకున్నాడు. ధావన్ స్థానంలో ఓపెనర్‌గా వచ్చిన అజింక్య రహానె (5: 15 బంతుల్లో) ఇన్నింగ్స్ నాలుగో ఓవర్ వేసిన కౌల్టర్ నైల్ బౌలింగ్‌లో పెవిలియన్ చేరిపోగా.. అనంతరం వచ్చిన కెప్టెన్ కోహ్లి (0), మనీశ్ పాండే (0)లను కూడా కౌల్టర్ నైల్ తన తర్వాత ఓవర్‌లో ఔట్ చేసేశాడు. దీంతో భారత్ 5.3 ఓవర్లు ముగిసే సమయానికి 11/3తో ఆత్మరక్షణలో పడిపోయింది. ఈ దశలో ఓపెనర్ రోహిత్ శర్మ (28: 44 బంతుల్లో 3x4), మిడిలార్డర్ బ్యాట్స్‌మెన్ కేదార్ జాదవ్ (40: 54 బంతుల్లో 5x4) ఇన్నింగ్స్ నిర్మించారు. వీరిద్దరూ నాలుగో వికెట్‌కి అర్ధశతక భాగస్వామ్యం నెలకొల్పడంతో భారత్ కోలుకునేలా కనిపించింది. కానీ.. జట్టు స్కోరు 64 వద్ద స్టాయినిస్ బౌలింగ్‌లో రోహిత్ శర్మ షార్ట్ పిచ్ బంతికి దొరికిపోగా.. కొద్దిసేపటికే కేదార్‌ని కూడా స్టాయినిస్ పెవిలియన్‌కి పంపించేశాడు. దీంతో మరోసారి భారత్‌పై 87/5తో మరోసారి ఒత్తిడి పెరిగింది.


- ద్రవ్యోల్బణ సూచీల గందరగోళం
- ఎగిసిన రిటైల్ ధరలు
- దిగివచ్చిన టోకు సూచీలు
న్యూఢిల్లీ: దేశంలో ధరల పెరుగుదలపై కేంద్ర గణంకాల శాఖ (సీఎస్‌వో) పొంతన లేని లెక్కలు ప్రకటిస్తుంది. ఇందుకు నిదర్శనం గత డిసెంబర్ ద్రవ్యోల్బణ సూచీలే నిదర్శనం. ఒక వైపు రిటైల్ ధరలు ఎగిసి పడుతుంటే, మరోవైపు టోకు ద్రవ్యోల్బణం దిగివచ్చిందని వెల్లడించింది. 2017 డిసెంబర్‌లో టోకు ద్రవ్యోల్బణం సూచీ (డబ్ల్యుపీఐ) 3.58 శాతానికి తగ్గి మూడు మాసాల కనిష్ట స్థాయి వద్ద నమోదయ్యింది. కాగా ఇదే మాసంలో వినియోగదారుల రిటైల్ ద్రవ్యోల్బణం (సీపీఐ) సూచీ ఏకంగా 5.21 శాతానికి ఎగిసి 17 మాసాల గరిష్ట స్థాయిని తాకింది. కాగా గత మాసంలో రిటైల్ కూరగాయలు, ఇంధన ధరలు అమాంతం పెరిగాయని తొలుత ప్రకటించిన సీఎస్‌వో ఆ తర్వాత రెండు రోజులకే వెల్లడించిన టోకు ద్రవ్యోల్బణం సూచీలో ఈ ఉత్పత్తుల ధరలు దిగివచ్చాయని పేర్కొంది. టోకు ధరలు దిగివస్తే రిటైల్ ధరలు ఎలా పెరుగుతాయని విశ్లేషకుల సందిగ్దం. వాస్తవానికి టోకు ధరలు పెరగడం వల్లనే రిటైల్ ధరాఘాతం చోటు చేసుకుంటుందనేది అందరికీ తెలిసిన విషయం. కాని మోడీ ప్రభుత్వం ధరలపై తన వైఫల్యాన్ని కప్పిపుచ్చుకోవడానికి టోకు ధరలను తగ్గించి చూపిస్తుందనే విమర్శలు పెరుగుతున్నాయి.
పెరిగిన రిటైల్
క్రితం డిసెంబర్‌లో వినియోగదారుల రిటైల్ ద్రవ్యోల్బణం సూచీ (సీపీఐ) అమాంతం 5.21 శాతానికి ఎగిసిందని శుక్రవారం కేంద్ర గణంకాల శాఖ స్వయంగా వెల్లడించింది. 2016 ఇదే డిసెంబర్‌లో 1.37 శాతంగా ఉంది. గత నెలలో ముఖ్యంగా కోడి గుడ్ల ధరలు అమాంతం పెరగడంతో పాటు కూరగాయల ధరలు ఎగిసిపడి రిటైల్ ధరలకు ఆజ్యం పోశాయి. కూరగాయల ధరలు ఏకంగా 29.13 శాతం పెరిగాయి. ఇంతక్రితం నెలలో 22.48 శాతం ప్రియమయ్యాయి. ఒకే దేశం ఒకే పన్ను జీఎస్టీతో ధరలు దిగివస్తాయని పదే పదే చెప్పిన మోడీ సర్కార్ ఈ విధానాన్ని ప్రవేశపెట్టినప్పటి నుంచే ధరలు వరుసగా పెరుగుతున్నాయి. గత జూన్‌లో 1.54 శాతంగా ఉన్న రిటైల్ ద్రవ్యోల్బణం సూచీ క్రమంగా పెరుగుతూ డిసెంబర్ నెలలో ఏకంగా 5.21 శాతానికి ఎగిసింది.
తగ్గిన టోకు..
గతేడాది డిసెంబర్‌లో టోకు ద్రవ్యోల్బణం సూచీ 3.58 శాతానికి తగ్గి, మూడు నెలల కనిష్టానికి దిగివచ్చిందని సోమవారం సీఎస్‌వో వెల్లడించింది. కూరగాయలు, ఇంధన ధరలు దిగివచ్చాయని దీంతో టోకు ధరలు తగ్గాయని తెలిపింది. ఈ మాసంలో ఉల్లి ధరలు ఏకంగా 197.05 శాతం పెరిగాయి. పండ్ల ధరలు 11.99 శాతం ప్రియమయ్యాయి. అహారోత్పత్తుల ధరలు 6.06 శాతం నుంచి 4.72 శాతానికి తగ్గాయి. ధరల పెరుగుదల అంతిమంగా ప్రజల కొనుగోలు శక్తిని హరిస్తుంది. దీంతో దేశ ఆర్థిక వ్యవస్థపై ప్రతికూల ప్రభావం పడుతుందని నిపుణులు హెచ్చరిస్తున్నారు. ధరల నియంత్రణకు ప్రభుత్వాలు చర్యలు తీసుకుంటేనే వడ్డీ రేట్లు తగ్గడానికి, పెట్టుబడులు పెరగడానికి ఆస్కారం ఉంటుందని సూచిస్తున్నారు.
మీ స్నేహితులకు రికమెండ్ చెయ్యండి


internet vaartha 186 Views
హైదరాబాద్ : అంతర్జాతీయ స్థాయిలో జరుగుతున్న భారత ఏవి యేషన్‌షోలో భెల్  హెలికాప్టర్లు ప్రత్యేక ఆకర్షణగా నిలుస్తాయని భెల్ అధిపతి సమీర్ రెహ్మాన్  పేర్కొన్నారు. బెల్ 07 క్యాబిన్ తయారీ భాగాలకోసం మేకిన్ ఇండియా స్ఫూర్తితో కార్యాచరణను నిజం చేస్తున్నట్లు తెలిపారు. 2015లో భారత వైమానికరంగం వృద్ధి 20శాతం నమోదయిందని కొత్త విమానాయన విధానం మేకిన్ ఇండియాకు సమతుల్యం చేస్తుందని డిజిసిఎచే ఆమోదం పొందిన పూర్తిస్థాయి విడిభాగాలు తయారీ క్యాబిన్ విడిభాగాల తయారీ కోసం కృషిచేస్తున్నదని అన్నారు. అదేవిధంగా టెక్స్‌స్ట్రాన్ యుద్ధవిమానాలు, రక్షణ రంగ సామర్ధ్యాలకు సంబంధించి ఆసియా పసిఫిక్ ప్రాంతంలోనే సుమారు వెయ్యికిపైగా హెలికాప్టర్లతో తన ఉత్పత్తి పటిష్టతను చాటుకుంటున్నదని భెల్ ప్రతినిధులు వివరించారు. 30 ఏళ్లు ఆసియా పసిఫిక్‌ప్రాంతంలో మంచి పటి ష్టంగా ఉన్నట్లు తెలిపారు. ఆసియా పసిఫిక్ రీజియన్ హెడ్ సమీర్ రెహ్మాన్ మాట్లాడుతూ భెల్ హెలికాప్టర్లకు భారత్ ఒక కీలక ప్రాంతంగా నిలిచిందని పేర్కొన్నారు. ఈప్రాంతంలోనే భెల్‌వృద్ధికి విస్తృత అవకాశాలున్నాయని, పెట్టు బడులతోపాటు మార్కెట్‌ఖ మద్దతుకూడా తమ ఉత్పత్తులకు అందుతున్నట్లు తెలిపారు. అలాగే ఏవియేషన్‌షోలో టెక్స్‌ట్రాన్ ఏవియేషన్ తన వాణిజ్య సామర్ధ్యాలను వివరిస్తోంది. బీచ్‌క్రాఫ్ట్ కింగ్‌ఎయిర్ 350ఐ విమానాన్ని ప్రవేశ పెట్టింది. టెక్స్‌ట్రాన్ ఇండియా అధ్యక్షుడు ఎండి ఇంద్రజిత్ సియాల్ మాట్లాడు తూ బెల్ 407క్యాబిన్ తయారీ బాగాలకోసం డైనమాటిక్ లిమిటెడ్‌తో భెల్ హెలికాప్టర్ భాగస్వామ్యం ఉందని, మేకిన్ ఇండియాతో మా విజయం ఏకం చేస్తామన్నారు. టెక్‌ట్రాన్ పరంగా బీచ్‌క్రాఫ్ట్ కింగ్ ఎయిర్ 350ఐప్రధాన ఆకర్షణగా నిలిచింది. భారత్‌లోని టర్బోప్రాప్ మార్కెట్‌పై ఆధిపత్యం కనబరుస్తున్నాయని, రెండు ఎయిర్‌క్రాప్ట్‌లకున్న రేంజి అధిక పేలోడ్ తక్కువ ఆపరేటింగ్ ఖర్చులు, విస్తృత శ్రేణిలో ప్రత్యేక మిషన్ సామర్ధ్యాలు ఈ ప్రాంతంలో అతితక్కువ పొడవుగా ఉంటాయని రన్వేలపైనే దిగి ఎగిరే సామర్ధ్యం ఉందని వెల్లడించారు. భారత్‌లోను ప్రపంచ వ్యాప్తంగాను వినియోగ దారుల అవసరాలకు అందుకునే అత్యాధునిక సాంకేతికత పనితీరు ఉంద న్నారు. గడచిన కొన్నేళ్లుగా టెక్స్‌ట్రాన్ ఏవియేషన్ ఈ ప్లాట్‌ఫామ్‌లపై భారీ పెట్టుబడులు పెట్టిందన్నారు. ఎయిర్‌క్రాప్ట్ చార్టర్‌గా, కార్గోసేవలు, ప్రత్యేక మిషన్ కార్యకలాపాలకు టెక్స్‌ట్రాన్ పెట్టింది పేరుగా నిలిచిందన్నారు. కారవాన్ టర్బోకు ఉన్న అధిక పేలోడ్, తక్కువ నిర్వహణ ఖర్చులవల్ల ఈప్రాంతంలోని మారుమూల అంతర్‌ప్రాంతీయ కేంద్రానికి సైతం ఉత్తమ కార్యకలాపాలు అందిస్తుందన్నారు. కారవాన్ టర్బోజెట్‌లో ఛార్టర్ కార్యకలాపాలు, విఐపి రవాణా, ఎయిర్ అంబులెన్స్ వంటి వివిధ కేటగిరీల్లో సేవలందిస్తున్నాయని, భారత్‌లో 60కిపైగా నడుపుతున్నట్లు తెలిపారు.


కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
టీ20లను తగ్గించి.. టెస్టులను రక్షించండి
టీ20ల మాయలో పడి దశాబ్దాల చరిత్ర కలిగిన టెస్టు క్రికెట్‌ను నిర్లక్ష్యం చేయడం తగదని దక్షిణాఫ్రికా మాజీ కెప్టెన్ గ్రేమ్ స్మిత్ సూచించాడు. గంటల
Samayam Telugu | Updated:
May 31, 2018, 12:55PM IST
టీ20లను తగ్గించి.. టెస్టులను రక్షించండి
టీ20ల మాయలో పడి దశాబ్దాల చరిత్ర కలిగిన టెస్టు క్రికెట్‌ను నిర్లక్ష్యం చేయడం తగదని దక్షిణాఫ్రికా మాజీ కెప్టెన్ గ్రేమ్ స్మిత్ సూచించాడు. గంటల వ్యవధిలో ముగిసిపోయే ఆ ఫార్మాట్‌కి వస్తున్న ఆదరణ దృష్ట్యా ఎక్కువ పెట్టుబడుల్ని అక్కడే పెడుతున్నారని.. అందులో కొద్దిభాగమైనా టెస్టుల్లోకి మళ్లిస్తే సుదీర్ఘ ఫార్మాట్‌ని రక్షించుకోవచ్చని ఆయన వివరించారు. దక్షిణాఫ్రికా తరఫున టెస్టుల్లో కలిస్ తర్వాత అత్యధిక పరుగులు చేసిన బ్యాట్స్‌మెన్‌గా నిలిచిన గ్రేమ్‌స్మిత్.. కెప్టెన్‌గానూ అత్యుత్తమంగా రాణించాడు.
‘అంతర్జాతీయ స్థాయిలో టీ20 మ్యాచ్‌లు జరగడకూడదని బలంగా నమ్మే వ్యక్తిని నేను. కావాలనుకుంటే.. రెండేళ్లకి ఒకసారి టీ20 ప్రపంచకప్‌ని నిర్వహించుకోవచ్చు. టెస్టు క్రికెట్ మనుగడ గురించి చర్చించాల్సిన సమయం ఇదే. గతంలో కంటే ఇంకా ఎక్కువగా టెస్టు క్రికెట్ మార్కెట్‌ని పెంచాల్సిన అవసరం ఉంది. ప్రస్తుతం చాలా డబ్బులు టీ20 క్రికెట్‌లోనే పెట్టేస్తున్నారు. ఎందుకంటే టీ20లు అద్భుతమైన ఫార్మాట్. ఐసీసీ ఇప్పటికైనా టెస్టు ఫార్మాట్‌ని రక్షించేందుకు నడుం బిగించాలి. అవసరమైతే టీ20లను తగ్గించి.. టెస్టుల మనగడని కాపాడేందుకు అందరితో చర్చించాలి’ అని గ్రేమ్‌స్మిత్ సూచించాడు.

Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.


వన్‌ప్లస్ టీవీలు ఎక్స్‌క్లూజివ్‌గా రిలయన్స్ డిజిటల్‌లో
హెచ్‌డిఎఫ్‌పి కార్డులపై రూ. ఏడువేల వరకు క్యాస్‌బ్యాక్
OnePlus launches TV offline
ముంబయి: చైనా సంస్థ వన్‌ప్లస్ దేశీయవన్ ఎలక్ట్రానిక్స్ రిటైలర్ రిలయన్స్ డిజిటల్‌తో మరోసారి కీలక భాగస్వామ్యాన్ని కుదుర్చుకుంది. వేగంగా అభివృద్ది చెందుతున్న టీవీ మార్కెట్‌పై కన్నేసిన వన్‌ప్లస్ స్మార్ట్‌టీవీలను రూపొందించింది. వన్‌ప్లస్ టీవీలను నేడు శనివారం 19న రిలయన్స్ డిజిటల్ స్టోర్‌లో ఆవిష్కరించింది.  వన్‌ప్లస్ టీవీ 55క్యూ 1ప్రో టీవీలు రెండింటినీ ప్రత్యేకంగా విక్రయించింది.
ఆఫర్లు: వన్‌ప్లస్ టీవీలను కొనుగోలు చేసిన వినియోగదారులకు, హెచ్‌డిఫ్‌సి కార్డులలపై రూ..ఏడువేల  వరకు క్యాష్‌బ్యాక్ నో కాస్ట్ ఈఎంఐ, ఎక్స్‌టెండెడ్ వారంటీలతో పాటు మల్టీబ్యాక్ వంటి ప్రత్యేకమైన ఆఫర్లులను రిలయన్స్ డిజిటల్ అందిస్తోంది. రెండు వెర్షన్లు దేశవ్యాప్తంగా ఉన్న వందకు పైగా రిలయన్స్ డిజిటల్, జియో స్టోర్స్‌లో లభిస్తాయి.
తాజా తెలంగాణ వార్తల కోసం క్లిక్ చేయండి: https://www.vaartha.com/telangana/


8% వృద్ధిని అందుకోగలం
- రాష్ట్రపతి ప్రణబ్ ముఖర్జీ ధీమా
  కోల్‌కతా: త్వరలోనే భారత్ ఎనిమిది శాతం వృద్ధి రేటును అందుకోగలదని రాష్ట్రపతి ప్రణబ్ ముఖర్జీ ధీమా వ్యక్తం చేశారు. 2014-15లో మన దేశం 7.2 శాతం వృద్ధిని నమోదు చేయగలదని పలు సంస్థలు అంచనా కట్టినట్లు తెలిపారు. 2015-16లో ఇది మరింత పెరిగే అవకాశం ఉందంటూ ప్రపంచ బ్యాంకు వెల్లడించిన నివేదికను ఆయన గుర్తు చేశారు. 'కోల్‌కతా ఛాంబర్ ఆఫ్ కామర్స్ ' 185వ వార్షికోత్సవంలో పాల్గొన్న ఆయన మాట్లాడుతూ ఎనిమిది శాతం వృద్ధి సాధించడమనేది మనకు దగ్గరలోనే వున్న లక్ష్యమని వివరించారు. 'కొత్త తయారీ విధానం' గురించి ప్రణబ్ మాట్లాడుతూ జీడీపీలో తయారీ రంగం వాటా పెరగాల్సి ఉందని రాష్ట్రపతి అన్నారు. ప్రస్తుతం 15 శాతంగా ఉన్న ఈ రంగం వాటా రానున్న కాలంలో 20-25 శాతం మేర ఉండేలా చూడాలని కోరారు. విధాన నిర్ణేతలు వృద్ధిరేటులో నిలకడ ఉండేలా చర్యలు తీసుకోవాలని ఆయన సూచించారు. మెరుగైన నిర్ణయాలు తీసుకోవడం ద్వారా మేటి వృద్ధిరేటును సాధించడం ఆసాధ్యమేమీ కాదని ఆయన అన్నారు. లక్ష్యాన్ని అందుకోనే మార్గంలో కొన్ని సవాళ్లు లేక పోలేదని అయితే మనందరం సమిష్టిగా కృషి చేసి వాటికి పరిష్కారం కనుగొందామని రాష్ట్రపతి అన్నారు.
ప్రపంచం భారత్ వైపు దృష్టి సారించింది..
   దేశంలో సుస్థిరమైన ప్రభుత్వ పాలన ఉందనీ.. ప్రభుత్వం పెట్టుబడులకు అనువైన పలు ప్రోత్సాహక చర్యలను తీసుకుంటున్న నేపథ్యంలో ప్రపంచ దేశాలు భారత్‌లో పెట్టుబడులు పెట్టే దిశగా దృష్టి సారించాలని ఆయన కోరారు. ఇప్పటికే చాలా దేశాలు భారత్ పెట్టుబడులకు అనువైన దేశంగా భావిస్తున్నట్లు తెలిపారు. వ్యవసాయం భారత్ ప్రథమ జీవనాధారమన్న ప్రణబ్.. వృద్ధిలో సాగు పాత్రను విస్మరించలేమనీ అన్నారు. వ్యవస్థలో ఎక్కడైతే పంపిణీ కోరత ఉందో ఆలాంటి సమస్య పరిష్కారానికి టెక్నాలజీ పరంగా పరిష్కారాలను కనుగొనాలని ఆయన కోరారు.
మీ స్నేహితులకు రికమెండ్ చెయ్యండి


3 నెలల్లో రూ.8109 కోట్ల లాభం: ఆర్‌ఐఎల్
- రిలయన్స్ ప్రాఫిట్స్‌లో13% వృద్ధి
- ఆదాయంలో 24% పెరుగుదల
- జియో నష్టం రూ.271 కోట్లు
న్యూఢిల్లీ: ముఖేష్ అంబానీ నేతృత్వంలోని రిలయన్స్ ఇండిస్టీస్ (ఆర్‌ఐఎల్) సెప్టెంబర్‌తో ముగిసిన త్రైమాసికానికి మెరుగైన ఆర్థిక ఫలితాలను ప్రకటించింది. జులై-సెప్టెంబర్ త్రైమాసికానికి సంస్థ 12.5శాతం వృద్ధితో రూ.8,109 కోట్ల నికర లాభాలు నమోదు చేసింది. గతేడాది ఇదే త్రైమాసిక కాలంలో సంస్థ రూ.7,206 కోట్ల లాభాలను ఆర్జించిన సంగతి తెలిసిందే. సెప్టెంబరుతో ముగిసిన మూడు నెలల కాలంలో సంస్థ ఏకీకృత ఆదాయంలో 24 శాతం వృద్ధి నమోదు అయింది. అంతకు ముందు ఏడాది సెప్టెంబరు త్రైమాసికంలో రూ.81,651 కోట్లుగా ఉన్న సంస్థ ఆదాయం ఏడాది తిరిగే సరికి రూ.1,01,169 కోట్లకు చేరింది.
కొనసాగిన జియో నష్టాలు..
టెలికాం రంగంలో జియో పేరుతో భారీ ఆఫర్లను ప్రకటించి తీవ్ర పోటీని సృష్టించిన రిలయన్స్ సంస్థ సెప్టెంబరు త్రైమాసికంలోనూ ఈ విభాగంలో నష్టాలను నమోదు చేసింది. గత సెప్టెంబర్‌తో ముగిసిన త్రైమాసికంలో ఈ కంపెనీ రూ.271 కోట్ల నష్టాల పాలయినట్టుగా రిలయన్స్ వెల్లడించింది. అంతకు ముందు త్రైమాసికంలో ఈ విభాగం రూ.21.3 కోట్ల నష్టాలను నమోదు చేసిన సంగతి తెలిసిందే. గత త్రైమాసికంలో జియో రెవెన్యూ రూ.6,147 కోట్లుగా ఉంది. క్రితం సెప్టెంబర్ 30 నాటికి 13.86 కోట్ల ఖాతాదారులకు చేరువైంది.
మీ స్నేహితులకు రికమెండ్ చెయ్యండి


తారక్ చిన్నకొడుకు.. భార్గవరామ్!
Highlights
నందమూరి వంశంలో మరో వారసుడు జన్మించాడు. జూనియర్ ఎన్టీఆర్ కు రీసెంట్ గా ఓ బిడ్డ పుట్టిన సంగతి తెలిసిందే
నందమూరి వంశంలో మరో వారసుడు జన్మించాడు. జూనియర్ ఎన్టీఆర్ కు రీసెంట్ గా ఓ బిడ్డ పుట్టిన సంగతి తెలిసిందే. ఈ విషయాన్ని ఎంతో సంతోషంగా అభిమానులతో పంచుకున్నాడు తారక్. బిడ్డ పుట్టిన కొన్ని గంటల్లోనే అతడి ఫోటో ఆన్ లైన్ లో లీక్ అయింది. అయితే ఈ ఫోటో ఫేక్ అనే కామెంట్లు వినిపించాయి. కొద్దిరోజుల క్రితం ఎన్టీఆర్ పెద్ద కొడుకు అభయ్ రామ్ తన చిన్న తమ్ముడిని ఎత్తుకొని ఉండగా ఆ ఫోటోని తీసే ప్రయత్నం చేశాడు తారక్.
ఆ ముగ్గురిని కాప్చర్ చేస్తూ ప్రణతి తీసిన ఫోటో ఆన్ లైన్ లో వైరల్ అయింది. అయితే ఈసారి ఎన్టీఆర్ స్వయంగా తన కొడుకుతో దిగిన ఫోటోను తన ఇన్స్టాగ్రామ్ అకౌంట్ లో ఉంచారు. తన రెండో కొడుకుకి పేరు పెడుతున్న సందర్భంగా కుటుంబం మొత్తం ఒక ఫోటోను తీసుకున్నారు. మొదటి కొడుకికి అభయ్ రామ్ అని పేరు పెట్టగా, రెండో బిడ్డకు భార్గవరామ్ అని పేరు పెట్టాడు. ఈ ఫోటోని చూసిన అభిమానులు తారక్ కు శుభాకాంక్షలు చెబుతూ 'భార్గవ్ రామ్'కు తమ ఆశీర్వాదాలు అందిస్తున్నారు.
ఇక సినిమాల విషయానికొస్తే.. ప్రస్తుతం తారక్, త్రివిక్రమ్ శ్రీనివాస్ దర్శకత్వంలో 'అరవింద సమేత వీర రాఘవ' సినిమాలో నటిస్తున్నాడు. పూజాహెగ్డే హీరోయిన్ గా కనిపించనున్న ఈ సినిమాలో తారక్ సిక్స్ ప్యాక్ తో సరికొత్త లుక్ తో కనిపించబోతున్నాడు. ఈ ఏడాదిలోనే సినిమాను ప్రేక్షకుల ముందుకు తీసుకురావడానికి సన్నాహాలు చేస్తున్నారు.

A post shared by Jr NTR (@jrntr) on Jul 3, 2018 at 11:20pm PDT
Last Updated 4, Jul 2018, 5:22 PM IST


Recommended byColombia
1. క్రిస్‌గేల్ 175 నాటౌట్
2013 ఐపీఎల్ సీజన్‌లో రాయల్ ఛాలెంజర్స్ బెంగళూరు టీమ్‌కి ఆడిన క్రిస్‌గేల్.. పుణె వారియర్స్ జట్టుపై కేవలం 66 బంతుల్లోనే 13x4, 17x6 సాయంతో ఏకంగా 175 పరుగులతో అజేయంగా నిలిచాడు. దీంతో.. ఆ మ్యాచ్‌లో ఆర్సీబీ జట్టు 20 ఓవర్లలో 5 వికెట్ల నష్టానికి 263 పరుగులు చేసింది. టోర్నీ చరిత్రలో ఇదే అత్యధిక వ్యక్తిగత స్కోరుగా ఇప్పటికీ ఈ రికార్డ్ కొనసాగుతోంది. అయితే.. గత ఏడాది నుంచి క్రిస్‌గేల్ కింగ్స్ ఎలెవన్ పంజాబ్ టీమ్‌కి ఆడుతున్నాడు.
2. బ్రెండన్ మెక్‌కలమ్ 158 నాటౌట్
ఐపీఎల్ మజాని క్రికెట్ అభిమానులకి పరిచయం చేసిన ఇన్నింగ్స్ ఇది. 2008 ఆరంభ సీజన్‌లో కోల్‌కతా నైట్‌రైడర్స్ జట్టుకి ఆడిన మెక్‌కలమ్.. రాయల్ ఛాలెంజర్స్ బెంగళూరుతో జరిగిన మ్యాచ్‌లో 73 బంతుల్లోనే 158 పరుగులతో అజేయంగా నిలిచాడు. ఇందులో 10 ఫోర్లు, 13 సిక్సర్లు ఉండగా.. కోల్‌కతా 3 వికెట్ల నష్టానికి 222 పరుగులు చేసింది. ఈ ఏడాది మెక్‌కలమ్ మెరుపులు అభిమానులు చూడలేరు. అతడ్ని వేలంలో ఏ ఫ్రాంఛైజీ కొనుగోలు చేయలేదు.
3. ఏబీ డివిలియర్స్ 133 నాటౌట్
ఐపీఎల్ చరిత్రలో అభిమానుల్ని అమితంగా ఆకర్షించిన ఇన్నింగ్స్‌ల్లో 2015లో ఏబీ డివిలియర్స్ 133 నాటౌట్ ఇన్నింగ్స్ మొదటి వరుసలో ఉంటుంది. రాయల్ ఛాలెంజర్స్ బెంగళూరు టీమ్‌కి ఆడిన ఏబీ డివిలియర్స్.. ముంబయి ఇండియన్స్‌తో జరిగిన ఆ మ్యాచ్‌లో ఆకాశమే హద్దుగా చెలరేగాడు. మైదానం నలువైపులా బంతిని తరలించిన ఏబీ కేవలం 59 బంతుల్లోనే 19 ఫోర్లు, 4 సిక్సర్ల సాయంతో 133 పరుగులు చేశాడు. దీంతో.. ఆర్సీబీ వికెట్ నష్టానికి ఏకంగా 235 పరుగులు చేసింది.
4. ఏబీ డివిలియర్స్ 129 నాటౌట్
ఐపీఎల్ 2016 సీజన్‌లోనూ ఏబీ డివిలియర్స్ విధ్వంసం కొనసాగింది. గుజరాత్ లయన్స్‌తో జరిగిన ఆ మ్యాచ్‌లో కేవలం 52 బంతుల్లోనే 12 సిక్సర్లు, 10 ఫోర్ల సాయంతో ఏబీ 129 పరుగులతో అజేయంగా నిలిచాడు. అతనికి తోడుగా ఆర్సీబీ కెప్టెన్ విరాట్ కోహ్లీ కూడా బ్యాట్ ఝళిపించడంతో.. ఆ మ్యాచ్‌లో బెంగళూరు ఏకంగా 248 పరుగులు చేసింది.
5. రిషబ్ పంత్ 128 నాటౌట్
భారత్‌లో జరుగుతున్న ఐపీఎల్‌లో విదేశీ క్రికెటర్లు విధ్వంసక ఇన్నింగ్స్‌లు ఆడుతుంటే.. భారత క్రికెటర్లు మాత్రం సెంచరీ మార్క్‌తో సరిపెట్టేస్తూ వచ్చారు. కానీ.. 2018 ఐపీఎల్ సీజన్‌లో భారత్ నుంచి కూడా ఓ పవర్ హిట్టర్ వెలుగులోకి వచ్చాడు. గత ఏడాది ఢిల్లీ క్యాపిటల్స్(ఢిల్లీ డేర్‌డెవిల్స్)కి ఆడిన రిషబ్ పంత్.. సన్‌రైజర్స్ హైదరాబాద్‌తో జరిగిన మ్యాచ్‌లో 63 బంతుల్లోనే 7 సిక్సర్లు, 15 ఫోర్ల సాయంతో 128 పరుగులతో అజేయంగా నిలిచాడు. ఆ మ్యాచ్‌లో పంత్ కొట్టిన స్వీప్ షాట్లకి సన్‌రైజర్స్ అగ్రశ్రేణి బౌలర్లు సైతం తలలు పట్టుకున్నారు. పంత్ జోరుతో.. ఆ మ్యాచ్‌లో ఢిల్లీ జట్టు 187 పరుగులు చేసింది.
ఐపీఎల్‌లో చెప్పుకోదగ్గ విధ్వంసక ఇన్నింగ్స్‌లు ఆడిన హిట్టర్లందరూ ఆఖరి బంతి వరకూ క్రీజులో నిలిచినవారే కావడం కొసమెరుపు..!!

Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.


will ntr biopic do rs 100 crore?
ఎన్టీఆర్ బయోపిక్.. భారీ వ్యాపారం?
ఒకవైపు బయోపిక్స్ సీజన్ నడుస్తోంది. ప్రముఖుల బయోపిక్స్ థియేటర్ల వద్ద ప్రేక్షకులను ఆకట్టుకొంటూ కోట్ల రూపాయల వసూళ్లను సాధిస్తున్నాయి.
Samayam Telugu | Updated:
Jul 22, 2018, 04:00PM IST
ఒకవైపు బయోపిక్స్ సీజన్ నడుస్తోంది. ప్రముఖుల బయోపిక్స్ థియేటర్ల వద్ద ప్రేక్షకులను ఆకట్టుకొంటూ కోట్ల రూపాయల వసూళ్లను సాధిస్తున్నాయి. దక్షిణాదిన ‘మహానటి’, ఉత్తరాదిన ‘సంజూ’ సినిమాలు ఇటీవల వచ్చిన సినిమా స్టార్ల బయోపిక్స్. సావిత్రి బయోపిక్ భారీ వసూళ్లను సాధించుకోగా, సంజయ్ దత్ బయోపిక్ వసూళ్ల రికార్డులను తిరగరాస్తోంది. ఈ నేపథ్యంలో ఇతర ప్రముఖుల బయోపిక్స్ రూపకర్తలకు కొత్త ఉత్సాహం వస్తోంది.
వీటి వ్యాపారం కూడా భారీగా జరుగుతోందని సమాచారం. ఏపీ మాజీ ముఖ్యమంత్రి నందమూరి తారక రామారావు బయోపిక్ ‘ఎన్టీఆర్’ వ్యాపారం గురించి ఆసక్తిదాయకమైన వార్తలు వస్తున్నాయి. థియేటరికల్, డిజిటల్, శాటిలైట్ రైట్స్ కలిపి మొత్తంగా వంద కోట్ల రూపాయల వ్యాపారం దిశగా సాగుతోందట ఈ సినిమా. ఇలా భారీ స్థాయి వ్యాపారం చేయబోతోందట.


యూటర్న్ తీసుకున్న మహేష్ స్పైడర్
Highlights
మహేష్, రకుల్ జంటగా స్పైడర్
దసరా కానుకగా ప్రేక్షకుల ముందుకు స్పైడర్
నెగిటివ్ టాక్ నుంచి యూటర్న్ తీసుకున్న స్పైడర్
సినిమా జనాలకు సెంటిమెంట్లు ఎక్కువ. సినిమాకి కొబ్బరికాయ కొట్టిన దగ్గర నుంచి రిలీజ్ తేదీలు, కాంబినేషన్లు.. ఇలా చాలా వాటికి సెంటిమెంట్లు చూసుకుంటారు. ఇప్పుడు అలాంటి సెంటిమెంటే ఒకటి స్పైడర్ సినిమాకి కలిసొస్తుందని అభిమానులు భావిస్తున్నారు.

మురుగదాస్ దర్శకత్వంలో మహేష్ నటిస్తున్న చిత్రం స్పైడర్. ఇందులో మహేష్   ఇంటలిజెన్స్ అధికారిగా కనిపించనున్నారు. మహేష్ కి జోడిగా రకుల్ నటిస్తున్న ఈ చిత్ర టీజర్ ఇటీవల విడుదల చేశారు. అయితే.. టీజర్ ఆకట్టుకునే రీతిలో లేకపోవడంతో మహేష్ అభిమానులతో పాటు సినీ ప్రియులు కూడా పెదవి విరిచారు. దీంతో సినిమా పై కాస్త నెగిటివ్ టాక్ మొదలైంది.

గతంలో ఎన్టీఆర్, మహేష్ సినిమాలు మూడు సార్లు ఒకేదఫాలో విడుదలైతే.. రెండు సార్లు మహేష్ దే పై చేయిగా నిలిచిందట. దీంతో ఆ సెంటిమెంట్ స్పైడర్ కి మళ్లీ రిపీట్ అవుతుందని అభిమానులు భావిస్తున్నారు. అంతేకాకుండా.. ఎప్పుడూ మెగా ఫ్యామిలీ బజన చేసే డైరెక్టర్ హరీష్ శంకర్.. స్పైడర్ సినిమాపై ఇటీవల ప్రశంసల వర్షం కురిపించారు. హరీష్ పొగిడాడంటే సినిమా కచ్చితంగా హిట్ అని అందరూ భావిస్తున్నారు. ఒక్కాసారిగా నెగిటివ్ నుంచి యూటర్న్ తీసుకొని మహేష్ మూవీ బ్లాక్ బస్టర్ గ్యారెంటీ అనే టాక్ తో నడుస్తోంది. మరి నిజంగా హిట్ అవుతుందో లేదే వేచి చూడాలి.
Last Updated 25, Mar 2018, 11:57 PM IST


spors2
పంజాబ్‌పై సన్ రైజర్స్ విజయం
హైదరాబాద్: ఐపిఎల్ పదవ సీజన్‌లో భాగంగా హైదరాబాద్ ఉప్పల్‌కు చెందిన రాజీవ్ గాంధీ అంతర్జాతీయ స్టేడియంలో కింగ్స్ ఎలెవన్ పంజాబ్‌తో జరిగిన మ్యాచ్‌లో సన్ రైజర్స్ హైదరాబాద్ కెప్టెన్ డేవిడ్ వార్నర్ 70 పరుగులతో హాఫ్ సెంచరీ చేసి అజేయంగా నిలిచాడు.దీంతో సన్ రైజర్స్ హైదరాబాద్ 6 వికెట్లకు 159 పరుగులు చేసింది. కింగ్స్ ఎలెవన్ పంజాబ్ 19.4 ఓవర్లలో 10 వికెట్లకు 154 పరుగులు చేయడంతో సన్ రైజర్స్ 5 పరుగులతో విజయం సాధించింది.సన్ రైజర్స్ ఓపెనర్ ఓపెనర్ ధావన్ 15 బంతులు ఆడి 1 బౌండరీతో 15 పరుగులు చేసి మరోసారి నిరాశపరిచాడు.నిలకడ లేమి,పేలవమైన ఆటతో మోహిత్‌శర్మ బౌలింగ్‌లో 25 పరుగుల వద్ద తొలి వికెట్‌గా పెవిలియన్‌కు చేరాడు.తరువాత బంతికే యువరాజ్ కూడా కీపర్ సాహాకు క్యాచ్ ఇచ్చి డకౌట్ గానే పెవిలియన్‌కు చేరాడు.ఈ దశలో క్రీజులోకి వచ్చిన నమన్ ఓజా 20 బంతులు ఆడి 2 బౌండరీలు,1 సిక్సర్‌తో 34 పరుగులు చేసి ఆకట్టుకునే ప్రదర్శన చేశాడు.వార్నర్‌కు తోడుగా స్కోరు బోర్డును పరుగులెత్తించాడు.ఆరంభం నుంచి పంజాబ్ బౌలర్లు కట్టుదిట్టంగా బౌలింగ్ చేశారు.ఫీల్డింగ్ కూడా అబ్బుర పరిచింది.అయినప్పటికి వార్నర్ స్ఫూర్తిమంతమైన ప్రదర్శనతో మ్యాచ్‌లో చివరి వరకు నిలబడి ఒంతి చేత్తో స్కోరు బోర్డును ముందుకు నడిపాడు.ఇషాంత్ శర్మ బౌలింగ్ అద్భుతంగా ఉంది.నాలుగు ఓవర్లు వేసిన ఇషాంత్ కేవలం 23 పరుగులిచ్చి ఆరంభంలో పరుగులేమి చేయకుండా హైదరాబాద్‌ను నిలువరించగలిగాడు.
పంజాబ్ బౌలర్లలో మోహిత్‌శర్మ 25 పరుగులిచ్చి 2 వికెట్లు, అక్షర్‌పటేల్ 33 పరుగులిచ్చి 2 వికెట్లు తీసుకున్నాడు.సందప్ శర్మ,కరియప్ప ఒక్కొక్కరు ఒక వికెట్ తీసుకున్నారు. ్డవోహ్రా ఒంటరి పోరాటం సన్ రైజర్స్ హైదరాబాద్ తరువాత బ్యాటింగ్‌కు దిగిన కింగ్స్ ఎలెవన్ పంజాబ్ 19.4 ఓవర్లలో 154 పరుగులు చేసింది.ఓపెనర్ 1 బంతి ఆడి జిరో పరుగుల వద్ద ఔటయ్యాడు.మరో ఓపెనర్ ఓజా ఒంటరి పోరాటం చేశాడు.49 బంతులు ఆడి 9 బౌండరీలు,5 సిక్సర్లతో 95 పరుగులు భారీ స్కోరు సాధించి సెంచరీకి చేరువైన సమయంలో కుమార్ బౌలింగ్‌లో ఎల్‌బిడబ్ల్యూగా వెనుదిరిగాడు.మాక్స్‌వెల 12 బంతులు ఆడి 2 బౌండరీలతో 10 పరుగులు చేసి కుమార్ బౌలింగ్‌లో వార్నర్‌కు క్యాచ్ ఇచ్చి ఔటయ్యాడు.మోర్గాన్ 17 బంతులుఆడి 1 సిక్సర్‌తో 13 పరుగులు చేసి నబీ బౌలింగ్‌లో ఔటయ్యాడు. మిల్లర్ 6 బంతులు ఆడి 1 పరుగు చేసి రషీద్‌ఖాన్ బౌలింగ్‌లో వెనుదిరిగాడు.సాహా 2 బంతులు ఆడి జిరో పరుగులు,పటేల్ 12 బంతులు ఆడి 7 పరుగులు,శర్మ 5 బంతులు ఆడి 10 పరుగులు,కరియప్ప 5 బంతులు ఆడి 1 పరుగు చేసి ఔట్ అయ్యారు. ఇక ఇషాంత్ శర్మ 2 బంతి ఆడి 3 పరుగులు చేయగా సందీప్ శర్మ 5 బంతులు ఆడి 4 పరుగులు నాటౌట్‌గా నిలిచాడు.